Aalaa: Raees ge scholarship libunu Quran hithudhas dharivaru | Mihaaru\nރައީސްގެ ސްކޮލަޝިޕް ލިބުނުކަމުގެ ލިޔުން، ރައީސް އިބްރާހިމް މުހައްމަދު ސޯލިހު، އާލާއަށް ހަވާލުކުރައްވަނީ.-- ފޮޓޯ: ރައީސް އޮފީސް\nއާލާ: ރައީސްގެ ސްކޮލޮޝިޕް ލިބުނު ގުރުއާން ހިތުދަސް ދަރިވަރު\n10 އޯގަސްޓް 2020 - 09:36 18 comments\nގުރުއާން ހިތުދަސްކުރުމުގެ އިތުރުން، މަތީ ސާނަވީގެ އެންމެ މޮޅު ދަރިވަރުންގެ ތެރޭގައި ހިމެނުމަކީ، އާދައިގެ ކަމެއް ނޫނެވެ. އާލާ އަޒްމަތު ޖަމީލަށް އެ ފަރުހާއި ޝަރަފާއި ހިތްހަމަޖެހުން ވެސް ވަނީ ލިބިފަ އެވެ. އަރަބި މީޑިއަމްގެ އޭ ލެވެލް ކަމަށްވާ ޝަހާދާ ސާނަވިއްޔާގެ އެންމެ މޮޅު ދަރިވަރުންގެ ތެރޭގައި ހިމެނި، އާލާއަކީ ރައީސްގެ ސްކޮލޮޝިޕް ލިބުނު ހަތް ދަރިވަރުންގެ ތެރެއިން އެއް ދަރިވަރެވެ.\nއާލާ، 18، ބުނީ ޝަހާދާ ސާނަވިއްޔާއިން މަތީ ނަތީޖާއެއް ހޯދަން ބުރަ މަސައްކަތެއް ކުރި ކަމަށެވެ. ޓާގެޓް ކުރީ ދުނިޔޭގެ ކޮންމެ ތަނަކުން ވެސް ކިޔެވޭ ގޮތަށް ލިބޭ ރައީސްގެ ސްކޮލަޝިޕަށެވެ. އެކަމަކު އެހާ ބޮޑު އުއްމީދެއް އޭރު ނެތެވެ.\nގުރުއާން ހިތުދަސްކުރީ ފަސް އަހަރުގެ ތެރޭގައި\nއެހެން ދަރިވަރުންނާ އާލާ ތަފާތަކީ ގުރުއާން ހިތުދަސްކުރުމެވެ. އެކަން އޭނާ ކުރީ ފަސް އަހަރުގެ ތެރޭގަ އެވެ. ގުރުއާން ކިޔެވުމުގެ ބިންގާ އާލާ އެޅީ ފަލާހު ގުރުއާން ކްލާހުންނެވެ. އޭގެ ފަހުން 2010 ގައި ގުރުއާނާ ބެހޭ މަރުކަޒުގެ ކްލާހުގައި ބައިވެރިވި އެވެ. އަދި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ފެއްޓެވި 500 ހާފިޒުން ތަމްރީނުކުރުމުގެ ޕްރޮގްރާމްގައި ހިމެނިގެން ފަސް އަހަރުގެ ތެރޭގައި އޭނާ ވަނީ ގުރުއާން ހިތުދަސްކޮށްފަ އެވެ.\n"ބައެއް ފަހަރު ފަތިސް ގަޑީގައި ވެސް ކިޔަވަން. އެކަމަކު އެ ގަޑީގައި ކިޔެވުމަކީ ގަވައިދުން ކުރެވުނު ކަމެއް ނޫން. ގުރުއާން ކްލާހުގައި އިންނަ ގަޑީގައި ހަމަ ސީދާ އެކަމަށް އަމާޒުކޮށްގެން މަސައްކަތްކުރީ،" އާލާ ބުންޏެވެ.\nފަސް އަހަރުގެ ތެރޭގައި ގުރުއާން ހިތުދަސްކުރުމަށް ފަހު، ގުރުއާން މުރާޖައާކުރުމަށް އެއް އަހަރު ނެގި އެވެ. ހިފްޒު ކޮމިޓީގައި އެއްވެސް ކުށަކާ ނުލައި ގުރުއާން ހިތުން ކިޔައިދީ ނިންމީ 2016 ގަ އެވެ.\nއަބަދުވެސް މޮޅު ދަރިވަރެއް\nއާލާ ޕްރީ ސްކޫލް ފުރިހަމަކުރީ މާފަންނު މަދަރުސާގަ އެވެ. އޭގެ ފަހުން ގްރޭޑް 1-12 އަށް އަރަބިއްޔާ ސްކޫލުން ކިޔެވި ދަރިވަރު ބުނީ އެންމެ ބޮޑު ސަމާލުކަމެއް ދެނީ ކިޔަވައިދޭ އެއްޗެއް ކަވަރުކުރުމަށް ކަމަށެވެ. މިސާލަކަށް ޓެސްޓަށް ދާއިރު، އެ އެއްޗެއް އެހާ ރަނގަޅަށް ދަސްނުވެ އޮތަސް އެ ފިލާވަޅެއް ކިޔާފައި އޮވެއްޖެ ނަމަ ނަގައިގަނެވޭނެ ކަމަށް އޭނާ ބުންޏެވެ. ދެން ރަނގަޅަށް ނަގައިނުގަނެވޭ އެއްޗެހި ދަސްކުރަމުން އައީ އިތުރު އެހީ ބޭނުންކޮށްގެންނެވެ.\nއަރަބި މީޑިއަމްގެ އޯ ލެވެލް ނުވަތަ ޝަހާދާ އިއުދާދީ އަރަބިއްޔާގައި ހަދަނީ ގްރޭޑް9ގަ އެވެ. ސާނަވީ ފަށަނީ ގްރޭޑު 10 އިންނެވެ. އެހެންވެ 10 ގައި އިތުރު އިމްތިހާނެއް ނޯވެ އެވެ. އެކަމަކު ރާއްޖޭގައި އާންމުކޮށް ހަދާ އޯ ލެވެލްގެ އިނގިރޭސި އާއި ދިވެއްސާއި އެސްއެސްސީ އަރަބި އަދި ކެމްބްރިޖް އަރަބި ފަސްޓް ލެންގުއޭޖުގައި އާލަ ބައިވެރިވި އެވެ. އޭގެ ތެރެއިން އިނގިރޭސި އާއި ދިވެހިން އޭ ސްޓާ، އެސްއެސްސީ އަރަބިން އޭ އަދި ފަސްޓް ލެންގުއޭޖް އަރަބިން ސީއެއް ހޯދި އެވެ. އެކަމަކު ޖުމްލަ އަށް މާއްދާގައި ބައިވެރިނުވާތީ ގައުމީ ގަދަ ދިހެއްގައި ނުހިމެނެ އެވެ.\nގްރޭޑު 10 ގައި އާލާ 18 ވަރަކަށް މާއްދާ ކިޔެވި އެވެ. އެކަމަކު އެއް އަހަރު ކިޔަވާ މާއްދާތައް ވެސް ހުރުމުން ކޮންމެ އަހަރަކު ވެސް މާއްދާތަކުގެ އަދަދުތައް ބަދަލުވެ އެވެ.\nޝަހާދާ ސާނަވިއްޔާގައި 15 މާއްދާ ކިޔެވި އެވެ.\nއިންޓަ ސްކޫލު ގުރުއާން މުބާރާތާއި ވާހަކަދެއްކުމުގެ ގައުމީ މުބާރާތްތަކުގައި ބައިވެރިވެ އެކި ވަނަތައް ވެސް އާލާ ވަނީ ހޯދައިފަ އެވެ. އޭނާ ބުނި ގޮތުގައި ވަކި ޕްލޭނެއް ނެތި ކިޔަވާ ނަމަ އޮޅުންބޮޅުންގަނޑެއްގެ ތެރެއަށް ދިއުމުގެ ފުރުސަތު އޮވެ އެވެ.\n"ޕްލޭން ކޮށްގެން ކިޔެވުން ވަރަށް މުހިއްމު،" ސްކޫލުގެ ސީނިއަ ޕްރިފެކްޓް ކަމާއި މިދިޔަ އަހަރު ހައުސް ކެޕްޓަންކަން އަދާކުރި ދަރިވަރު ބުންޏެވެ.\nމިހާރު އޭނާ އަންނަނީ ގައުމީ ޔުނިވާސިޓީން ސައިކޮލޮޖީގެ ޑިގްރީއަށް ކިޔަވަމުންނެވެ. ރައީސްގެ ސްކޮލަޝިޕްގައި ކިޔަވަން ދާނެ ޔުނިވާސިޓީއެއް އަދި ކަނޑައެއްނާޅަ އެވެ. އޭނާ ބޭނުންވަނީ ސައިކޮލޮޖީ، އިސްލާމީ ނަޒަރިއްޔާތަކުން ކުރިއަށްދާށެވެ. އެހެންވެ ކޮވިޑް-19 ގެ ހާލަތަށް ފަހު ރާއްޖެއިން ބޭރަށް ގޮސް، އެ ދާއިރާއިން އޭނާ ކިޔަވާނެ އެވެ.\nއިތުރު ލިޔުންތައް ކިޔަވާކުދިން އަރަބިއްޔާ ސްކޫލް އޭ ލެވެލް


30 aharu kurin miadhu: Jeeleh binaakurehvi usthaazehge vakivun! | Mihaaru\nމާލޭ ދަރުމަވަންތަ މިސްކިތުގައި އަލަށް ހުކުރު ކުރަން ފެށި ދުވަސް ކަމަށްވާ 1958 ވަނަ އަހަރުގެ ޑިސެމްބަރު5ވަނަ ދުވަހު، އެ މިސްކިތުގައި އިމާމްވެވަޑައިގެން ހުކުރު ނަމާދުކުރެއްވުމަށް ފަހު ޖަމީލް ދީދީ (މ) މިސްކިތުން ފައިބައިވަޑައިގަންނަވަނީ.\n30 އަހަރު ކުރިން މިއަދު: ޖީލެއް ބިނާކުރެއްވި އުސްތާޒެއްގެ ވަކިވުން!\n15 މާޗް 2019 - 08:32 67 comments\nދިވެހިރާއްޖޭގެ އަޑުން ހެނދުނު ހައެއް ޖެހިއިރު ފޮނުވަން ފެށި ކީރިތި ގުރުއާން ކިޔެވުން ހުއްޓާނުލާ ކުރިއަށްގެންދަނީ އެވެ. އެއީ ބޮޑު ކަމެއް ހިނގައިފިކަމުގެ ނިޝާނެކެވެ. ތެޅިތެޅި އޮތް ހިތަކާ އެކު ރޭޑިއޯ ދޮށުގައި ތިބި މީހުން، ވޭނީ ހިތާމައެއްގެ ތެރެއަށް ގަންބާލީ 6:45 ގައި ފޮނުވި ކުއްލި ހަބަރުންނެވެ. މުޅި ގައުމު އެ ބޭފުޅަކާ މެދު ފަހުރުވެރިވާ އައްޝައިހުލް އުސްތާޒް މުހައްމަދު ޖަމީލު ދީދީ އަވަހާރަވީ އެވެ.\nއެއީ ފަތިހުގެ ތެތްފިނިކަމުގެ މައްޗަށް ހެނދުނުގެ މަޑު ހޫނުކަން ގަދަވަމުން ދިޔަ ވަގުތު ނަމަވެސް އެ ހަބަރާ އެކު މާޔޫސްކަމުގެ ހީކެރެވުމަކުން މުޅި ގައުމު ކުރުގެޅި މޮޅިން މޮޅިސާލު ލި އެވެ. ހީވީ ރަށު ތެރޭގައި މޮޅިހަރުބީ ފުމެފައި އޮތްހެންނެވެ. އެ ދުވަހު ފަށަން ތާވަލުކޮށްފައި އޮތް ނޮވެމްބަރު ތިނެއްގެ ޝަރީއަތް ވެސް ފަސްކޮށް، އެއީ ބަންދު ދުވަހެއް ކަމަށް ސަރުކާރުން ކަނޑައެޅި އެވެ.\nއޭގެ ކުރިން ހަމަ ކޮންމެ ދުވަހެއްގެ އެ ގަޑިއަކީ، އެމަނިކުފާނުގެ ބަފައެއްގެ ކުލުނުހުރި، ނިއަނެތި އަޑުފުޅުން ރެކޯޑްކުރެވި، ދިވެހިރާއްޖޭގެ އަޑުން ފޮނުވާ ކީރިތި ގުރުއާނުގެ ތަރުޖަމާ އިން މުޅި ދުވަހަށް ރޫހީ ތާޒާކަމެއް ދިވެހިން ލިބިގަންނަ ގަޑި އެވެ. އެންމެ ހިމަނާރާ ވެސް ކުޅެލާ، އެންމެ ހިމަ ލޯލި ވެސް ކޮޅަށް ޖެހިގެންދާ، އެ ރީތީ، ރީތި މަހުރަޖުން ވިދާޅުވެދެއްވި ތަރުޖަމާ އަކީ، 1960ގެ އަހަރުތަކުން ފެށިގެން 2007 އާ ހަމައަށް ދިވެހިންގެ ދުވަހުގެ ފެށުމެވެ.\nމާލޭ ދަރުމަވަންތަ މިސްކިތުގައި އަލަށް ހުކުރު ކުރަން ފެށި ދުވަސް ކަމަށްވާ 1958 ވަނަ އަހަރުގެ ޑިސެމްބަރު5ވަނަ ދުވަހު، އެ މިސްކިތުގައި އިމާމްވެވަޑައިގެން ހުކުރު ނަމާދުކުރެއްވުމަށް ފަހު ޖަމީލް ދީދީ (ވ) މިސްކިތުން ފައިބައިވަޑައިގަންނަވަނީ.\nމީގެ 30 އަހަރު ކުރިން، މާޗު 15، 1989 ގައި އެ އިލްމުވެރިޔާ، އެ ލިޔުންތެރިޔާ، އެ ޅެންވެރިޔާ އަދި ދައުލަތަށް 45 އަހަރު ހިދުމަތްކުރެއްވި ހިންގުންތެރިޔާ އަޅުގަނޑުމެންނާ ވަކިވެވަޑައިގެންނެވީ "ގައުމު ރޮއްވާލައިފަ" އެވެ. އެހެނަސް އެމަނިކުފާނުގެ ހިދުމަތުގެ ދަންމަރު ނުނިވެ އެވެ. އޭގެ އެންމެ ބޮޑު ސަބަބަކީ އެމަނިކުފާނަކީ ޖީލެއް ބިނާކުރެއްވި އުސްތާޒަކަށް ވުމެވެ. އެވަރުގެ އިލްމުވެރިއެއް މި ރާއްޖެ ދެކެފައިވަނީ މަދު ފަހަރަކު އެވެ.\nތެދެކެވެ. ޖަމީލް ދީދީގެ އަތްޕުޅުގައި އޮތީ މިސްރުގެ އަޒްހަރުގެ އިބްތިދާއީ ފާހެކެވެ. އެމަނިކުފާނަށް ވުރެ މަތީ ފާސް ނަންގަވައިގެން ތިއްބެވި އެތައް އިލްމުވެރިންނެއް އުޅުއްވި އެވެ. އެކަމަކު ޖަމީލް ދީދީ އެކޮށްދެއްވި ހިދުމަތް ކުރެއްވި ދެ ވަނަ ބޭފުޅަކު ނެތެވެ. ކުޑަކުދިން ދިވެހި ބަހަށް އަހުލުވެރިވީ އެމަނިކުފާނުގެ "ކުޑަކުދިންގެ ބަގީޗާ" ފޮތުންނެވެ. ހިނައިތާހިރުވަން ދަސްކުރީ އެމަނިކުފާނުގެ "ތައުލީމުއްދިޔާނާ" ފޮތުންނެވެ. އަހުލާގީ ފިލާވަޅުތައް ނެގީ "ދުރޫސުލް އަހުލާގު" ފޮތުންނެވެ.\nމުހައްމަދު ޖަމީލް ދީދީގެ ހަނދާނުގައި އަބްދުﷲ ސޯދިގު ހެއްދެވި "އަދުވަޑައިގަތީ ގައުމު ރޮއްފާޔޭ" ލަވަ\nއާއްމުން ދީނުގެ މައުލޫމަތު ހޯދީ އެމަނިކުފާނު ލިޔުއްވައި ވިދާޅުވެދެއްވި ގުރުއާން ތަރުޖަމާ އާއި ވައުޒުތަކުންނެވެ. އެތައް އިލްމުވެރިންނެއް އެންމެ ފުރަތަމަ "ވޮށުފިލާ" އެޅުއްވީ އެމަނިކުފާނު ހިންގެވި ކުއްޅަވައްގޭ ކިލާހުންނެވެ. ރާއްޖޭގައި އެންމެ ފުރަތަމަ ދީނީ ދިރާސާތައް ކުރެވި ޝާއިއުކުރީ އެމަނިކުފާނު ނެރުއްވި މަޖައްލާތަކުގަ އެވެ. ހުކުރު ދުވަހު ދިވެހިންގެ ބައިވެރިޔަކަށްވި "ދީނުގެ މަގު" މަޖައްލާ އަކީ އެމަނިކުފާނުގެ ހިޔާލުފުޅެކެވެ. ފިގުހު، ދީނިއްޔާތު، އަރަބި ބަސް، ހަދީސް އިލްމު، ގިރާއަތު އިލްމު އަދި އުސޫލުލްފިގުހު އެމަނިކުފާނުގެ އިލްމީ ކޯރުގައި ދެމެމުން ދިޔަ އެވެ. ފެންބޯނެ ވަރަކަށް ބޯންވީ އެވެ.\nމުހައްމަދު ޖަމީލް ދީދީ (މ) މިސްރުގައި ކިޔަވާވިދާޅުވާން ތިއްބެވި ދިވެހި ދަރިވަރުންނާ އެކު. (ކ-ވ) މައުމޫން އަބްދުލްގައްޔޫމް، އަހުމަދު ޝާތިރު، މޫސާ ފަތުހީ އަދި ހާމިދު ފަހުމީ.\nޖަމީލް ދީދީ އަވަހާރަވުމުގެ ތައުޒިޔާ ދަންނަވަން ނުޖެހޭ އެއްވެސް ދިވެއްސެއް ނުހުންނާނެ ކަމަށް އޭރުގެ ރައީސް މައުމޫން އަބްދުލްގައްޔޫމް ދެކެވަޑައިގަތީ އެހެންވެ އެވެ. މައުމޫނާއި ދީނީ އިލްމުވެރިން ކަމަށް ވާ މޫސާ ފަތުހީ ފަދަ ބޭބޭފުޅުން މިސްރުގައި ކިޔަވާވިދާޅުވާން ތިއްބެވި އިރު، ބެލެނިވެރިއަކަށް ސަރުކާރުން މިސްރަށް ފޮނުވި ޖަމީލް ދީދީ އަށް މައުމޫން ދެއްވި ދަރަޖައަކީ މިސްރުގައި 20 ވަނަ ގަރުނުގައި އުފެދުނު ވަރުގަދަ އިލްމުވެރިޔާ ލުތުފިއްސައްޔިދަށް އެ ގައުމުން ދިން ލަގަބެވެ: "އުސްތާޒުލްޖީލް" އެވެ.\n"ޝައްކެއް ނެތް. އެމަނިކުފާނު ފަދަ އިލްމީ، ފިކުރީ، އަދަބީ ހިދުމަތްތަކެއް ކުރި ދިވެހި އެހެން އެކަކު ވެސް އަޅުގަނޑުމެންނަށް ފެންނާކަށް ނެތް،" ޖަމީލް ދީދީގެ ތައުބީނުގެ ޖަލްސާގައި މައުމޫން ވިދާޅުވި އެވެ.\nދަސްކުރެއްވުމުގައި ފޫހިފުޅުވުމެއް ނެތި!\nއެމަނިކުފާނު އަވަހާރަވި ދުވަހު "ހަވީރު" ނޫހުގެ އެޑިޓޯރިއަލްގައި ބުނެފައިވާ ފަދައިން ޖަމީލް ދީދީގެ "އިލްމީ ހިދުމަތުގެ ތަރިކަ އެއީ ދިވެހި ފަސްގަނޑުން ފޮހެވިގެންދާނެ ތަރިކައެއް ނޫންކަން ކަށަވަރެ"ވެ. އެ މުދަލަކީ ބޮޑުބޭބޭފުޅު އައްޝައިހް ހުސެއިން ސަލާހުއްދީންގެ އަރިހުންނާއި މިސްރުގެ މުހައްމަދު އަލިލް ހައިރިއްޔާ މަދަރަސުންނާއި ޖާމިއިލް އަޒުހަރުން އެމަނިކުފާނު މިލްކުކުރެވި އިލްމެވެ. އަގަކީ ޝައުގުވެރިކަމެވެ. އަރަބި މަޖައްލާތައް ނުކުމޭތޯ އިންތިޒާރުގައި ހުންނަވައި ޗާޕުވުމުން އޭގެ ހޫނުކަން ނުކެނޑެނީސް ހިއްޕަވައިގެން ގެޔަށް ވަޑައިގެން އެނދުދާންކޮޅުގައި ބަންޑުން އޮންނަވައި ޝައުގުވެރިކަމާ އެކު ވިދާޅުވަމުން ގެންދެވި އެވެ. ކުޅިވަރަށް ދާ ގަޑި ޖެހުމުން ވެސް ތެދުވެވަޑައިނުގަތުމުން އެކުވެރިން ކުދި އުނދަގޫތައް ކުރެއްވި ނަމަވެސް ހިރި ވެސް ނުލައްވައި އޮންނެވީ އޭގެ ތެރެއަށް ގެއްލިވަޑައިގެންނެވެ.\nމުހައްމަދު ޖަމީލް ދީދީ (މ)، އެމަނިކުފާނުގެ ބައްޕާފުޅު ދަރަވަންދޫގޭ އަބުދުﷲ ކަމާލުއްދީން (ކ) އަދި ބޮޑުބޭބޭފުޅު ހުސެއިން ސަލާހުއްދީން.\nއެނބުރި ގައުމަށް ވަޑައިގެން ވަޒީރުއްދާހިލިއްޔާގެ ނާއިބުކަމުން ފެއްޓެވި ގައުމީ ހިދުމަތުގައި މަދަރަސަތުލްސަނިއްޔާގެ ނާޒިރުގެ ނާއިބުކަމާއި މަހުކަމަތުލްޝަރުއިއްޔާގެ ނާއިބުކަމާއި ބަންޑާރަ ނައިބުކަން އަދި ރައްޔިތުންގެ މަޖިލީހުގެ މެމްބަރުކަމާއި މާލޭ މުނިސިޕަލްޓީގެ ރައީސްކަމާއި މާފަންނުގެ ކަތީބުކަން ކުރެއްވި އެވެ. ބައްޕާފުޅު ދަރަވަންދޫގޭ އައްޝައިހް ޢަބްދުﷲ ކަމާލުއްދީނާއި ބޮޑުބޭބޭފުޅު ސަލާހުއްދީން ފަދައިން ޝަރުއިއްޔާ އަށް ގިނަގުނަ ހިދުމަތްކުރެއްވި އެވެ.\nދިވެހިރާއްޖޭގެ އުއްތަމަ ފަނޑިޔާރު މަނިކުފާނުގެ މަގާމަށް 1958 ގައި ރަދުން މުހައްމަދު ފަރީދު ދީދީ، އެމަނިކުފާނު އިސްކުރެއްވީ ފަނޑިޔާރުކަމަށް ކޮލިލި އެންމެ ފަހު ބޭފުޅާގެ ގޮތުގަ އެވެ. އެމަނިކުފާނުގެ ދައުރުގައި ފަނޑިޔާރުގެ ގެޔަށް އިސްލާހީ ބަދަލުތަކެއް ގެންނެވި އެވެ. ގާނޫނީ ވަކީލުން ގެންގުޅުމުގެ ހުއްދަ އާއި ބަދަލުގައި އެހެން މީހަކު ޝަރީއަތަށް ފޮނުވުމުގެ ހުއްދަ 1961 ގައި ދައުލަތުން ދިނެވެ. ޝަރުއިއްޔާގައި ހިނގާ އެކިއެކި ޝަރީއަތާ މެދު ގަވާއިދުން ފަނޑިޔާރު މަނިކުފާނާ ބައްދަލުކުރަން އެދޭ ކޮންމެ ފަރާތަކަށް ވެސް ބައްދަލުކުރެވޭނެ އިންތިޒާމް 1962 ގައި ހަމަޖެއްސެވި އެވެ. ހަމައެއާ އެކު ރާއްޖޭގައި އެ މައްޗަށް ޝަރީއަތް ހިންގާނެ ގާނޫނުލް އުގޫބާތެއް 1961 ގައި އެކުލަވާލައި، ހިންގި ފުރަތަމަ ޝަރީއަތް ކަމަށްވާ އައްޑޫ ބަގާވާތުގެ މައްސަލަ ބެއްލެވީ ވެސް ޖަމީލް ދީދީ އެވެ. އިންސާފުވެރިކަމުން މިސާލު ދައްކަވަމުންނެވެ.\nބަންޑާރަ ނައިބް އަލްއުސްތާޒް އިބްރާހިމް ޝިހާބް ދައުވާ އިއްވަވައި ނިންމެވުމުން، ކުށްވެރިންގެ ދައުވާގެ ސިޓީ އާއި ބަންޑާރަ ނައިބުގެ އޮފީހުގައި ވެފައިވާ އިއުތިރާފުގެ ރިޕޯޓްތައް އިއްވެވި އެވެ. އަދި އެ ރިޕޯޓަކީ މަހްކަމަތުލް އާއްމުގަ އާއި ބަންޑާރަ ނައިބުގެ އޮފީހުގައި އެ މީހުން ވެފައިވާ އިއުތިރާފް ކަމަށް ގަބޫލުކުރޭތޯ އެއްސެވި އެވެ.\n"ޝަހީދުންގެ އީދު" ލަވަ\n"ތިޔަބައި މީހުން ދައްކަންވީ ހުރިހައި ވާހަކައެއް ދެއްކުމުގެ ފުރިހަމަ މިނިވަންކަން އެބަ އޮތެވެ. މިގޮތުން ދިފާއަށްޓަކައި ދައްކަން ބޭނުން ހުރިހާ ވާހަކައެއް ވަންހަނާ ކަމެއް ނެތި ސާފުކޮށް ދައްކަންވީ އެވެ،" އާއްމުކޮށް ހުޅުވާލައިގެން ބޭއްވި އެ މަޖިލީހުގައި ޖަމީލް ދީދީ އެހެން އެއްސެވުމަށް ފަހު، އެކި މީހުންނާ ވަކިވަކިން ވެސް ސުވާލުކުރެއްވި އެވެ.\nހުކުރު ހުތުބާ، ބޮޑުވަޒީރުގެ އެންގެވުން އަދި އިސްތިއުފާ!\nއުއްތަމަ ފަނޑިޔާރުކަމުގައި ޖަމީލް ދީދީ ދެމިހުންނަވަނިކޮށް، ދައުލަތުގެ ފަރާތުން އެމަނިކުފާނު ހިތްޕުޅާނުވާ ކަންކަން ފެނިވަޑައިގަންނަވަން ފެށި އެވެ. މަޖީދިއްޔާ ސްކޫލުގައި އިނގިރޭސި މީޑިއަމަށް ކިޔަވައިދޭން ފެށުމުން އަރަބި ތައުލީމު "އޮޔާ ދާން" ފެށުމެވެ. އަދި 1965 ގައި ރާއްޖެ އަށް އިނގިރޭސިންގެ އަތުން މިނިވަންކަން ލިބުމާ އެކު އިސްރާއީލުގެ އެމްބަސީއެއް މާލޭގައި ހުޅުވުމެވެ.\nޔަހޫދީންނާ އެއްވެސް ކަހަލަ މުއާހަދާއެއް ހެދުން އިސްލާމުންނަށް ހުއްދަ ނޫން ކަމަށް ޝަރުއިއްޔާ އިން ނެރޭ "އަލް ޖިހާދު" މަޖައްލާގައި ލިޔުއްވައި، އިސްރާއީލް އެމްބަސީ ހުޅުވުމާ މެދު އޮތް ހިތްޕުޅުހަމަނުޖެހުން ހާމަކުރެއްވި އެވެ. އަދި 1967 ގައި ކުރި ހަ ދުވަހުގެ ހަނގުރާމައިގައި އިސްރާއީލުން އަރަބިންގެ ބިންތައް ފޭރިގަތުމާ ގުޅިގެން، ހުކުރު ހުތުބާގައި އެކަންކަމަށް އަލިއަޅުއްވާލެއްވި އެވެ. އެމެރިކާގެ ރައީސް މިއަދު ފަރިއްކުޅުއްވީ ކޯޗެއްކަން ވެސް ދިވެހިންނަށް އެނގޭ ކަމަށާއި އެކަމަކު ޔަހޫދީންގެ ފަރާތުން އިސްލާމުންނަށް ލިބެމުންދާ ގެއްލުންތައް ނޭނގޭ ކަމަށް ވިދާޅުވެ އަސަރުގަދަ ހުތުބާއެއް ދެއްވި އެވެ.\nމުހައްމަދު ޖަމީލް ދީދީގެ ކައިވެނިފުޅަށް 50 އަހަރު ފުރުމުގެ މުނާސަބަތުގައި ބޭއްވެވި ހަފުލާ އަށް އަބްދުއްސައްތާރު މޫސާ ދީދީ (ވ) އާއި އިބްރާހިމް ޝިހާބަށް (މ) މަރުހަބާ ދަންނަވަނީ.\nއެފަދަ ކަންކަން ވެގެންދިޔައީ ސަރުކާރުން ހިތްހަމަނުޖެހުނު ކަމަކަށެވެ. ސަބަބަކީ ރާއްޖެ އަކީ ވަކި ފަރާތަށް ނުޖެހޭ ސިޔާސަތުގެ ގައުމަކަށް ވުމާއި ސީދާ ސަރުކާރުގެ ސިޔާސުތަކަށް އުއްތަމަ ފަނޑިޔާރު މަނިކުފާނު ފާޑުވިދާޅުވުމެވެ. އެހިސާބުން ޖަމީލް ދީދީގެ އަރިހަށް ބޮޑުވަޒީރު އިބްރާހިމް ނާސިރު ދެ މަންދޫބުން ފޮނުއްވައި ކަންތައްތަކެއް ހުށަހެޅުއްވި އެވެ. އެމަނިކުފާނު ވިދާޅުވީ ފަނޑިޔާރުގެޔަކީ ގާނޫނު އަސާސީގެ ދަށުން މިނިވަން، މުސްތަގިއްލު ތަނަކަށް ވާތީ ފަނޑިޔާރު މަނިކުފާނަށް ގޮތްކިޔުމަކީ ބޮޑުވަޒީރަށް ކުރެއްވޭނެ ކަމެއް ނޫން ކަމަށެވެ.\nއެއާ އެކު ނާސިރު ކުރެއްވި ކަމަކީ، ފަނޑިޔާރުގޭގެ ހުރިހާ ކަމެއް ވެސް އެތަނުން އަމިއްލަ އަށް ހަމަޖައްސަން ޖެހޭ ގޮތަށް ބަދަލުކުރެއްވުމެވެ. މާލީ ކަންކަން ވެސް މެ އެވެ. އެއީ ހަގީގަތުގައި ސަރުކާރުން ކުރި ޖެއްސުމެކެވެ. އެހިސާބުން ޖަމީލް ދީދީ އިސްތިއުފާ ދެއްވީ އެވެ. އެމަނިކުފާނުގެ މޮޓޯއަކީ އެ ބަޔަކު ސީދާވުމުން މުޅި ގައުމު ސީދާވާނެ ބަޔަކީ ގައުމުގެ ވެރީން ކަމެވެ. މަންމާފުޅު ފެންފޯއް ގަނޑުވަރު އާމިނަތު ދީދީގެ ފުށުން، ދޮންބަންޑާރައިންނަށް ކާފަވިދާޅުވާ ޖަމީލް ދީދީ އެ މަގާމަށް ވުރެ އިސްކަންދެއްވީ ގާނޫނު އަސާސީ ނެގެހެއްޓެވުމަށެވެ.\nއެމަނިކުފާނުގެ އިސްތިއުފާގެ ސޮޔަކީ، ޒަމާނުއްސުރެ، ކޮންމެ މާނައެއްގައި ނަމަވެސް ސަރުކާރާ މުޅިން ވަކިން އޮތް ރާއްޖޭގެ ޝަރުއިއްޔާގެ މަސައްކަތް ސަރުކާރާ އެކުވުމުގެ ސިއްކަ ޖެހުނު ސޮޔެވެ. ސަބަބަކީ ޖަމީލް ދީދީގެ އިސްތިއުފާއާ އެކު، ޝަރުއިއްޔާއަކީ، ބޮޑުވަޒީރުގެ އޮފީހުގެ ބަޔެއް ކަމަށް ރަދުން ނިންމެވުމެވެ. އަދި ބޮޑުވަޒީރުގެ ނައިބު ކަމަށް އަލްއުސްތާޒް މޫސާ ފަތުހީ އައްޔަންކުރައްވައި، ޝަރުއިއްޔާގެ ވެރިޔަކަށް ހަމަޖެއްސެވި އެވެ.\nމުހައްމަދު ޖަމީލް ދީދީ އާއި އަނބިކަނބަލުން ޝަރީފާ ހަސަން (ކުއްޅަވައްގޭ ސިއްތި): މިއީ 1950 ގެ އަހަރެއްގައި ނަންގަވާފައިވާ ފޮޓޯފުޅެއް.\nފަހަރުގައި އެ އިސްތިއުފާ އަކީ، ކުރީގެ ބައެއް ފަނޑިޔާރުން "ނުކިޔަމަންތެރިވެވަޑައިގަތުމުން" ކުރައްވަން ޖެހިވަޑައިގެންނެވި "ތޮއްޑޫ ދަތުރުން" އެމަނިކުފާނު ސަލާމަތްވެވަޑައިގެންނެވި ސަބަބުކަމަށް ވެދާނެ އެވެ. ކޮންމެއަކަސް މާލޭގައި މަޑުނުކުރައްވައި ނ. ކުޑަފަރީ އަށް ވަޑައިގެން ގާތް އެކުވެރިޔާ ކުޑަފަރީ ޔޫސުފް ކަލޭފާނުގެ އަރިހުގައި "އަމިއްލަފުޅަށް އަރުވާލެވިގެން" ހުންނަވައި ދީނިއްޔާތު ފޮތް ލިޔުއްވީ އެވެ.\nއެއީ އެމަނިކުފާނުގެ ހަގީގީ ލޯތްބެވެ. އިލްމު ފެތުރުއްވުމާއި އަދަބީ މަސައްކަތްޕުޅެވެ. އަބަދުވެސް ލިޔުއްވަނީ އަމިއްލަފުޅަށެވެ. ކާތިބަކު ނުގެންގުޅުއްވަ އެވެ. އެ ފެންވަރުގެ އެހާ ސާދާ ދިރިއުޅުއްވުމެއް އުޅުއްވި ބޭފުޅަކު މަދުވާނެ އެވެ. ވަޒީރުކަން ކުރައްވާފައިވާ ފަތުހުﷲ ޖަމީލާއި އަބްދުﷲ ޖަމީލާއި އައިމިނަތު ޖަމީލްގެ އިތުރުން ފާތިމަތު ޖަމީލާއި ޖާދުﷲ ޖަމީލް ފަދަ ހިދުމަތްތެރި ބޭފުޅުންތަކެއް ތަރުބިއްޔަތުކުރައްވަމުން ވެސް އަދި ރަސްމީ ވަޒީފާގެ ބުރަކަމާ އެކު ވެސް އެ މަސައްކަތްފުޅު ކުރެއްވި އެވެ. ކޮންމެ ދުވަހަކު ވެސް ރަސްމީ ގަޑި ނިމުމުން، ގެޔަށް ވަޑައިގެން އުނދޯލި ދާންކޮޅު ކައިރީގައި މޭޒެއް ބަހައްޓަވައިގެން، އަދަބީ ދަނޑުގައި ގޮވާންކުރައްވައި، ދިވެހިންނަށް އޮށްޓަރު ހުރި އުފެއްދުންތައް ފޯރުކޮށްދެއްވި އެވެ. އެއީ މަރްހޫމް އަބްދުﷲ ހަމީދު، ސިފަކުރެއްވި ގޮތުގައި "ދިވެހި ލިޔުންތެރިންގެ ރޫހީ ބައްޕަ" އެވެ.\nއެއީ ލިޔުއްވުމުގެ އިސްޓައިލް އަބަދުވެސް ޒުވާންކުރައްވަމުން ގެންދެވި ނޫސްވެރިލިޔުންތެރިކެވެ. ދިވެހިން އަދަބީ ދުނިޔެއަކަށް ހޭލައްވައިދިން "ފަތްތޫރަ" މަޖައްލާގެ އެޑިޓަރު ނުލިޔުއްވާ ދާއިރާއެއް ނެތެވެ. "ތުނބުޅި އާއި މަތިމަސް" ފަދަ ސަމާސާއަދަބާއި "މާލެ ދާން ކެލަޔަށް" ފަދަ ދަތުރުނާމާތަކެވެ. "ހައްތަހާ ވެސް ދަރީން ފަދަ" އިބުރަތްތެރި ވާހަކަތަކެވެ. 'ގިތެޔޮގުޅި" ފަދަ ރޭޑިއޯ ޑްރާމާތަކެވެ. "ހުސްނީ ނުވަތަ ކެހިވެރި ލޯބި" ފަދަ ނާވިލްތަކެވެ. މިއަދު ދިވެހި ޒުވާނުން ދިވެހި ބަހާ ދުރުވެފައިވާ އެއް ސަބަބަކީ އެފަދަ މީރު ވޭތާކެއް ލިބެން ނެތުން ކަމަށް ބެލެވިދާނެ އެވެ.\nމުހައްމަދު ޖަމީލް ދީދީ (މ) އަނބިކަނބަލުންނާއި ބޭބޭފުޅުންނާ އެކު.\nޅެންވެރިކަމަށް ބަލާއިރު ވެސް ހިޔާލުފުޅު ޒުވާން، ބަސްކޮށާރު މުއްސަނދި ޝާއިރެކެވެ. "ތާރީހީ ހަނދާނެއް" އަދި "ޝަހީދުންގެ އީދު" ފަދަ ޝާއިރީ މުތްތަކެވެ. "ގައުމަށް އައި މިނިވަން ނޫރާނީ" ފަދަ ހީބިހި ނަގުވާލާ، ގައުމީ ޖޯޝް ހުރި ލަވަތަކެވެ. އަދި އެ ލަވަތަކުގެ ރަސްގެފާނުކަމުގައިވާ ދިވެހި ގައުމީ ސަލާމެވެ. ނާދީގައި ގައުމީ ދުވަސް ފާހަގަކުރަން ލަވައެއް ހައްދަވައިދެއްވަން ރައީސް މުހައްމަދު އަމީން އެދިވަޑައިގަތުމުން އެ ލަވަ ހެއްދެވީ ކުޑަ ވަގުތުކޮޅެއްގެ ތެރޭގަ އެވެ. ލަވައަށް ރާގެއް ހޯއްދަވަން ވިސްނާލެވެއްވިއިރު އިވިވަޑައިގަތީ ގެކޮޅުގެ ބޮޑުގަޑިން، ދަންވަރު 12 ޖެހުމުން އިއްވާ "އޯލްޑް ލޭންގް ސީން" ޓިއުނެވެ. ފަހުން، އެ ޓިއުން ހިމަނައިގެން ހާއްސަ ރާގެއް ތައްޔާރުކުރެވުނީ 1972 ގައި އިނގިރޭސި ރާނީ ރާއްޖެ އަށް ކުރެއްވި ދަތުރުފުޅަށެވެ. ސަބަބަކީ، އެއީ މަނަވަރުތައް ވެސް ގާދޫކޮލުން ނުކުމެގެންދާއިރު އިއްވާ އަލްވަދާއުގެ ރާގު ކަމަށް ވާތީ ރާނީ އަށް އެއީ އަލްވަދާއުގެ ލަވައެއް ކަމަށް ހީފުޅުވެދާނެތީވެ އެވެ. އެ ދުވަސްވަރު ކުޑަކުދިން ހީކުރަނީ، މަނަވަރުތައް ފުރައިގެން ދަމުން ގައުމީ ސަލާމް ކުޅެނީ ކަމަށެވެ.\n"ގައުމަށް އައި މިނިވަން ނޫރާނީ" ލަވަ\nޖަމީލް ދީދީ އަކީ އަބަދުވެސް ޒަމާނީ ބަދަލުތަކަށް އެދިވަޑައިގެންނެވި ބޭފުޅެކެވެ. ޅެންވެރިކަމުގެ އަސާސްތައް ހިފެހެއްޓެވި އެކަމަކު ބަނޑުވަށް އަކުރު މަޖުބޫރުނުކުރަން ހިތްވަރުދެއްވި އެވެ. ބަހުގެ ގަވާއިދުތަކަށް ފޮތް ލިޔުއްވި، އެކަމަކު ބޭރުގެ ކޮންމެ ބަހަކަށް ދިވެހި ލަފުޒެއް އޮންނަން ނުޖެހޭނެ ކަމަށް ވަކާލާތުކުރެއްވި އެވެ. ދިވެހި ސަގާފަތްތައް ދެމެހެއްޓެވި، އެކަމަކު ވިޔާނުދާ ކަންކަން ހުއްޓުވުމަށްޓަކައި އާއްމު ތަންތަނުގައި ބޮޑުބެރާ ޖަހާއިރު ބޮޑުމާލިއަށް ނެށުމަކީ މަނާ ކަމެއް ކަމަށް ކަނޑައެޅުއްވި އެވެ. އެމަނިކުފާނުގެ އުސޫލުތަކުގެ ޒުވާންކަމުގެ ހެއްކަކީ މީގެ އެތައް އަހަރެއް ކުރިން ލިޔުއްވި "ދުރޫސުލްއަހުލާގު" ފޮތް އިނގިރޭސި ބަހަށް ތަރުޖަމާކުރެވި މިއަދު ވެސް ބޭނުންކުރެވެމުން އައުމެވެ.\n"Dhuniye" - Usthaaz Mohamed Jameel Didi pic.twitter.com/X207dV6hhb\n— saima (@saima_mv) May 2, 2018\nޖަމީލް ދީދީ އަޅުގަނޑުމެންނާ ވަކިވެވަޑައިގަތީ، އޭގެ އެއްކޮޅުގައި ހިފައި ދިރުވޭނެ އެފަދަ އެތައް ހިދުމަތެއް ދޫކުރައްވައިފަ އެވެ. އެކަމަކު އެކަން ކުރެވެން އޮތީ މިއަދުގެ ޒުވާނުން އެ ޒިކުރާތައް އާކޮށްގެންނެވެ. އެމަނިކުފާގެ ކޮއްކޯފުޅެއް ކަމަށްވާ ބަގީޗާގޭ މުހައްމަދު ރަޝީދު (ދޮންތުއްތު ދީދީ) އަވަހާރަވުމުގެ ހިތާމައިގައި ހެއްދެވި "ދާދި އަވަހަށް ނެތި ފަނާވިޔަކަސް" ޅެމުގައި ވިދާޅުވެފައިވާ ފަދައިންނެވެ. ދުނިޔެ ދޫކޮށްފައި ދާއިރު އެންމެންނަށް ފެންނަ ފަށުގައި ފުނިޖަހާފައި ހުންނަ ފަސްކޮޅަކާއި ދެ ގާ ނޫނީ ނެތަސް އަދި އަގެއް ނެތް ޖިސްމުތައް ދާދި އަވަހަށް ނެތި ފަނާވެގެން ދިޔަޔަސް، ތާއަބަދަށް ދެމި ހުންނަ ހެޔޮ ޒިކްރާއަކަށް ނިމުމެއް ނާންނާނެ އެވެ.\nއިތުރު ލިޔުންތައް ތާރީހް އައްޝައިހް މުހައްމަދު ޖަމީލް ދީދީ


Ibu Ge Verikamugai Christian Dheen Fathuran Faseyha Vaane Kamah2Missionari Akun Bunefi - Vaguthu\nއިބޫގެ ވެރިކަމުގައި ކްރިސްޓިއަން ދީން ފަތުރަން ފަސޭހަ ވާނެ ކަމަށް ދެ މިޝަނަރީއަކުން ބުނެފި\n10 މަސް ކުރިން ( އޮކްޓޯބަރ 9, 2018 )\nރައީސުލްޖުމްހޫރިއްޔާ ކަމަށް އިންތިޚާބުވެ ވަޑައިގެންފައިވާ އިބްރާހިމް މުހައްމަދު ޞާލިހް (އިބޫ) ވަގުތު އިމޭޖްސް: އިބްރާހިމް ޝާބިލް\nދިވެހިރާއްޖޭގެ ރައީސުލްޖުމްހޫރިއްޔާ ކަމުގެ މަގާމާއި އިބްރާހިމް މުހައްމަދު ސޯލިހް (އިބޫ) ހަވާލު ވުމުން ރާއްޖޭގައި ކްރިސްޓިއަން ދީން ފަތުރަން ފަސޭހަ ވާނެ ކަމަށް ކްރިސްޓިއަން ދީން ފެތުރުގެ މަސައްކަތް ކުރާ މިޝަނަރީއެއް ކަމަށްވާ "އިންކޮންޓެކްސްޓް އިންޓަނޭޝަނަލް" އާއި "އޯޕެން ޑޯސް ޔޫކޭ" އިން ބުނެފިއެވެ.\nއިންކޮންޓެކްސްޓް އިންޓަނޭޝަނަލް އަކީ 2010 ވަނަ އަހަރު އުފެއްދި ހިލޭސާބަހަށް މަސައްކަތް ކުރާ ޖަމާޢަތެކެވެ. އެޖަމާޢަތުގެ މަޤުޞަދަކީ ދުނިޔޭގެ ހުރިހާ ތަނެއްގައި ކްރިސްޓިން ދީނުގެ ޗާޗްތައް އެޅުމާއި ކޮންމެ ދުވަހު އެދުވަހަކާއި ގުޅޭ ޚަބަރުތައް ގެނެސްދިނުމާއި މުޅި ދުނިޔެ އަށް ބައިބަލް ފޯރުކޮށްދިނުން ކަމަށް އެޖަމާޢަތުގެ ވެބްސައިޓްގައި ވެއެވެ.\n"އަލަށް ވެރިކަމަށް އަންނަ ރައީސް އާއި އެކު އުއްމީދުތަކެއް ވަނީ އުފެދިފައެވެ. އާރައީސް ކްރިސްޓިއަން ދީން ފެތުރުމަށް އިތުރު މިނިވަންކަން ފަހިކޮށްދޭނެއެވެ. އިންޑިއާ އާއި ރާއްޖޭގެ ގުޅުން ބަދަހިވެ، އިންޑިއާގައި ތިބި ކްރިސްޓިއަނުންނާއި ދިވެހިންނަށް ފަސޭހަ އިން ބައްދަލު ވާނެ މަގުތައް ފަހިވެގެން ދާނެ ކަމަށް އުއްމީދު ކުރެވެއެވެ." ކޮންޓެކްސްޓް އިން ބުންޏެވެ.\nމީގެ އިތުރުން ކްރިސްޓިއަން ދީން ފެތުރުގައި 60 އަހަރު ވަންދެން މަސައްކަތް ކޮށްފައިވާ އިނގިރޭސިވިލާތުގެ ޖަމާޢަތެއް ކަމަށްވާ "އޯޕެން ޑޯސް ޔޫކޭ" އިން ވެސް ވަނީ އިބޫ އަށް މަރުޙަބާ ކިޔާ އިބޫގެ ވެރިކަމުގައި ކްރިސްޓިއަން ދީން ފަތުރަން އިތުރު ފުރުސަތުތައް ރާއްޖެ އިން ލިބޭނެ ކަމަށް ބުނެފައެވެ.\nއެޖަމާޢަތުން ވަނީ އިބޫގެ އަތައް ވެރިކަމުގެ ބާރުތައް ފަސޭހައިން ލިބޭނެ ގޮތް ވޭތޯ ދުޢާ ކޮށްދިނުމަށް ވެސް އެދިފައެވެ.\nކޮންޓެކްސްޓް އިން ބުނާ ގޮތުގައި ރާއްޖޭގައި ތިބި ކްރިސްޓިއަނުންނަށް މިހާތަނަށް އައީ ވަރަށް ގިނަ ދަތިތައް ދިމާވަމުންނެވެ. ކުރީގެ ރައީސް މައުމޫންގެ ވެރިކަމުގައި ހަމައެކަނި ރާއްޖެ އިން ފުރުސަތު ލިބުނީ މުސްލިމުންނަށް ކަމަށް އެޖަމާޢަތުގެ ވެބްސައިޓްގައި ވެއެވެ.\n"އާންމު ތަންތަނުގައި ކްރިސްޓިއަން ދީނަށް އުޅުމަކީ ރާއްޖޭގައި ޤާނޫނީ ގޮތުން މަނާ ކަމެކެވެ. އިސްލާމްދީން ދޫކޮށްލާ ދިވެހިންގެ ކިބައިން ރައްޔިތުކަން ނިގުޅައި ގަނެއެވެ. ދިވެހިރާއްޖެ ހިމެނެނީ ކްރިސްޓިއަނުންނަށް އެންމެ އުނދަގޫ 13 ވަަނަ ގައުމުގެ ގޮތުގައެވެ." ކޮންޓެކްސްޓްގެ ވެބްސައިޓްގައި ވެއެވެ.\nއެޖަމާޢަތުން ބުނީ ރައީސް ޔާމީންގެ ވެރިކަން ވެއްޓުމަކީ ޑިމޮކްރަސީގެ މަގަށް ދިވެހިރާއްޖެ އަލުން ރުޖޫޢަވެ، ދިވެހިންނަށް ފުރިހަމަ މިނިވަންކަން ލިބޭނެ ކަމެކެވެ.\nއެމްޑީޕީ އާއި ކްރިސްޓިއަން ދީން ފަތުރާ މިޝަނަރީތަކާއި ގުޅުން އޮންނަ ކަމަށް ރައީސް މައުމޫންގެ ވެރިކަމުގައި އެމަނިކުފާނުގެ ސަރުކާރުން ވެސް ތުހުމަތު ކުރިއެވެ. އަދި އޭގެ ފަހުން ވެސް އެމްޑީޕީ އާއި އިސްލާމްދީނާއި ގުޅުވާ ބައެއް ފަރާތްތަކުން ފާޑު ކިޔަމުން ގެންދެއެވެ.\nމަޖިލީހުން އެކުލަވާލާ ކޮމިޝަންތައް ފެއިލްވާކަށް ބޭނުމެއްނޫން – އާޒިމް\nއެމްޑީޕީ އިން "ކަޅު ހުކުރު" ފާހަގަ ނުކުރުމުން ފާޑުކިޔުން އަމާޒުވެއްޖެ\nއޮކްޓޯބަރ 9, 2018 10:33\nއޮކްޓޯބަރ 9, 2018 10:36\nތި ކާޑު ރައްޔިތުން ބަލައެއް ނުގަތް ދެއްތޯ؟ ތި ކާޑު ކުޅެން ނުވިސްނާ ދެން.. ފެއިލް ވެފަ އޮތް ކާޑެއް.. ދަރުބާރޭމެން މެޅުނީ ވެސް ފެއިލްޑް ފަލްސަފާތައް ކުރިޔަށް ނެރެޖައްސަން ހަދައިގެން\nއޮކްޓޯބަރ 9, 2018 10:41\nކޮބައިތަ އަހަރެމެންގެ ޝައިޚް އިލްޔާސް! ކަލޯ އިލްޔާސް މިއީތަ ކަލޯ ތި ބުނާ ކައުއިތުރު ރަސޫލާގެ ދުޢާ ލިބޭފަދަ ރައީސަކީ! ކަލޯ ލަދުގަނޭތަ! ކަންނެލި އޮޑިޔަކަށް ދެދުނިޔެ ވިއްކާފައި އަހަރެމެން ވާވައްދާފައި ކޮންތާކު ތި އޮތީ! ނޫނީ ކަލޯޔަށްވެސް އެބުނާ ކްރިސްޓިއަން މިޝަނަރީން ކަންނެލި އޮޑިއެއް ދިނީތަ؟ ކީއްވެ ފިލާ ތި އޮތީ!\nއޮކްޓޯބަރ 9, 2018 11:50\nސާބަސް، މިހާރު އެކަންވެ ނިމުނީތަ. އިހަށް މަޑުކޮށްބަލަ އެކަން ވަންދެން ހަޅޭއްނުލަވާ ، އަދި ނޭންގެންނު މިވާނެ ކަމެއްކަންވެސް. އެމީހުން އެހެން ބުނުމަކީ އެކަމަށް އިބޫ ޒިންމާ ނަގަންޖެހޭ ކަމެއްކަމަކަށް ނުވިސްނޭ.ބަޔަކު މީހުންގެ އަނގައިގަ އިބޫ އަކަށްވެސް ނުހިފޭއްޓޭނެ ދޮއްތާ. ބަޔަކު އެއްޗެކޭ ބުނާއިރަށް މިވަރު ހަމަ އަރުވާލަން ޖެހޭތަ ފުކެއް ބޮޑުވަރު\nއޮކްޓޯބަރ 9, 2018 13:29\nއެމީހުން އެފަދަ ބަހެއް ބުނެ އުއްމީދުތަކެއް ކުރާނީ ވެސް ސަބަބުތަކެއް އޮތީމަ ، ޙަޤީޤަތައް ފުރަގަސް ދީފިނަމަ ފަހުން ހިތާމަ ކުރަން ޖެހިދާނެ\nއޮކްޓޯބަރ 9, 2018 17:26\nއޮކްޓޯބަރ 13, 2018 13:29\nއައިންތު ދެން ދެފައި ތަޅާފަ ރޮއެ އިންގޭ ??\nއޮކްޓޯބަރ 9, 2018 10:42\nމިއީ އެމް.ޑީ.ޕީ ސަރުކާރެއް ނޫން. ކޯލިޝަން ސަރުކާރެއް. މޮޔަ ނުގޮވާ.\nއޮކްޓޯބަރ 9, 2018 10:46\nހައްދަވާ ބޮޑުކުރެއްވި ރަސްކަލާކޮ! އިސްލާމް ދީނާއި މުސްލިމުން ޢިއްޒަތްތެރިކުރަންވާންދޭވެ. އަދި ޝިރުކާއި މުޝްރިކުން ނިކަމެތިކުރައްވާންދޭވެ. އަދި އިބަރަސްކަލާނގެ ޢަދާވާތްތެރިން ބަލިކުރައްވާންދޭވެ. އަދި ތައުޙީދުގެ އަޅުތަކުންނަށް ނަޞުރުދެއްވާންދޭވެ.\nއޮކްޓޯބަރ 9, 2018 11:44\nއޮކްޓޯބަރ 9, 2018 12:37\nއޮކްޓޯބަރ 9, 2018 13:09\nދިވެހި މުސްލިމުން މިތިބީ ފިސާރި ހޭލާ .އިން ޟާ ﷲ މިގައުމަށް އެިސްލާމްދީން ނޫން އެހެންދީނެއް ކިރިޔާ ވެސް ޒައްރެއްގެ މިންވަރުވިޔަސް އެފުރުސަތެއް ނުދޭނަން\nއޮކްޓޯބަރ 9, 2018 10:48\nދެން އަތްޖަހާ މިތާއިރާދަކުރެއްވީއްޔާ އެކަންވިޔަކަ ނުދޭނަން\nއޮކްޓޯބަރ 9, 2018 10:50\nކޮބާ ކިހާވަރަކުންދާނެބާ!! ދިވެހިންނޭ ކަލޭމެން ބޭނުންވި ގޮތް މިވަނީ!! ރައިސް ޔާމީންގެ ސަރުކާރު ވައްޓާލީ މިގައުމުގައި އުޅޭ އަމިއްލަ އެދުމުން ފޯވެފައި ތިބި ދެތިން ހަތަރު މީހުންގެ ބަހަށް ހެއްލިގެން!! މިގައުމު ހަލާކުކުރަން އުޅޭ ބައެއް މިދެންނެވި ދެތިން ހަތަރު މީހުންނަކީ!! އެމީހުން މިގައުމަށް ރަގަނޅުގޮތެއް ބޭނުންނުވާތީ އެމްޑީޕީއަށް އަލުން ހިންދެމިލުމަށް ފުރުސަތު މިލިބެނީ!! އެމްޑީޕީއަކީ އަދި އެމީހުންގެ ފިކުރަކީ ކޮންކަހަލަ ކިހިނެތް އޮތް ފިކުރެއްކަން މީގެކުރިން3އަހަރުގެ ވެރިކަމެއްގައާއި އެވެރިކަން ނިމި އެމީހުންގެ އިސް މީހާގެ ޢަމަލުތަކުން ނިކަން ރަގަނޅަށް ހާމަވި!! މިކަން ދިވެހިން ހަނދާން ނައްތާލީ އަނިޔާވެރިކަމޭ ކޮރަޕްޝަނޭ ކިޔައިގެން މިމީހުންނަށް މަދަދު ދޭ ޓީވީ ސްޓޭޝަންތަކުންނާ މީޑިއާތަކުން ކުރަމުން ދިޔަ މުޅިން ޙަގީގަތަށްނުވާ ޕްރޮޕަގެންޑާއަށް ހެއްލިތިބެ!! ގައުމު މީހަކަށްވުރެން އަދި ހަތަރު ފަސް މީހަކަށްވުރެން މުހިންމުކަން ދިވެހިންނަކަށް ނުވިސްނުނު!! ޔާމީން ދެކެ ރުޅިއައީ މިމީހުން މިގައުމު ފަސާދަކުރަން ރޭވި ހުރިހާ ރޭވުމެއް ފަނުފުލުން ދުއްވާލާ ގާނޫނީ ފިޔަވަޅު އެޅި ހިސާބުން!! މިމީހުންގެ ދުއްތުރާއާއެކުވެސް ޔާމީންވަނީ މިއިން ދުވަހަކު ނުދެކެހާ ތަރައްގީ ގައުމަށް ގެނަސް ދެއްވާފަ!! އެކަމަކު ތަރައްގީގައި ކޮޅުފައިންޖެހީ ހަމަ ދިވެހި ރައްޔިތުން!!\nދިވެހިންނަކީ ވަރަށް ފަސޭހައިން ހައްލާލެވޭ އަދި އެހާމެ ހަނދާން ބަލި އަދި ކިއެއްތަ ކަމެއްގެ ހަގީގަތް އޮޅުން ފިލުވަން ކެރޭ ވަރަށް ވުރެ މާ ކަންނެތް ޒިންމާދާރުކަން ކުޑަ ބައެއް.\nއޮކްޓޯބަރ 9, 2018 12:16\nދިވެހިން ރަގަޅުވާނީ ހުސްބުޅީގައި ބާނާ ކަނޑުމަސް ކެއުން ހުއްޓާލައި އެންމަސް އަޅައިގެން ކަނޑުމަސް ބާނައިގެން ކާން ފެށީމައެވެ.\nއޮކްޓޯބަރ 9, 2018 14:17\nތަރައްގީ އޯކޭ. ވައްކަން އޯކޭ ތޯ؟\nއޮކްޓޯބަރ 9, 2018 14:55\nވައްކަން ކުރިޔޭ މޑޕ ބައިގަނޑު ހަޅޭއްފަޅޭއް ލެވިޔަސް އަހަރެމެން ގަބޫލެއް ނުކުރަމޭ. އެއީ އެމީހުންނަށް ދެ އިރު އެކައްޗެކޭ ކިޔަން އެނގޭ ބައެއް ނޫން. ދޮގުހެދުމާ ފިތުނަ ފަސާދަ އުފެއްދުމުގައި އެއްވަނަ\nއޮކްޓޯބަރ 10, 2018 12:50\nމޑޕ މީހުން ކުރި ވައްކަން ތައް ފޮރުވަން ކުޅުނު ޑުރާމާޔެއް އްއީ.\nމިހީރު އެމީހުން ކުރި ވައްކަން ތަކުގެ ވާހަކަ ދައްކާނެ އެކަކުވެސް ނެތެއްނު . ވަރައްކާމިޔާބް\nމިޔަދު ބޭނުން ކަމެއް ކުރެވިދާނެ. އެކަމު ޖަވާބްދާރީވާން ޖެހޭ ދުވަހެއްވެސް އެބައޮތް ކަން ދައްނާށެވެ.\nއޮކްޓޯބަރ 10, 2018 12:40\nއޅާވެސް ލާނެ ކަމެއް ނެތް. އަމިއްލްޔަށް ބޮއި ބޮނޑިޔެއް މީ\nއަހަރުމެން އާދޭސް ކުރިން ، މީ މަ ބުނިތަން މި އޮތީ އައިސްފަ ، ދެންކުރެވޭނެ ކަމެއް ނެތް .\nއެބަޔަކު ކެނޑި ކަނޑުލެއްގެ ހިތި ފިލުވާނީ އެބަޔަކު .???\nއޮކްޓޯބަރ 9, 2018 10:51\nތިހުވަފެނުގައި ތިހެން ތިއްބާ ދުނިޔެ ނިމި ހިނގައިދާނެ\nކޮބައިތޯ އަދާލަތު. ސެއިޚް އިލިޔާސް . ހީވޭކަމެއްހެން. އަދި މިއުޅެނީ ވެރިކަމާހަވާލުނުވެ. އަހަރުމެން ދެއްކިވާހަކަ ފެނަމތިވާން ފެށީ. ދެން އަނެއްކާ ޤައުމުގަ އެކަމާ ދެކޮޅަށް މުޒާހަރާ ކުރަނވީ. ސަލާމަތެއްނެއް. އިލިޔާސްމެންގެ ތިބައިގަޑަކީ މިޤަުމުގެ ހަލާކު.\nއޮކްޓޯބަރ 9, 2018 10:52\nހުރި ހިތާމައެއްގެ ބޮޑުކަމާއެވެ...\nއޮކްޓޯބަރ 9, 2018 10:53\nނުވާނެ ތިކަމެއް. ދިވެހިންގެދީނާ ކުޅެން ހިތުވެސް ނުގަންނާތި އެއްވެސް ރައީސަކު. ތާރީޚުންވެސް އެނގެން އެބައޮތް އަހަރެމެންގެ ދީނާ ކުޅެން އުޅުނު މީހުންނަށް ކަންކަން ވީގޮތް. ޚަބަރުދާރު.\nކޮބާ ކުދިން ކުދިން ރެޑީތަ؟\nއޮކްޓޯބަރ 9, 2018 10:57\nހިދުކޮޅުގައި ތިބެން ބޭނުންވާ ކުދިން ތައްޔާރަށްތިބޭށެވެ. ކޮބާ ޢަލީ ޒައިދު ކޮބާ އަދާލަތުޕާޓީ ކޮބާ ސޭކް ހުސޭން ރަޝީދު ކޮބައިތަ! އިސްލާމިކު މިނިސްޓރަީއެއް މިސްކިތެއް ބޭނުމެއް ނުވާނެ ހަފުތާއަކު 1 ދުވަހު ފައްޅިއަށް ގޮސްލީމައި ނިމުނީ\nއޮކްޓޯބަރ 9, 2018 11:01\nއަޅުގަނޑަކީ އެމް.ޑީ.ޕީގެ އެކްޓިވިސްޓެއް. އިބޫގެ ވެރިކަމުގަ އެފަދަ ކަމެއް ހިނގާނަމަ އަޅުގަނޑުމެން އިބޫ އާއި އެކު ނުތިބޭނެ. އެހެންވީމަ އެވަރަށް ވިސްނަވާނެ ކަމަށް އުންމީދު ކުރަން.\nއޮކްޓޯބަރ 10, 2018 11:00\nވަގުތު ފާއިތުވެފަ އޮންނާނީ\nމި މިށަންތަކުގެ އެހީ ލިބިފަ ވާ ނަމަ އެމީހުންބުނާގޮތެއްވެސް ހަދަން މަޖުބޫރުވާނެ\nއޮކްޓޯބަރ 9, 2018 11:02\nތީން އެއްކަމެއް ވެސް ދިވެހިންނެއް ގަބޫލެއް ނުކުރާނެއެވެ.\nތިޔަ ހަޤީޤަތް ދިވެހިން ގަބޫލުކުރާނީ މާތް ﷲ އަށް އެއުރެން ބިރުވެތިވި ދުވަހަކުންނެވެ. ދީނީ ކަންކަމަށް އެބައިމީހުންގެ ހިތްތަކުގައި ލޯބި ޖެހުނު ދުވަހަކުންނެވެ. ހިތާމައަކީ ދިވެހި މުޖުތަމައު ހުޅަނގުގެ ތަހުޒީބަށް ދީލާލައި ފައިވާލެއް ބޮޑުކަމެވެ.\nދީނީ މީހަކު މަޖިލިހަށް ލިޔަސް ވޮވަނީ ނުކިޔަވާ ޖާހިލެކެވެ. ސިޔާސީ މަގާމަކަށް ލިޔަސް ލަނީ ދީނަށް ފުރަށްސާރަކޮށްފައި ހުރި ޖަނަވާރެކެވެ. ވަގުން ތެދުވެރިންނަށް ވެއްޖެއެވެ. ތެދުވެރިން ވަގުންނަށް ވެއްޖެއެވެ. ހުރިހަލާކެއްގެ ބޮޑުކަމާއެވެ.\nފާޅުކަން ބޮޑުގޮތެއްގައި އެމްޑިޕީން ވަކާލާތު ކުރަމުން އަންނަ ކަމެއް ނޫންތޯ ތިއީ، އަންނި ވެރިކަމުގައި ހުރިއިރު ދެއްކި ވާހަކަ ހަދުމަ އެބަހުރިތޯ ؟؟\nކޮބައިތަ އިސްލާމްދީން ދެމިއޮންނަނީ ވަކި ރައީސް ޔާމީނު ރައީސަކަށް ހުރެގެނެއް ނުނޭ ގޮވި އަނގަތައް! ރައީސް ޔާމީނުގެ ވެރިކަމަކު މިކަހަލަ ކަމަކަށް ފުރުސަތެއް ނުލިބޭދޯ! ހަމަ އުނގުރި ދޫވެފައިހުރި ރައީސަކު ހޮވުނީ ކަންތަކާ ލާގަތީ! އަދި މި އުޅެނީ ހުވާނުކޮށް! ދެން އިބޫއަށް ވޯޓުދިން މާ ދީން ދަންނަކަމަށް ހެދިގެން އުޅޭ މީހުން ގަދަޔަށް އަތްޖަހާ! ބާރަށް އަތްޖަހާ! ނުވިތާކަށް އެބުނާ ކްރިސްޓިއަން މިޝަނަރީތަކާވެސް ގުޅާފައި ބަހައްޓާ! އަހަރެމެންނަށް ދެވޭނީ ސާބަސް! ޖީލެއް ހަލާކުކުރަން ތިއޮތީ ވޯޓުދެވިފައި! ސާބަހޭ! ދީންވެރިކަމަށް ހެދިގެން އުޅޭ މީހުންނަށް! ދެން ހުރިހައި ބޭފުޅުން އިންސާފު ޤާއިމްކޮށް އޯގާވެރިކަމާއެކު ކްރިސްޓިއަން ދީން ފަތުރާ! ސާބަހޭ! ސާބަހޭ! ވޯޓުން އިންސާފު! ވޯޓުން ކްރިސްޓިއަން ދީން! ވޯޓުން ހާޑިންހަމް!\nއޮކްޓޯބަރ 9, 2018 11:07\nބަޔަކު އެއްޗެއް ބުނުން އެއީވެސް އިބޫގެ ކުށެއް؟ އަދި އޭނަ ވެރިކަމަށް ނާދޭ. މަށަށް އިގޭ އެއްޗަކީ އެއީ އެހެން ދީނަކަށް ފުރުސަތު ދޭނެ މީހެއް ނޫންކަން. ސާފު ބަހުން އެހެން ބުނެފި. އޭނާ އަކީ އިސްލާމް ދީނަށް ލީބި ކުރާ ލީޑަރެއް.\nއޮކްޓޯބަރ 9, 2018 11:08\nކޮބާތަ ސޭހެކޭ ކިޔާގެން އުޅެ އިލްޔާސް އޮތްތާކުން ތެދުވޭ. ތިހާ މޮޅު ދީންވެރިޔަކު ހޮވި ރައީސްކޯ ކުރިސްޓިޔަން ދީން ފަތުރާނީ.\nއޮކްޓޯބަރ 9, 2018 11:10\nމާތް ﷲ އެކަލާނގެ ދީން ޙިމާޔަތް ކުރައްވާނެކަމުގެ އެއްވެސް ޝައްކެއްނެތް. ޝައިޚު ޢަލީ ޒއިދުއާއި، ޝައިޚު އިލްޔާސުމެންފަދަ މަދު ޢިލްމުވެރިން ބޭނުންގޮތް މިވަނީ!\nއޮކްޓޯބަރ 9, 2018 11:13\nތެދުވެރިން ވަގުނަނަށް ހަދައި ވަގުން ތެދުވެރިންނަށް ހަދައިފި!\nހެޔޮލަފާވެރިން ދުރުކޮށް ހުދުމުހުތާރުވެރިން ގާތްކޮށްފި!\nދީނަށް ލޯބިކުރާވެރިނަށް މަރާފައި ލާދީނީ ވެރިން ދިރުވައިފި!\nވަތަނީ ލީޑަރުންގެ އަގުވައްޓާފައި ރޫހާނީ ލީޑަރުން މަތިވެރިކޮށްފި!\nނިވާކޮށް ބެލުންތައް ތިރިކުރި އަންހެނުނާއި ފިރިހެން ލީޑަރުން ދުރުކޮށް ނިވާކަންކުޑަ އަންހެނުންނާއި ތެޔޮ ދަމާ ލީޑަރުން ކުރިޔަށް ނެރެފައެވެ. ދެން އެމީހަކު ވެވުނުވަރަކުން ދުޢާކުރޭ! މިއޮތީ ފަހުޒަމާނުގެ ވާހަކަ މީގެ 1400 އަހަރުކުރިން ރަސޫލާ ހަބަރު ދެއްވި ގޮތަށެވެ.\nވެރިކަމުގަ ހުންނަ މީހަކާ އިސްލާމްދީން ގުޅުވަން ތިކުރާ މަސައްކަތް ހުއްޓާލަބަލަ. ޔާމީނަކީ މާ ދީންވެރިމީހެއްތަ؟ ތިވާހަކަތައް ރައްޔިތުން ބަލައެއްވެސް ނުގަތެއްނު.\nއޮކްޓޯބަރ 9, 2018 14:07\nއިސްލާމީ ގައުމުގައި ހުންނަ މީހަކު އިސްލާމް ދީން ނޫން އެހެން ދީންތަކަށް ފުރުސަތު ދީގެން ނުވާނެ، މީތަފާތަކީ އަނެއް ދިވެހި ރާއްޖެ، ޖަޒީރާ ރާއްޖެ އާއި ދިވެހި ރާއްޖޭގެ ތަފާތު، ތިޔަފަދަ ހިނދުކޮޅު އައުމަށް ސަޕޯޓްކުރާ މީހުން މިގައުމުގައި ގިނައެއް ނޫން، އެކަމަކު ސައިތާނުންގެ މަސްތުގައި ޖެހެނީ. ކަލޯ ދާންވީނު އިބޫ އާއި އަންނިގެ ފައިބުޑަށް، އަދި އިސްރާއިލް އާއި އިނގިރާސިން ނާއި އިންޑިޔާ ފަދަ ސެކިއުލަރ ގައުމުތަކަށް، ދީނާއި ވެރިކަން ވަކި ކުރަން.\nއޮކްޓޯބަރ 9, 2018 11:21\nމިކަމާ ގުޅޭގޮތުން، ޝޭޙް އިލްޔާސްގެ މެސެޖަކަށް އިންތިޒާރުކުރާވާހަކަ ބުނެލަން.... ފޭސްބުކް މެދުވެރިކޮށްނަމަވެސް.\nއޮކްޓޯބަރ 9, 2018 11:29\nއިންކޮންޓެކްސްޓް އިންޓަނޭޝަނަލް އާއި "އޯޕެން ޑޯސް ޔޫކޭ" އަކީ ޔާމީނާއި ގުޅުން އޮންނަ ދެފަރާތް ވީމާ މި ދަނޑިވަޅުގައި ތިޔަބާވަތުގެ ވާހަކަތައް އަޑު އިވުން އެކަށީގެން އެކަމަކު ދަންނަވާލަން ބޭނުން ވަނީ ހަމަ ހިލާ އެހެނަކުން ނުވާނެއެވެ.\nއޮކްޓޯބަރ 9, 2018 11:31\nއިބޫ ތި ވާހަކަތައް ކުށްވެރިނުކުރާނަމަ އަޒުލު ކުރެވެންޖެހޭނެ.\nއޮކްޓޯބަރ 9, 2018 11:37\nހަހަ ފަސޭހަ ވާނެއޭ؟ ނުވާނެ. ތިއީ ހީވާ ގޮތް، ކަލޭމޭން ވެސް ހައްދުގެ ތެރޭ ތިބޭ. މިތަނައް އަރާ އެއްވެސް ރައީސެއް ތިކަމެއް ނުކުރާނެ.\nއޮކްޓޯބަރ 9, 2018 11:41\nއެމްޑީޕީ ބަޢާވަތަކުން ވެއްޓި ހަތަރު ލީޑަރުން ތެތިބީ އެއްވެފަ .\nއޮކްޓޯބަރ 9, 2018 11:42\nމިކަމާ އެންމެ އުފާވެ ފަޚުރުވެރި ވާންވާނީ އަދާލަތު ޕާރޓީ. ބޮޑު ޖަލްސާއެއް ބާއްވާ، ޝެއިޚް އިލްޔާސް ވާނެ އަނެއްކާ ސިޔާސީ ދަރުހެއް ދޭން. ޝައިޚް ޒައިދްވެސް ވާނެ ކްރިސްޓިއަން ދީން ފެތުރުމަށްވުރެ އަނިޔާވެރިކަން ނުބައިކަމަށް ބުނެ ދަރުސް ދޭން.\nއޮކްޓޯބަރ 9, 2018 11:59\nއަބުރުގެ ދައުވާ ކުރަން ފެނޭ މިނޫހާދެކަށް. ކިރިސްޓިޔަން ދީނާ ޒިނޭ ހުއްދަކުޜީ ޔާމިން\nއޮކްޓޯބަރ 9, 2018 14:00\nކްރިސްޓިއަން ދީނާއި ޒިނޭ ހުއްދަ ނުކުރެވޭނެ އެކަކަށް ވެސް، އެއީ މާތް ﷲ ނަހީކުރައްވާފައިވާ ބޮޑެތި ފާފަތަކާއި ﷲ ނޫން އެހެން ދީނަށް އުޅުން، މިކަން ކަމަށް އުޅެނީ ޝައިތާނުންގެ އަވާ ގައި ޖެހިގެން އުޅޭ ބީތާއިން. ދިވެހި ރާއްޖެއަށް މި ކަމުގެ ސުންޕާ ގެންނަށް މަސައްކަތް ކުރާ ގޮއްރާޅުން ވަރަށް ސާފުކޮށް އެނގޭ، ތި ބުރާންތީގެ ބަހުންވެސް އެނގޭ ތި ބުރާންތި ތި ހުރީ އެމަސްތުގައި ޖެހިފައިކަން، އައްނި އެއީ އެގެ އިފްރީތު.\nއޮކްޓޯބަރ 9, 2018 12:02\nތިޔައީ ފިތުނައުފައުފައްދަން ދައްކާވާހަކަ، ތިޔަހެން ތިކަމެއްނުވާނެ، މިދިޔަ ފަސްއަހަރު\nރާއްޖޭގެ ކަންތައްތައް ދިޔައީ ވަރަށް އަނިޔާ ވެރިކޮށްކަން އެއްމެނައްވެސް އެގޭ ،\nމިހާރު ތިއުޅެނީ އަނިޔާވެރިކަމުގެ ވާހަކަ ދައްކަފާނެތީ، އެވާހަކަ އޮޅުވާލަންވެގެންދޯ؟\nއޮކްޓޯބަރ 9, 2018 12:04\nބޮޑުމަންޒަރު ވަރަށް ގާތް ވެއްޖެ ހަހަހަހަ،، މަރު ހެޔޮ ނުވާނެ ،، އެމް ޑީ ޕީ މީހުން ކޮބާ ...\nއޮކްޓޯބަރ 9, 2018 12:05\nހޯހޯ ހިލާ ތިހެން ނުވާނެ އެހެނވިއްވާ އިބުރާހިން މުހައްމަދު ސޯލިހުވެސް ޖެހޭނީ ތަންމަތި ބޮޑި ހިފައގެން ދާން\nއޮކްޓޯބަރ 9, 2018 12:08\nއިބުޫއެއިީވަރައްއޯގަާތެރިބެޭފުޅެއް ހިޔެއްނުވެތިހެން ކަންތައްކުރަާނެހެނެއް\nއޮކްޓޯބަރ 9, 2018 12:28\nތިޔަމީހުންގެވެރިކަން ނުފެށި ނިމެން ކިއިރިވީތި ތިޔ ދީންފަތުރާ މީހުން މަރާލާނަން\nއޮކްޓޯބަރ 9, 2018 12:11\nކޮންމެ މީހެއް މިރާއްޖޭ ވެރި ކަމަަށް އެރިޔަސް ރާއްޖޭ ގާ އެހެން ދީން ތަކަށް ޖާގައެ ނުލިބޭނެ ރާއްޖޭގަ އުޅޭ ދިވެހިން ދީން ބަދަލު ކުރުމުން ހަރުކަށި ފިޔަވަޅުއަޅަން ޖެހޭނެ\nއޮކްޓޯބަރ 9, 2018 12:19\nއަދާލަތު އޮތިއްޔާ އިސްލާމްދީން އޮންނާނެ ކަމަށް އެމްޑީޕީން ބުނި. ކިހާރީތި.\nއޮކްޓޯބަރ 9, 2018 12:22\nމަލަމަތި ފެށިއްޖެ އިންތިޚާބުން ހޮވުނީއްސުރެން. ރީނދޫ ޥާނީ ރީނދުލަށް ގުޅިފައިވަނީސެކިއުލާ ޖަމާއަތްތަކާ. އެމީހުން ޚަރަދުވެސް ކުރަނީ...\nއޮކްޓޯބަރ 9, 2018 12:34\nތީކީ އަހަރުންނަށް އޮޅިފައޮތް ކަމެއް ނޫން. ޢެކަމު ކީއްކުރާނީ މިގައުމުގަ އުޅޭނެ ހެއްދެވި ފަރާތަށް ވުރެންވެސް މައުމޫނަށާ، ގާސިމަށާ، އަންނިޔަށް ލޯބިކުރާ ބަޔަކު އެބައި މީހުނަށް ވަރިހަމަ ގައުމު ހަލާކުވިޔަސް.\nޔާ ﷲ މިބައިގަނޑުގެ ކިބައިން މިގައުމު މިންޖުކުރައްވާ ސަލާމަތް ކުރައްވާންދޭވެ. ޢާމީން\nއޮކްޓޯބަރ 9, 2018 13:51\nއޮކްޓޯބަރ 9, 2018 12:40\nވަރަށް ދެރަވެއްޖެ މިޙަބަރު ކިޔާލުމުން. ﷲގެ އިރާދަ ފުޅާ މިންވަރުފުޅުން މިޤައުމަކު އިސްލާމް ދީނެއްނޫން އެހެން ދީނެއް ނޯންނާނެ. މިގައުލުގެ އަމަން ބަލަހައްޓާ ގައުމުގެ އިސްލާމީ ވަހުދަތު ދަމަހައްޓާ ފުލުހުންނާއި ސިފައިން މިކަމުގައި އިތުރަށް ލޯހުޅުވާ ފާރައެއް ތިބޭނެ ކަމީ ޝައްކެއް އޮތް ކަމެއްނޫން. މިއިން އެއްވެސް ބައެއް ފެއިލް ވެއްޖެއިޔާ އެކަމާ ދެކޮޅަށް ނުކުންނާނެ އެކަކަށް ވާނަން. އަދި ކުރަން ޖެހޭ ކަމެއް ކުރުމަށް ފަސްވެސް ނުޖެހޭނަން. އިންޝާﷲ\nއޮކްޓޯބަރ 9, 2018 12:43\nއިބޫ ކުރާނީ ހުވަޔޯ ޖަޒީރާ ރާއްޖެ ހިންގާނީ އިންޑިއާގަ ފިލާތިބެ އައިސްއުޅޭ މީހުންނާ އަންނި އިރުގައި ބާޣީންގެ ގޮތުގައި ލޭބަލް ކުރެވިފައިވާ މީހުން ނޯ އަޅޭ މީ ދޮގެއްތަ\nއޮކްޓޯބަރ 9, 2018 12:52\nކޮބައިތޯ ތިބުނާ ލިއުމުގެލިންކު ؟؟؟ އިބޫ ޢެއްނޫން މިގައުމުގެ ދީން ކަނޑައަޅަނީ ވަގުތު އޮންލައިން ކިތައްމެބޭނުންވިއަސް މިގައުމުގަ އިސްލާމްދީންނޫން ދީނެއް ނުއޮއްނާނެ ...\nއޮކްޓޯބަރ 9, 2018 13:00\nކޮބާ އިލްޔާސް. ޙޭލަބަލަ\nއޮކްޓޯބަރ 9, 2018 13:01\nއިބޫއަށް ވޯޓް ދިނީ އެބޭނުމުގައި. އެހެންވެ އެކަން ވާންޖެހޭނެ.\nއޮކްޓޯބަރ 9, 2018 13:02\nއަހަރެމެން ބޭނުން ނުވިޔަސް ގިނަބަޔަކު ރީދުވެގެން އުޅެނީ ހުރިހާ ކަމެއްގެ ފުރުޞަތު އެމް ޑީ ޕީގެ ވެރިކަމުގައި ލިބޭނެތީއެވެ. ބިރެއްނެތި އުފާކުރަން ފުރުޞަތު ލިބިފައި ނަސާރާއިންގެ މިޝަނަރީތަކަށް ފަސޭހަވެފައި ވުމުގެ އިތުރުން ކުރިންވެސް އިސްލާމްދުސްތޫރަށް ފުރައްސާރަކުރިގޮތަށް ފުރައްސާރަކުރުމަށް ވަގުތުދޭނެތީއެވެ. މިއީ ބަޔަކު ރާއްޖޭގައި އެދޭގޮތަކެވެ. ކޯލިޝަންގެ ބޭނުމަކީ އެއީ ނޫންތޯއެވެ.\nއޮކްޓޯބަރ 9, 2018 13:03\nރައްޔިތު މީހާ ބޭނުންވާ ގޮތްތީ\nއޮކްޓޯބަރ 9, 2018 13:06\nކޮންމެ ދީނަކަށް އުޅުމަށް ފަސޭހަވާގޮތަށް ޤާނޫނުވެސް ބަދަލު ކުރާނެ. ބަލަން ތިބޭ އަދާލަތު ޕާޓީގެ ދީނީ (ވަޙުޝީ) ޖަމާޢަތުގެ މަދަދާއި އެކު ހޯދި ވެރިކަމުން މިރާއްޖޭގައި ފާޅު ނުވެތިބި އެންމެން ދަންނަ ކުރިސްޓިއަނުން މަގުތަކަށް ނިކުމެ އެމީހުންގެ ހައްގު ލިބިއްޖެ ކަމުގެ އުފާ ފާޅު ކުރާނެ. އެކަމުގައި ވަނީ މިރާއްޖޭގެ 134000 ރައްޔިތުން ބައިވެރި ވެފައި. ކުރިސްޓިއަން ދީން ފެތުރުމަށް އެވަނީ ވޯޓް ލިބިފަ. އުފާކުރޭ.\nއޮކްޓޯބަރ 9, 2018 13:15\nކަލޯ ތިޔަ މިޝަނަރީ ތަކުގައި ބުނެލަބަލަ ދިވެހިރާއްޖޭގައި ކްރިއަސްޓިއަން ދީން ފެތުރުމުގެ އެއްވެސް އަމަލެއް ހިންގައިފިނަމަ ވެރިކަމުން ބާލާނެކަން ހަދާން ކުރާށޭ..އިބޫ އެއް އަންނި އެއް މައުމޫނެއް ޔާމީނެއް ކިޔާނެކަމެއްނެތް. ވެރިކަމުން ބާލާ މަގުމަތި ކޮއްލާނަން. ޑިމޮކްރަސީ ގައި ކަން ކަން ފަސޭހަ ވިޔަސް ރާއްޖޭގައި ކަލޭމެނަށް ފުރުސަތެއް ނޯންނާނެ.\nއޮކްޓޯބަރ 9, 2018 13:26\nނިކަން އާދެބަލަ ، އިބޫއަށް އަންނިއެއް ކިޔާނެކަމެއް ނެތް ، މިޤައުމުގެ އިސްލާމް ދީނާ ކުޅެން އުޅެފިއްޔާ ހަދާގޮތް ދައްކާނަން ،އިންޝާ ﷲ، އިބޫ ހޮވީ މިތާ ކްރިސްޓިއަން ދީން ފަތުރާކަށް ނޫން ، ކޮބާ އިބޫއަށް ތާއީދު ކުރި ދީންވެރިން މިހާރު\nއޮކްޓޯބަރ 9, 2018 13:28\nއޮކްޓޯބަރ 9, 2018 13:35\nކޮބައިތޯ ޑރ. އިޔާޒް ދެން ވިދާލުވަންވީނޫންތޯ ކްރިސްޓިއަން ދީން ޤަބޫލުކުރުމަށްވުރެ ނުރައްކަލީ އަނިޔާވެރިކަމޭ! އެކަމުން މިތިބީ ސަލާމަތްވެފައޭ! ވަރައްސަލާން.\nއޮކްޓޯބަރ 9, 2018 13:39\nއެބައެއްގެ އަތްތަކުން އެބައިމީހުން ހަލާކުގެ ތެރެއަށް ވައްޓަނީ\nމުޅިގައުމު ބޭނުންވާ ގޮތްތީ ............. މަދު ބަޔަކު ފިޔަވާ\nއަހަރެން ބިރުގަނޭ މިހާރު\nއޮކްޓޯބަރ 9, 2018 13:49\nކޮބާ އަދާލަތާ މައުމޫނަށް ހީމޭތަ ކަމެެްހެން ކުތެވޭނެ އެއްކަމެއްވެސް ނުއޮންނާނެ ތިވެރޮންނަކަށް އިބޫ ބުނެފައޮތީ މައުމޫނަކަށްވެސް އަދި ހާސިމަކަށްވެސް ސަރުކާރުތެރެއަށްވަދެ ބަސް ބުނުމުގެ ފުރުސަތެއް ނުލިބޭނެޔެ ދެންހަމަތިބޭ\nއޮކްޓޯބަރ 9, 2018 13:57\nކޮބާ އެއްކަލަ އިލްޔާސް؟ ދިން ދަންނަ އިއްޒަތްތެރިޔާ،،،،\nހިނގާ އަވަހަށް ވެރިކަން އިބޫއަތުން ދަމައިގަނެ ޔާމީނާ ހަވާލުރަން. ކޮބާ އާޒިމާ. އެއޮތް ކުރިސްތިއަން ދީން އައިސް ރާއްޖެ ކައި ހުސްކުރަނީ!\nއޮކްޓޯބަރ 9, 2018 13:58\nއަބަދުވެސް އޮންނާނި އިސްލާމްދީން، ނަމަވެސް ވައްކަންކުރުން ހަރާމް ރިބާކެއުން ހަރާމް،މީހުން މެރުން ހަރަާމަ،މަގުފޭރުން ހަރާމް،ޒިނޭ ކުރުން ހަރާމް، މިއުޒިކް ހަރާމް،މިހެންގޮސް ކިތައްމެ ކަމެއް ޔާމީން ސަރުކާރުގަ މީގެން އެއްވެސް ކަމެއް މަދުވިތަ؟ދެން ކޮން ދީނުގެ ވާހަކައެއް\nއޮކްޓޯބަރ 9, 2018 14:05\nތިޔަ ގޭމު ދެން މިހާރު ޖައްސަން އުޅޭނެ ކަމެއްނެތް. ފެއިލްވެ ނިމިއްޖެ\nއެންމެހާ ދިވެހި ރައްޔިތުން ސަމާލުވެ ވަޑައިގަންނވަން ޖެހޭ ކަމެއް ހިތާމަހުރިކަމެއް\nކޮޅެއްމެދެއް އެންގުމެއްނުވާ ފުން އަނދަވަޅަކަށް\nގައުމު ވެއްޓެން ތައްޔާރުވަނީ ސަމާލުވެ ވަޑައި\nއޮކްޓޯބަރ 9, 2018 14:08\nއޮކްޓޯބަރ 9, 2018 14:45\nއީމާންކަން ބަލިކަށި މީހުން ގަބޫލެއްނުކުރާނެ ހަގީގަތް ފެންނަން އޮތަސް. އެ ފަދަ މީހުންނަށް ހަނދު ދެފަޅިވާތަން ފެނުނަސް ބުނާނީ އެއީ ދެމިގެން ވާ ސިހުރެކޭ.\nއޮކްޓޯބަރ 9, 2018 14:57\nދީނީ ކާރޑް ނުކުޅެވޭނެކަން އެއޮތީ ދައްކާލާފަ .. ދެން ތިކަހަލަ ވާހަކަ ކިތަންމެ ވަރަކަށް ދެއްކިޔަސް އިތުރު ބަޔަކަު ގަބޫލެއް ނުކުރާނެ..\nއިބޫ ޞާލިޙް ހުވާ ކުރެއްވިޔަސް ނުކުރެއްވިޔަސް ކަލޯމެން ނަމާދެއް ނުކުރާނެ.. އިސްލާމް ދީނުގަ ބޮޑު ފާފަ ނޫން ކަމެއްނުކުރާނެ..\nއޮކްޓޯބަރ 9, 2018 16:09\nހިތާމަހުރިކަމަކީ މިރާއްޖޭގެ ދެން އެހެން އެއްވެސް ނޫހަކުން މިޚަބަރުތައް ނުފެންނާތީ. ނުވަތަ މީހުންނަށް އެނގެން ބޭނުންނުވަނީ ކަންނޭންގެ.\nއޮކްޓޯބަރ 9, 2018 18:22\nތެހެން ތެކަންކެރިފެހެނާ ވަގުތުން ވެރިކަމުން ވައްޓަލާނެއި\nއޮކްޓޯބަރ 9, 2018 19:08\nމި ކަމާ އިދިކޮޅަށް އިލްޔާސް، އިޔާޒް، އަނާރާ، އަލިޕި އަދި ކީއްކުރަން މައުމޫނަކަށް ގާސިންބެއަކަށް ވެސް އެއްޗެކޭ ބުނާކަށް ނުކެރޭނެ. ޑޮލަރުން ތަޅައި ވަނީ ބަލިކޮށްފައި.\nއޮކްޓޯބަރ 9, 2018 20:44\nމިކަމުގައި މައުމޫނާ އަދި ޢަދާލަތު ޕާރޓީންވެސް ޒިންމާ ނަގަންޖެހޭނެ.\nއޮކްޓޯބަރ 9, 2018 21:34\nކްރިސްތިއަންދީން އެކަނިތަ؟ ޗާރޗްތަކާއި ޓެމްޕަލްތައް ވެސް ހުންނާނެ! އަދި ދެފިރިހަނުން ކައިވެނި ކުރުމުގެ ހުއްދަ ލިބިދޭ ޤާނޫނެއްވެސް ވުޖޫދަށް އަންނާނެ! ރާގުދަންތައް މާލެއަށް ބަދަލުވާނެ! ހަށިވިއްކުންވެސް ހުއްދަވާނެ! ދެން އޮތީ 15 އަހަރުގެ އަންހެންކުދީން ރޭޕްކުރެވެންޖެހޭނެ! އެކަމަށް އިންޑިއާގެ އަމިއްލަ ޖަމްޢިއްޔާތަކުން ޚަރަދުކުރާނެ! މިކަންތަކާ އޮތަި އެއްބަސްވެ ސޮއިކޮށްފަ!\nއޮކްޓޯބަރ 11, 2018 21:49\nގައުމުގެ އެއްމެހާ ފަރުދުން ހިތް ނުތަނަވަސް ވެގެން އުޅޭއިރު އިބޫ އަކަށްވެސް އެއްކަލަ4(ގަދަ) ލީޑަރުންނަކަށްވެސް މިކަމެއް ބޮޑެއް ނުވިތާ. ޢިބޫ އަކަށްވެސް އަދި ކޮއޭލިޝަން އަކަށްވެސް މިކަމުގަ އަގައެއް ހުޅުވައެއް ނުލެވުނު. ޢައްނި ނައްޓާނެތީ. އެހެންވީމަ އެގެނީ އަސްލު ވެރިކަން ކުރާނީ އަންނިކަން. ކޮބާ އަދާލަތު. ޢިލްޔާސް! ޢިބޫ ވެރިކަމަށް އައިމަ\nއޮކްޓޯބަރ 11, 2018 21:51\nޢަޤީދާ ވަރުގަދަ ކުރަން މަޑުކުރަނީތަ!\nއޮކްޓޯބަރ 14, 2018 22:51\nކިހިނެއްވެފަ ތި ތިބެނި.. 30 އަހަރުގެ ވެރިކަން ނިމި، މި ގައުމުގައި އައިޑީ ކާޑު ދައްކާލައިގެން ޑޮކްޓަރ ދެއްކޭ ވަރުވި އެއްކަލަ ނަޝީދު އާފަހުން،،، ޔަގީނޭ މިތާކު ނެއްކަން އެ ބޭނުން ނުކުރާ އެކަކުވެސް.. އެކަމް އަގަ އަރުވަނީ ޔާމީންގެ ތަރައްގީ އޭ ކިޔާގެން.. ފަރަށްދޭބަލަ\nއޮކްޓޯބަރ 15, 2018 12:10


Enme gina resort hulhuvee midhiya aharu | Mihaaru\nވިޔަފާރި / ޓޫރިޒަމް މިނިސްޓްރީ\nއެންމެ ގިނަ ރިސޯޓް ހުޅުވީ މިިދިޔަ އަހަރު\nފޯސީޒަނުން ބ. ވޯވަށުގައި ތަރައްގީކުރި ޕްރައިވެޓް އައިލެންޑްގެ ކޮޓަރިއެއް: މިދިޔަ އަހަރު 101 ގެސްޓްހައުސެއް ވެސް ހުޅުވާފައިވޭ.\nއަލީ ނާފިޒް, މިހާރު\n23 ޖެނުއަރީ 2017 - 11:17\nމިދިޔަ އަހަރުގެ ތެރޭގައި އާ 11 ރިސޯޓް ރާއްޖޭގައި ހުޅުވައި، އެންމެ ގިނަ އަދަދެއްގެ ރިސޯޓް ހުޅުވި އަހަރުގެ ޝަރަފް ހޯދައިފި އެވެ.\nޓޫރިޒަމް މިނިސްޓްރީން މިއަދު އާއްމުކުރި ތަފާސްހިސާބުތަކުގައިވާ ގޮތުން ޓޫރިސްޓުން ބައިތިއްބަން މިދިޔަ އަހަރު އާ 124 ތަނަކަށް ވަނީ ހުއްދަ ދީފަ އެވެ. އެއީ 11 ރިސޯޓަކަށާއި 11 ސަފާރީ އަކަށާއި 101 ގެސްޓްހައުސެއްގެ އިތުރުން، ޓޫރިސްޓް ހޮޓަލަކަށެވެ.\n"މިއީ ރާއްޖޭގެ ފަތުރުވެރިކަމުގެ ތާރީހުގައި މިހާތަނަށް އެއް އަހަރެއްގެ ތެރޭގައި އެންމެ ގިނަ ރިސޯޓް ހުޅުވިގެން ގޮސްފައިވާ އަހަރެވެ،" ތަފާސްހިސާބުތަކާ އެކު އާއްމުކޮށްފައިވާ ބަޔާނުގައިވެ އެވެ.\n1. ރ. ފުރަވެރީގައި، ފުރަވެރި އައިލެންޑް ރިސޯޓް\n2. ބ. ކަނިފުށީގައި، ފިނޮޅު ރިސޯޓް\n3. ކ. މާދޫގައި، އޯޒެން ބައި މާދޫ\n4. ކ. ކުޑަބަނޑޮހުގައި، މަލަހިނި ކުޑަ ބަނޑޮސް\n5. ބ. ދިގުފަރުވިނަގަނޑުގައި، ދިގުފަރު އައިލެންޑް ރިސޯޓް\n6. ޅ. ހުރަވަޅީގައި، ހުރަވަޅި މޯލްޑިވްސް\n7. ދ. ވޮށްމުލީގައި، ސެއިންޓް ރެޖިސް މޯލްޑިވްސް ވޮށްމުލި\n8. ނ. މެދުފަރުގައި، ސޮނޭވާ ޖާނީ\n9. ބ. މިލައިދޫގައި، މިލައިދޫ އައިލެންޑް\n10. ޅ. އޫކޮޅުފުށީގައި، ކޮކޫން މޯލްޑިވްސް\n11. ބ. ވޯވަށުގައި، ފޯ ސީޒަންސް ވޯވަށް ޕްރައިވެޓް އައިލެންޑް\nމިދިޔަ އަހަރު އަލަށް ހުޅުވި ތަންތަން ހިމެނޭ ގޮތަށް، ޓޫރިސްޓުން ތިބެން ތައްޔާރުކޮށްފައިވާ ފެސިލިޓީތަކުގެ އަދަދު ވަނީ 667 އަށް އަރައިފަ އެވެ. އެއީ ޖުމްލަ 37،218 އެނދެވެ.\nރާއްޖޭގައި ވަރަށް ބޮޑަށް ފުޅާވަމުން އަންނަ ގެސްޓްހައުސް ވިޔަފާރި އަށް މިދިޔަ އަހަރު ވަނީ ވަރަށް ބޮޑު ކުރިއެރުމެއް އައިސްފަ އެވެ. އެ ގޮތުން، މިދިޔަ އަހަރު އަލަށް ހުޅުވި 101 ގެސްޓްހައުސްއާ އެކު، ރާއްޖޭގެ 19 އަތޮޅެއްގެ 72 ރަށެއްގައި މިހާރު ގެސްޓްހައުސް ހިންގަމުން އަންނަ ކަމަށް ތަފާސްހިސާބުތަކުން ދައްކަ އެވެ.\nމި ސަރުކާރުގެ ފަސް އަހަރުގެ ދައުރުގެ ތެރޭގައި އާ 50 ރިސޯޓް ހުޅުވުމަކީ ރައީސް އަބްދުﷲ ޔާމީންގެ ވައުދެކެވެ. އެ ވައުދާ އެއްގޮތަށް މިދިޔަ އަހަރުގެ ތެރޭގައި ގިނަ އަދަދެއްގެ އާ ރިސޯޓުތަކެއް ހުޅުވާފައި ވާއިރު، މި އަހަރު އިތުރު 20 ރިސޯޓް ބާޒާރަށް ނެރޭނެ ކަމަށް ސަރުކާރުން ވަނީ ބުނެފަ އެވެ.\nމިދިޔަ އަހަރު ނިމުނުއިރު ރާއްޖެ އައި ޓޫރިސްޓުންގެ އަދަދު ވަނީ އޭގެ ކުރީ އަހަރަށް ވުރެ 4.1 ޕަސެންޓުގެ ކުރިއެރުމެއް ހޯދައި 1.3 މިލިއަނަށް އަރައިފަ އެވެ. އެކަމަކު، އެއީ މިދިޔަ އަހަރު ގެންނަން އަމާޒުކުރި 1.4 މިލިއަން ޓޫރިސްޓުންނަށް ވުރެ ދަށް އަދަދެކެވެ.\nޓޫރިޒަމް ޓޫރިޒަމް މިނިސްޓްރީ ރިސޯޓްތައް ރިސޯޓް ތަރައްގީކުރުން ގެސްޓް ހައުސް\n13 ކޮމެންޓް, 24 ރިއެކްޝަންސް\nއެކަމަކު ގައުމީ ފެންވަރުގަ ގައުމު ވަނީ ހަނާ\nއުފާވަނީ ތިޔައިގެ ތެރެއިން 90 ޕަސަންޓު ތަންތަނަކީ ރައީސް ނަޝީދުގެ ސަރުކާރުން ދޫކޮށް، މަސައްކަތްތަށް ފެށި ތަންތަން ކަމަށްވާތީ! ވަރަށް އުފާވޭ! ޝުކުރިއްޔާ ރައީސް ނަޝީދު!\nކާބޯތަކެތި އެންމެ އަގުބޮޑު ކުރީވެސް މިދިޔަ އަހަރު ! އެކަން ރިޕޯރޓް ގައި ނުހިމެނީ ޔާމީނު ކޯފާވާނެތީތަ ؟\nނަޝީދުމެން ކީތަމިކުރީ ޔާމިންގެ ވައުދު އެބަފުއްދާ.\nބަލްކު އެންޑް ބަލަކް\nމަމެންނަށް ހެޔޮ. މަމެންގެ ކުއްޖަކަށް ތިތަނުން ވަޡީފާގަނޑެއްވެސް ނުލިބޭނެއިއްޔަ.\nޏ.އަލްގެދަރ އާންތު ޝަރީފު\nރިސޯޓު ހިއްސާ މުވައްޒިފުންނަށް ލިބުނުކަމަކަށް ނުވޭ ރިޔާސީވައޮދު ރިސޯޓު މުވައްޒިފުންނަށް ރިސޯޓު ހިޔްސާ "ޔާމީނު ރަގަޅު"\nވަރަށް ގިނަ ރިޒޯޓް ހުޅުވަިފިއެވެ. އެކަމަކު ތިއިން ރިޒޯޓަކުން ދިވެހިންނަށް ވަޒީފާ ލިބުން ދައްޗެވެ. ހާއްސަކޮށް މަތީ މަގަމު ތަކާެއި އެކައުންޓިން ދާއިރާގެ ވަޒީފާ ވަރަށް ނުލިބެ އެވެ. ތި ރިޒޯޓް ތަކަކުން ދިވެހި އާއްމު ރަޔިތުމީހާއަށް ފައިދާއެއް ނުކުރެ އެވެ.\nސަރުކާރުންތަ މިހުރިހާ ރިސޯޓްތައް ހަދަނީ. މަޖީދީމަގުގަ ހުޅުވާފަ ހުންނަ ފިހާރަތަކަކީވެސް ސަރުކާރުން ހުޅުވާފަ ހުންނަ ފިހާރަތަ؟\nއޭއި ކިހިނެއް ވެގެންތޭ ތިޔާ އުޅެނީ. އަންނަގަ ތަމެންނަށް ފްލެޓެއް ދޭނަން އިނގޭ. ހައު އެބައުޓް އަ ޕެންޓް ހައުސް. އޫލަލާ..\nރާއްޖޭގެ ތާރީޚް ގައި ވެސް އެންމެ ގިނަ ރިސޯރޓް ހުޅުވީ މިދިޔަ އަހަރު އެވެ. މީމަމެން ޕިންކީން މިރާއްޖޭގައި ވެރިކަން ކުރުމުން އަންނާނެ އޯސަމް އެން ބިއުޓިފުލް އެން ފްލޯލެސް ނިއުސް ތަކަކީ ދޯ. މިހާރު އެފެނިގެން ދަނީ މާލޭގެ ދެކުނުން އެނބޫދޫ ފަޅު ހިއްކަމުން ދާތަން. ދެން ފެނިގެން ދާނެ ވަރަށް ލާރޖް ކޮށް އެެތަނާއި މާލެ އާއި ދެމެދު ވެސް ބްރިޖް އެޅިގެން ދާ ތަން. އަދި ފެނިގެން ދާނެ މާލެ އާއި ވިލިގިލި އާއި ދެމެދު ގައި އޮތް ކަނޑު އޮޅި ވެސް ހިއްކާ ނިއުމާލެ އެތަނުން ފޯމް ވެގެން އަންނަ ތަން ވެސް ދޯ. މަމެން މިދަނީ ވަރަށް ބުރަ ކޮށް މަސައްކަތް ކުރަމުން ރާއްޖެ ލިޓިލް ސިންގަޕޯރ އަށް ބަދަލު ވޭތޯ ބަލަން. ވީއާރ ގޮނާ ގިވް ޔޫ އަ ގުޑް ލައިފް އެން ޔޫއާރ ގޮނާ ހޭވް އަ ވޮންޑަރފުލް ލައިފް އިން ލިޓިލް ސިންގަޕޯރ. އާއާއާ، އެނީ އޮބްސްޓަކަލް ކަމް ޔޫ ގޮޓާ ކަމް އެން ސީއަސް.\nރިސޯޓް ހުޅުވުނީމާ ނިމުނީ ދޯ؟؟؟ އެތަންތަން ހުހަށް ހުއްޓަސް ހެޔޮ؟؟؟؟


50 Meylah Vaigadha Vaane Kamah Lafaakoh3Atholhakah Alert Nerefi - Vaguthu\n50 މޭލަށް ވައިގަދަވާނެ ކަމަށް ލަފާކޮށް ތިން އަތޮޅަކަށް އެލާޓް ނެރެފި\nފަންސާސް މޭލަށް ވައިގަދަވާނެ ކަމަށް ލަފާކޮށް ރާއްޖޭގެ ތިން އަތޮޅަކަށް ވައިޓް އެލާޓް ނެރެފިއެވެ.\nމޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮރޮލޮޖިކަލް ސެންޓަރ (މެޓް) އިން ވައިޓް އެލާޓް ނެރެފައިވަނީ، ހުވަދުއަތޮޅުން ފެށިގެން އައްޑުއަތޮޅާއި ދެމެދުގެ ސަރަޙައްދުތަކަށް މިއަދު އިރުއޮއްސި 6:00 އިން މިރޭ 12:00 އާއި ހަމައަށެވެ.\nމި ސަރަޙައްދަށް އެލާޓް ނެރެ މޫސުމާއި ބެހޭ އިދާރާއިން ވިދާޅުވީ، 23 މޭލާއި 29 މޭލާއި ދެމެދުގައި ވައިގަދަވެ މި ސަރަޙައްދުތަކަށް ވިލާގަނޑުގައި ގަޑިއަކު 50 މޭލަށް ވައިގަދަވާނެ ކަމަށް ލަފާކުރެވޭ ކަމަށެވެ. އަދި އެލާޓް ނެރެފައިވާ ސަރަޙައްދުގެ ކަނޑުތައް ގަދަވާނެ ކަމަށްވެސް އެ އިދާރާއިން ވަނީ ލަފާކޮށްފައެވެ.\nމޫސުން ގޯސްވުމާއި ގުޅިގެން އިތުރާއި މެދުރާއްޖެތެރޭގެ ބައެއް އަތޮޅުތަކަށްވެސް މިއަދު ވަނީ ވައިޓް އެލާޓް ނެރެފައެވެ. މީގެ އިތުރުން ރާއްޖެއަށް ފާއިތުވެދިޔަ ދުވަސްތަކުގައި ކުރަމުންދާ ވިއްސާރައިގެ ސަބަބުން ބައެއް ސަރަޙައްދުތަކަށް ކުރިން ވަނީ ޔެލޯ އެލާޓްވެސް ނެރެފައެވެ.\nރާއްޖެއަށް މިހާރު ކުރަމުންދާ ވިއްސާރައަކީ އަރަބި ކަނޑުގައި އުފެދިފައިވާ ތޫފާނެއްގެ އަސަރުކަމަށް މޫސުމާއި ބެހޭ އިދާރާއިން ވިދާޅުވެއެވެ. މިހާރު ރާއްޖެއަށް ކުރަމުންދާ ގަދަ ވިއްސާރައާއި ގުޅިގެން، މޫސުމަށް ސަމާލުކަން ދިނުމަށް އެ އިދާރާއިން ވަނީ އިލްތިމާސްކޮށްފައެވެ.


STELCO AMSA Furathama Handball Mubaaraathuge Championkan Royal Knights SC Hoadhaifi | ungoofaaru.com\nބަނޑޭރިގަނޑު/ކުޅިވަރު/ސްޓެލްކޯ އަމްސާ ފުރަތަމަ ހޭންޑްބޯލް މުބާރާތުގެ ޗެމްޕިއަންކަން އާރުކޭ ހޯދާފި\nސްޓެލްކޯ އަމްސާ ފުރަތަމަ ހޭންޑްބޯލް މުބާރާތުގެ ޗެމްޕިއަންކަން އާރުކޭ ހޯދާފި\nމުނާޒު މުޙައްމަދު 10 ޖަނަވަރީ 2021\n0 742މިނެޓުން ކިޔާލެ\nއެސޯސިއޭޝަން ފޯރ މަތިވެރި ސްޕޯރޓްސް އެންޑް އެވައާރނަސް (އަމްސާ) ގެ 14 ވަނަ އަހަރީ ދުވަހާއި ގުޅުވައިގެން އެޖަމުޢިއްޔާގެ ފަރާތުން ކުރިއަށް ގެންދާ ޑެވޮންޑޭލް އަމްސާ އަހަރީ ކުޅިވަރު ފެސްޓިވަލް 2020 ގައި ހިމެނޭ ސްޓެލްކޯ އަމްސާ ފުރަތަމަ ހޭންޑްބޯލް މުބާރާތް 2020 ގެ ޗެމްޕިއަންކަން ރޯޔަލް ނައިޓްސް ސްޕޯރޓްސް ކްލަބު ހޯދާފިއެވެ.\nމިމުބާރާތުގެ ޗެމްޕިއަންކަން އާރުކޭ ޓީމު ހޯދީ އިއްޔެ ހަވީރު 4:30 ގައި އއ.މަތިވެރި ހޭންޑްބޯލް ކޯޓުގައި ކުޅެވުނު މެޗު 13 ލަންޑު6ލަނޑުން އެމް،އެސް ހޭންޑްބޯލް ޓީމު ބަލިކޮށްގެންނެވެ.\nޗެމްޕިއަންކަން ހޯދުމަށް ދެޓީމުންވެސް ނުކުތް މިމެޗު ފެށިގެން ދިޔައީ ރޯޔަލް ނައިޓްސް ސްޕޯރޓްސް ކްލަބުގެ ގޯލަކާއެކުގައެވެ. މެޗުގެ ފުރަތަމަ މިނެޓް ތެރޭ މިގޯލް ކާމިޔާބު ކޮށްދިނީ އާރުކޭ ޓީމުގެ ޖާޒީ ނަންބަރު 12 ފާޠިމަތު ސާރާ އެވެ. މިގޯލް އާރުކޭ ޖެހި ނަމަވެސް ހިތްވަރާއެކު އެމްއެސް ހޭންޑްބޯލް ޓީމުގެ ކުޅުން ރަނގަޅުކޮށް އޭގެ މިނެޓެއް ފަހުން އެމްއެސް ހޭންޑްބޯލް ޓީމުގެ ފުރަތަމަ ގޯލް އެޓީމުގެ ޖާރީ ނަންބަރު5މަރިޔަމް ނާއިޝާ މަންޞޫރު ވަނީ ޖަހާދީފައެވެ. ނަމަވެސް އޭގެ މިނެޓެއް ފަހުން އާރުކޭ ޓީމުން ވަނީ ގޯލެއް ޖަހާ މެޗުގެ ސްކޯރ2– 1 ކަށް ބަދަލުކޮށްލާފައެވެ. މިގޯލް ޖަހާދިނީ އެމްއެސް ހޭންޑްބޯލް ޓީމުން ގޯލްޖަހާދިން ނާއިޝާގެ އެއްބަނޑު އެއްބަފާ ދައްތަ އާރުކޭގެ ޖާޒީ ނަންބަރު 10 ފާޠިމަތު އަނޫޝާ އެވެ. މިގޯލް އާރުކޭ އިން ޖެހިތާ މިނެޓެއް ނުވަނީސް އެމްއެސް ހޭންޑްބޯލް ޓީމުން އިތުރު ގޯލެއް ޖަހާ މެޗުގެ ސްކޯރ2–2ކަށް ބަދަލުކޮށްލިއެވެ. މިގޯލް އެޓީމަށް ކާމިޔާބު ކޮށްދިނީ އެޓީމުގެ ޖާޒީ ނަންބަރު 8 އައިޝަތު ލިމުނާ އެވެ.\nގިނަ އަދަދެއްގެ ސަޕޯޓަރުން މެޗު ބެލުމަށް ހާޟިރުވި މެޗުގައި ފުރަތަމަ ފަހަރަށް އެމްއެސް ހޭންޑްބޯލް ޓީމުން މެޗުގެ ކުރި ހޯދީ މެޗުގެ4ވަނަ މިނެޓްގައި އެޓީމުގެ ފާޠިމަތު ޝައިހާ ފަހުމީ ޖަހާދިން ހިތްގައިމު ގޯލުންނެވެ. އެހެން ނަމަވެސް ލީޑްގައި އެމްއެސް ހޭންޑްބޯލަށް ހިފަހައްޓާލެވުނީ އެންމެ2މިނެޓްއެވެ. އާރުކޭ ޓީމުން މެޗުގެ6ވަނަ މިނެޓްގައި އެޓީމުގެ ތަޖުރިބާ ކާރު ކުޅުންތެރިޔާ ޝިފްޒާ އިބްރާހީމް ޖެހި ގޯލާއެކު މެޗުގެ ނަތީޖާ3–3ކަށް އެއްވަރު ކުރިއެވެ.\nމިނަތީޖާގައި އޮވެ އިތުރު ގޯލެއް ޖެހޭތޯ ދެޓީމުންވެސް ގިނަ ހަމަލާތަކެއް އިދިކޮޅު ޓީމުގެ ގޯލަށް ކުރިއެވެ. އެހެނަސް ދެޓީމުގެ ގޯލުގައި ތިބި ހުޝިޔާރު ކީޕަރުންގެ މޮޅުކަމުން ގޯލެއް ނުޖެހި ދިޔައެވެ. ޚާއްޞަ ގޮތެއްގައި އާރުކޭ ޓީމުގެ ގޯލް ކީޕަރުގެ ފަރާތުން ފެނުނީ މޮޅު ކުޅުމެވެ. ހިތްގައިމު ބަލާހިތްވާ ފަދަ މޮޅު ސޭވް ތަކެވެ. އެމްއެސް ހޭންޑް ބޯލް ޓީމުގެ ކުޅުންތެރިން6މީޓަރު އޭރިޔާތެރެއަށް ވަދެ ހުސްކޮށް ހުރެ ޖެހި ގިނަ ބޯޅަތަކެއް ހުޝިޔާރު ކަމާއެކު އާރުކޭގެ ކީޕަރު އައިޝަރު ވިރާޝާ ދިފާޢު ކުރިއެވެ.\nގޯލެއް ނުޖެހި ގާތްގަޑަށް 11 މިނެޓަށްފަހު މެޗުގައި ދެން ފެނުނީ ކައިރި ކައިރީގައި އާރުކޭއިން ދެ ގޯލް ކާމިޔާބު ކުރިތަނެވެ. މިދެގޯލް ކާމިޔާބު ކޮށްދިނީ އެޓީމުން ރަށުން ބޭރުން ގެނައި މޮޅު ކުޅުންތެރިޔާ ޖާޒީ ނަންބަރު 14 ރިސްނާ މުޙައްމަދެވެ. މެޗުގެ ފުރަތަމަ ހާފުގެ 15 ވަނަ މިނެޓާއި 18 ވަނަ މިނެޓްގައި ރިސްނާ ޖަހާދިން ދެ ގޯލާއެކު މެޗުގެ ނަތީޖާ5–3ކަށް ބަދަލުވިއެވެ.\nދެން ފެނުނީ މިމުބާރާތުގައި ފެނުނު ފުރަތަމަ ކާޑް ކުޅުންތެރިއަކަށް ދެއްކިތަނެވެ. މިކާރޑް ދެއްކީ ގަސްތުގައި ބޯޅާގައި ފައިން ޖެހުމުން އެމްއެސް ހޭންޑްބޯލް ޓީމުގެ ޖާޒީ ނަންބަރު7ފާޠިމަތު ޝައިހާ ފަހުމި އަށެވެ. މިކާޑާއެކު އެކުޅުންތެރިޔާ2މިނެޓަށް ދަނޑުން ބޭލުމުން އެއްކުޅުންތެރިއެއް މަދުން ކުޅެން ޖެހުމުގެ ނަތީޖާއެއްގެ ގޮތުން އާރުކޭ ޓީމުން ނަގާ އިތުރު ގޯލެއް މެޗުގެ ފުރަތަމަ ހާފުގެ 23 ވަނަ މިނެޓްގައި ޖެހިއެވެ. މިގޯލް ޖަހާދިނީ އާރުކޭ ޓީމުގެ އުއްމީދީ ކުޅުންތެރިޔާ ފާޠިމަތު އަނޫޝާ އެވެ.\nމެޗުގެ ފުރަތަމަ ހާފު ނިމިގެންދިޔައީ6–3ލަނޑުން އާރުކޭ ކުރި ހޯދާ މުބާރާތުގެ ޗެމްޕިއަންކަން ހޯދުމުގެ އުއްމީދާއެކުގައެވެ.\nއއ.އަތޮޅުގެ ޕޮލިސް އަތޮޅު ކޮމާންޑަރ ސަބް އިނިސްޕެކްޓަރ އޮފް ޕޮލިސް ޙާމިދާ ޢަބުދުލް ޢަލީމް ޝަރަފުވެރި ކޮށްދިން މިމެޗުގެ ފަހު ފެށިގެން ދިޔައީ އާރުކޭގެ ހުނަރުވެރި މޮޅު ކުޅުންތެރިޔާ ރިސްނާގެ އިތުރު ގޯލަކާއެކުގައެވެ. އަދި އޭގެ މިނެޓެއް ފަހުން އެޓީމުގެ ފާޠިމަތު އަނޫޝާ އިތުރު ގޯލެއް ޖެހިއެވެ. އަދި ހަމަ އޭގެ މިނެޓެއް ފަހުން ރިސްނާ އޭނާ މެޗުގައި ޖެހި4ވަނަ ގޯލް ޖަހާ މެޗުގެ ސްކޯރ9–3ކަށް ބަދަލުކޮށްލިއެވެ. ދެން ފެނުނީ އެމްއެސް ހޭންޑްބޯލް ޓީމުން ކައިރި ކައިރީ ދެ ގޯލު ޖެހިތަނެވެ. މިދެގޯލް ޖަހާދިނީ އެޓީމުގެ ޖާޒީ ނަންބަރު 10 ލުޖައިނާ މުޙައްމަދާއި، އަދި ޖާޒީ ނަންބަރު6ފާޠިމަތު ފައިހާ މޫސާ އެވެ. ދެން އަނެއްކާވެސް ފެނުނީ އާރުކޭ އިން އިތުރު3ގޯލް ޖެހިތަނެއެވެ. އެޓީމުގެ ރިސްނާ އާއި އަނޫޝާ އާއި އަދި ނާދިސާ ޢީސާ އެވެ. މިއާއެކު މެޗުގެ ސްކޯރ 12 –5ކަށް ބަދަލުކޮށްލިއެވެ. ދެން ފެނުނީ ވަރަށް ހިތްގައިމު މަންޒަރެކެވެ. އާރުކޭ ޓީމުން ގޯލްޖެހި ނާދިސާ ޢީސާގެ ދަރިފުޅު މަންމަ ޓީމުގެ ކޮޅަށް ގޯލް ޖެހިތަނެވެ. މިގޯލް މެޗުގެ 19 ވަނަ މިނެޓްގައި ޖެހީ ނާދިސާގެ ދަރި އެމްއެސް ހޭންޑްބޯލް ޓީމުގެ ހުނަރުވެރި މޮޅު އުއްމީދީ ކުޅުންތެރިޔާ ފާޠިމަތު ޝައިހާ ފަހުމީ އެވެ. މި ގޯލާއެކު މެޗުގެ ސްކޯރ 12 –6ކަށް ބަދަލުވިއެވެ. މެޗުގެ އެންމެ ފަހު މިނެޓްގައި އާރުކޭ ޓީމުގެ ތަޖުރިބާކާރު ކުޅުންތެރިޔާ ޝިފްޒާ އިބްރާހީމް ޖެހި ގޯލާއެކު މެޗު ނިމިގެން ދިޔައީ 13 ލަނޑު6ލަނޑުން ރޯޔަލް ނައިޓްސް ސްޕޯރޓްސް ކްލަބް މިމެޗު ކާމިޔާބުކޮށް މިމުބާރާތެ ޗެމްޕިއަންކަން ހޯދާގެންނެވެ.\nމިމެޗުގެ ކުއީން އޮފްދަ މެޗަކަށް ހޮވުނީ މިމެޗުގައި ގިނަ ސޭވްތަކެއްކޮށް މޮޅު ކުޅުމެއް ދެއްކި އާރުކޭ ޓީމުގެ ރަށުން ބޭރު ކީޕަރ އއ.ބޮޑުފޮޅުދޫ އައިޝަތު ވިރާޝާ އެވެ.\nފައިނަލް މެޗުގެ ކުއީން އޮފްދަ މެޗަކަށް ހޮވުނީ އާރުކޭ ޓީމުގެ ކީޕަރ އައިޝަތު ވިރާޝާ\nމިމެޗާއެކު ޑެވޮންޑޭލް އަމްސާ އަހަރީ ކުޅިވަރު ފެސްޓިވަލް 2020 ގެ ހުރިހާ ކުޅިވަރު މުބާރާތްތަކެއް ނިމުނީއެވެ. ހުރިހާ މުބާރާތްތަކުގެ ވަނަ ވަނަ އަށް ދިޔަ ޓީމުތަކާއި ކުޅުންތެރިންނަށް އިނާމު ދިނުމުގެ ރަސްމިއްޔާތު ވަރަށް އަވަހަށް ބޭއްވުމަށް ގަސްތުކުރާ ކަމަށް އަމްސާ އިން މަޢުލޫމާތު ދެއެވެ.\nޑެވޮންޑޭލް އަމްސާ އަހަރީ ކުޅިވަރު ފެސްޓިވަލް 2020 އަކީ މުޅި އއ.އަތޮޅުގައި ވެސް މިހާތަނަށް ބޭއްވި އެންމެ ބޮޑު ކުޅިވަރު ފެސްޓިވަލްކަން ފާހަގަ ކޮށްލަމެވެ. އަދި މިމުބާރާތް އިންތިޒާމު ކުރި އަމްސާ ޖަމިއްޔާއަކީ އަރިއަތޮޅުގައި ކާމިޔާބު ގިނަ ހަރަކާތްތަކެއް ހިންގަމުން އަންނަ ހިންގުންތެރި ޖަމިއްޔާއެއްކަން ފާހަގަ ކޮށްލެވެއެވެ.\nޑެވޮންޑޭލް އަމްސާ އަހަރީ ކުޅިވަރު ފެސްޓިވަލް 2020 ގެ މެއިން ސްޕޮންސަރ އަކީ ސްޓޭޓް ސްޓޭޑިންގ އޯގައިނައިޒޭޝަން (އެސްޓީއޯ) އެވެ.\nކޯސްޕޮންސަރުންނަކީ އެމް،ޑަބްލިއު،އެސް،ސީ އާއި ސްޓެލްކޯ އާއި ވެމްކޯ އާއި އޭޑީކޭ ހޮސްޕިޓަލެވެ. މިފެސްޓިވަލްގެ މީޑިޔާ ޕާރޓްނަރަކީ އުނގޫފާރު.ކޮމް އެވެ.\nމިފެސްޓިވަލްގައި ހިމެނޭ ކުޅިވަރު މުބާރާތްތައް ކުރިއަށް ދާގޮތުގެ ތަފްސީލު ޑޮވެންޑޭލް އަމްސާ އަހަރީ ކުޅިވަރު ފެސްޓިވަލް 2020 ގެ ޚާއްޞަ އެޕްލިކޭޝަން އިން ފެނިވަޑައިގަންނަވާނެއެވެ. https://copafacil.com/amsa2020\nސްޓެލްކޯ އަމްސާ ފުރަތަމަ ހޭންޑްބޯލް މުބާރާތުގެ ފައިނަލުގެ ދެވަނަ ޖާގަ އެމްއެސް ހޭންޑްބޯލް ޓީމު ހޯދައިފި


ހޫދުގެފާނުގެ ވާހަކަ3– DhiSalafiyyah\nހޫދުގެފާނުގެ ވާހަކަ 3\n15/09/2019 ނަބީބޭކަލުން, ކުޑަކުދިން, ސިޔަރަތާއި ތާރީޚްއަލްއަޚް ޢަބްދުލްމުޢިއްޒު ރަޝީދު\nޢާދުބަގައިމީހުން ހިންގި ޢުދުވާނު\nޢާދު ބާގައިމީހުންނަކީ ވަރަށް ބާރުގަދަ ބައެއްކަން ތިޔަކުދިންނަށް އެނގިއްޖެ ނޫން ހެއްޔެވެ؟\nއެމީހުންގެ ބާރުގަދަކަމުން އެހެންމީހުންނަށް ލިބޭ ފައިދާއެއް ނެތެވެ. އެމީހުންގެ ބާރުގަދަކަމުގެ ބޭނުންކޮށްގެން އެހެންމީހުންނަށް އުނދަގޫކޮށް ހެދިއެވެ. ޢާދު ބާގައި މީހުންނަކީ ﷲއަށް އީމާންވާ ބައެއް ނޫނެވެ. އަދި އެމީހުން އާޚިރަތް ދުވަހަށްވެސް އީމާނެއް ނުވެއެވެ. އެފަދަ ބަޔަކު ސުލްޙަވެރިވެ، އަމާންކަމަށް ލޯބިކުރާ ބައެއްކަމުގައި ވާނެ ހެއްޔެވެ؟\nއެފަދަ މީހުންގެ އަނިޔާތަކުން މީހުންނަށް ސަލާމަތްކަމެއް ލިބޭނެ ހެއްޔެވެ؟ އަދި އެމީހުން ހިންގާ ޖަރީމާތަކުން ބަޔަކަށް ލިބޭނެ އަމާންކަމެއް އޮންނާނެ ހެއްޔެވެ؟\nއެމީހުން ދުނިޔެ މަތީގައި ކުރާ ޢަމަލުތަކުގެ ހިސާބު ބެއްލެވޭނެކަމަށް އެމީހުން ޤަބޫލެއް ނުކުރެއެވެ. އަދި އެމީހުން ކުރާ ޢަމަލުތަކުގެ ސަބަބުން އެމީހުންނަށް ލިބޭނެ ޢަޛާބަކަށްވެސް އެމީހުން ބިރުވެތިއެއް ނުވެއެވެ.\nޢާދު ބާގައިމީހުންގެ އަނިޔާވެރިކަން ނުހަނު ބޮޑެވެ. ވަލުތެރޭގައި އުޅޭ ވަޙުޝީ ޖަނަވާރުތަކެއް ފަދައިން، އެމީހުން އަނިޔާވެރިވެ އުޅުނެވެ. ބޮޑެތި މީހުން ކުޑަކުދިންނަށް އަނިޔާ ކުރެއެވެ. ބާރުގަދަ މީހާ ނިކަމެތި މީހާއަށް އަނިޔާ ކުރެއެވެ. އަދި އެމީހުންގެ ދަނޑުވެރިކަންވެސް މުޅިން ފުނޑުފުނޑުކޮށްލައެވެ. އެމީހުން އެއީ އެއްވެސް ރަޙުމެއް ނެތް ބައެކެވެ.\nޢާދު ބާގައިމީހުންގެ ނުބައިކަމުގެ ބޮޑުކަމުން ނިކަމެތި މީހުން އެމީހުންދެކެ ބިރުގަނެއެވެ. އެމީހުން ކުރާ އަނިޔާތަކަށް ބިރުން ފިލައެވެ. ޢާދު ބާގައިމީހުންގެ ބާރުގަދަކަން ވެފައިވަނީ އެހެން މީހުންނަށް ކުރިމަތިވެފައިވާ މުޞީބާތަކަށެވެ. މާތް ﷲ އާއި އާޚިރަތް ދުވަހަށް އީމާންނުވާ މީހުންގެ ޙާލު ހުންނާނީ މިފަދައިންނެވެ.


SunOnline: Column: Test kuraakah vagutheh netheve.\nޓެސްޓް ކުރާކަށް ވަގުތެއް ނެތެވެ.\nއަހުމަދު ޒާހިރު (ހިރިގާ) 09 May 2020, 20:53\nމިއަދު ބޭއްވި ވަޒީރުންގެ މަޖިލީހުގެ ބައްދަލުވުން --- ފޮޓޯ: ރައީސް އޮފީސް\nރައީސް އިބްރާހީމް މުހައްމަދު ސޯލިހުގެ ސަރުކާރަށް 100 ދުވަސް ފުރުނު މުނާސަބަތާ ގުޅޭ ގޮތުން ބޭއްވި ނޫސްކޮންފަރެއްސުގައި އަޅުގަނޑު ބައިވެރިވީމެވެ. އެ ދުވަހު އަޅުގަނޑު ރައީސް އަރިހުން އެހި އެއް ސުވާލަކީ ސަރުކާރަށް 100 ދުވަސް ފުރޭ އިރު ރަނގަޅަށް މަސްއޫލިއްޔަތު އަދާ ނުކުރެވޭ، ނޫނީ ޕާފޯމް ނުކުރޭވޭ މިނިސްޓަރުން މިނެ، އެފަދަ މީހުން ވަކިކޮށް ޕާފޯމް ކުރެވޭނެ ބަޔަަކަށް ފުރުސަތު ދެއްވާނެތޯ އެވެ. އެ ސުވާލަށް ޖުމުލަކޮށް ރައީސް ދެއްވި ޖަވާބަކީ އެކަން ބައްލަވަމުން އަންނަ ވާހަކަ އެވެ.\nރަނގަޅު ވާހަކަ އެކެވެ. ފަަހަރުގައި ބޭފުޅެއްގެ ޕާފޯމަންސް މިނެލުމަަށް 100 ދުވަހަކީ ކުރު މުއްދަތަކަށް ވެދާނެ އެވެ. އެކަމަކު ފަސް އަހަރަށް ރައްޔިތުން އިންތިހާބު ކުރާ ސަރުކާރެއްގެ މިނިސްޓަރުން މިނެލުމަށް އެއް އަހަރަކީ ހަމަ ޔަގީނުން ވެސް އެކަށީގެންވާ މުއްދަތެކެވެ. ސުވާލަކީ އިބްރާހީމް މުހައްމަދު ސޯލިހުގެ 20 މެންވަރުންގެ މައްޗަށް އެކުލެވޭ، މަތި ބަރު ކެބިނެޓުގައި ހުރިހާ މިނިސްޓަރުންނަކީ ވެސް ހަމަ ފުރިހަމަ އަށް ޑެލިވާ ކުރައްވާ، ނޫނީ އެންމެ ކުޑަމިނުން 60 ޕަސެންޓަށް ވުރެ މަތީން ޕާފޯމްކޮށް، ޑެލިވާ ކުރައްވާ މިނިސްޓަރުންތޯ އެވެ؟ އެހެން ކަމަށްވާ ނަމަ ވަރަށް ރަނގަޅެވެ.\nނަމަވެސް އަޅުގަނޑަށް ފެންނަނީ އެ މަންޒަރެއް ނޫނެވެ. ވެރިކަމަށް އައުމަށް ކޯލިޝަނެއް ހެދީތީ، އެއިން ކޯލިޝަނަކުން އައްޔަންކޮށްފައިވާ ކޮންމެ ބޭފުޅަކީ ޑެލިވާ ކުރެެއްވިއަސް އަދި ނުކުރެއްވިއަސް، ގޮނޑިގައި އިންނެވުގެ ލައިސަންސް ދެއްވާފައިވާ ތަނެވެ. މިއީކީ އިންސާފެއް ނޫނެވެ. ރައްޔިތުން ސަރުކާރެއް އިންތިހާބު ކުރަނީ ފަސް އަހަރުގެ ތެރޭގައި ކަންތައްތަކެއް ރައްޔިތުންނަށް ކޮށްދިނުމެވެ. ވަކީން ހާއްސަކޮށް އެ ޕާޓީއެއް ނޫނީ ކޯލިޝަންއެއްގެ މެނިފެސްޓޯގައި ހުރި ކަންކަން ޑެލިވާކޮށް ދިނުމަށެވެ. އެކަންކަން ކުރުމުގެ މަސްއޫލިއްޔަތު ކޮނޑުފުޅުގައި އެޅިފައިވާ ފަރާތްތަކަކީ ވަޒީރުންނެވެ. އެ ބޭފުޅުންނަށް އެކަން ނުކުރެވި، މީހުން މާޔޫސްވާ ނަމަ އެކަން ބަލައިގަތުމަކަށް އެހާ ދަސޭހައެއް ނޫނެވެ.\nއަޅުގަނޑަކީ ކެޕިޓަލިސްޓް އުސޫލު ގަބޫލު ކުރާ މީހެކެވެ. ހަމަ އެއާ އެކު ކެޕިޓަލިސްޓް އުސޫލުގެ ތެރެއިން ފުއްދުންތެރިކަން ނެތް ފަރާތްތަަކަށް އެހީތެރިވެވޭނެ ސޯޝަލިޓް އުސޫލެއް ވެސް އެއޭގެ ތެރެއަށް ލެއްވިދާނެ ކަމަށް ގަބޫލުކުރާ މީހެކެވެ. ޓެކްސްގެ ނިޒާމެއްގެ ތެރެއިން އެކަން ފުއްދޭނެ ކަމަށް އަޅުގަނޑު ގަބޫލު ކުރަމެވެ. ރައްޔިތުންގެ މަޖިލީހުގެ ބައެއް ބޭފުޅުން އަޑުފުޅަށް ބާރުލައްވާފައި ޕޮޕިއުލާ ޕޮލިޓިކްސް ކުޅުއްވުމަށް މުއްސަނދިންނާ ދެކޮޅަށް ދައްކަވާ ވާހަކަފުޅާ އަޅުގަނޑު ކަނޑައެޅިގެން ދެކޮޅެވެ. އެފަދަ ބޭފުޅުން ހީކުރައްވާ ގޮތުގައި، ޕާޓީ ކުދިން ހިތްރުއްސަން އެބަނދިވަރު ދެމުމަކީ މާ މޮޅު ކަމެކެވެ. އެކަމަކު އެއީކީ މޮޅު ކަމެއް ނޫނެވެ. ހަގީގަތުގައި އެ މޭރުމުން އެ ވާހަކަ ދައްކަވާ ބޭފުޅުންނަށް ގައުމުގެ އިގްތިސާދީ ސަރަކަ ހިނގާ ގޮތް އެނގިވަޑައިގަންނަ ވަނީ ކިހާވަރަކަށްތޯ، އެ ދައްކަވާ ވާހަކަފުޅުތަކުން ހިތަށް އަރަ އެވެ. އަދި ފަތިފައްޗަށް މަހުޖަނުންނޭ ކިޔައިގެން އެ ހަޅޭއް ލައްވާ ބޭފުޅުންނަށް ބިމު ކުއްޔާއި އަދި ޓީޖީއެސްޓީ އާއި އެ ނޫން ވެސް އެފަދަ ޓެކްސްތަކުގެ ގޮތުގައި އެ ވިދާޅުވާ ބޭފުޅުން ދައުލަތަށް ދައްކަވަނީ ކިހާވަރެއްގެ ފައިސާއެެއްކަން އެނގިވަޑައިގަންނަވާތޯ އެވެ؟ ހަމަ ޔަގީނުން ވެސް މަހަކު ލައްކައެއްހާ ރުފިޔާގެ މުސާރަ ނަންގަވާ ރައްޔިތުންގެ މަޖިލީހުގެ މެންވަރުންނާއި އަދި ކިތަންމެ ކުޑަ ދުވަސްކޮޅަކު ރައީސްކަން ކުރެއްވިއަސް، ތަފާތުކުރުމެއް ނެތި، ރައީސްކަން ކުރެއްވިހާ ބަޔަކަށް "މަހު އެތިކޮޅުގެ" ގޮތުގައި އެ ދެއްވާ އެތައް ލައްކަ ރުފިޔާގެ ފައިސާ ލިބިވަޑައިގަންނަ ވަނީ ވެސް އެ ވިދާޅުވާ މަހުޖަނުންނާއި އަދި އެންމެ އާދައިގެ މީހާ ވެސް ދައްކާ ޓެކްސް ފައިސާއަކުން ނޫންތޯ އެވެ؟\nކެޕިޓަލިސްޓް އުސޫލު އަޅުގަނޑު ގަބޫލު ކުރާ ބީދައިން ގައުމުގެ މަތީފަޑީގައި، ހާއްސަކޮށް ރާއްޖޭގެ އުފެއްދުންތެރިކަން ކުރިއަރުވަން މަސައްކަތް ކުރާ މިނިސްޓްރީތަކުގައި ތިބެން ޖެހޭނީ، އިގްތިސާދީ ދާއިރާ އިން ކިޔަވައިން ތިއްބެވި، ނޫނީ އެ ވިސްނުމާއި އެ ފަންނުގެ ބޭފުޅުން ކަމަށް އަޅުގަނޑު ގަބޫލު ކުރަމެވެ. ކޮވިޑް19 އާ ގުޅިގެން ރާއްޖޭގައި ފައިސާ ޕްރިންޓް ކުރައްވަން ގަސްދު ނުކުރައްވާ ކަމަށް ވިދާޅުވިތާ މަސް ދެ މަސް ނުވަނީ ފައިސާ ޕްރިންޓްކޮށް ނޫނީ އެ ނޫން ނަމެއް ކިޔައިގެން ވެސް ރާއްޖެ ވަންނަ ޑޮލަރާ ނުބައްދަލު ފައިސާ މަނީ ސާކިއުލޭޝަނަށް ނެރުއްވަން ނިންމެވުމަކީ އަޅުގަނޑަށް މައްސަލައެކެވެ. އަދި ސަރުކާރުގެ މުވައްޒަފުންގެ މުސާރަ ކުޑަ ނުކުރައްވާނެ ކަމަށް ވިދާޅުވިތާ އެކި ދެތިން މަސް ނުވަނީސް، އެ ޕޮލިސީ ބަދަލުކުރަން ޖެހުމަކީ ވެސް އަޅުގަނޑަށް މައްސަލައެކެވެ. ރަނގަޅެވެ. އެ ދެކަމަކީ ވެސް މިހާލަތުގައި ކުރައްވަން ޖެހިވަޑައިގެންފާނެ ދެކަންތައް ކަމަށް ވެދާނެ އެވެ. އެހެނަސް ކޮވިޑް19އާ ގުޅިގެން ބޯމަތިން ނަގަމުން އަންނަ ރާޅުގެ އުސްމިން އަޅުގަނޑުމެންނަށް ވުރެ ބޮޑަށް، އަދި ކުރިން ފެނިވަޑައިގަންނަވާން ޖެހޭނެ ބޭފުޅުންނަކީ އެ ބޭފުޅުން ނޫންތޯ އެވެ. އެހެން ކަމާ އެކު، އެއީ ދުރުތިބީންނަށް ސަރުކާރުގެ ކޭޝްފްލޯ މެނޭޖު ކުރާ ގޮތާ މެދު، އިނގިލި ދިއްކުރުމަށް ލިބުނު ފުރުސަތެއް ނޫންތޯ އެވެ؟\nތެދުފުޅެކެވެ. ކޮންމެ ފަހަރަކު ގައުމުގެ ރައީސްކަން ކުރެއްވުމަށް އެކޮނަމީ ދާއިރާ އިން، ތައުލީމު އަދި ތަޖުރިބާ ހުރި ބޭފުޅަކު ނުލިބިދާނެ އެވެ. އަދި އެއީ މައްސަލައެއް ވެސް ނޫނެވެ. އެ ކަމަކު ރިޔާސީ ނިޒާމެއްގައި ރައީސުލްޖުމުހޫރިއްޔާގެ ކެބިނެޓްގައި ތިއްބަވަން ޖެހޭނީ އެ ފެންވަރުގެ ބޭފުޅުން ނޫންތޯ އެވެ؟ ބަރުލަމާނީ ނިޒާމެއް އިހުތިޔާރުނުކޮށް، ދިވެހި ރައްޔިތުން ރިޔާސީ ނިޒާމެއް އިހުތިޔާރު ކުރީ އެހެންވެގެން ނޫންތޯ އެވެ؟ ކެޔޮޅު މަސް ބަހާ އުސޫލުން ކެބިނެޓް ޕޯސްޓްތައް ބަހާކަށް ނުޖެހެ އެވެ. ކެބިނެޓަކީ ބޭބޭފުޅުންގެ އަނބިކަނބަލުންނާއި އަދި އެބޭބޭފުޅުންގެ އާއިލާ އާއި ގާތް ރައްޓިހެންނަށް ބަހަން އޮންނަ އެއްޗަކަށް ވެގެން ނުވާނެ އެވެ. އެހެނީ، ކެބިނެޓަކީ، ރައްޔިތުންގެ ޓެކްސް ފައިސާ އިން މުސާރަދީގެން ތިއްބަވާ، ރައްޔިތުންނަށް ހިދުމަތް ކުރެއްވުމަށް ތިއްބަވާ ބޭފުޅުންނަށްވެފައި އެ މަގަށް މަސައްކަތް ނުކުރެވޭ ނަމަ، އެ ނޫން ގޮތެއް ހޯދަން ޖެހެ އެވެ. އެ ބޭފުޅުން އެސެސް ކުރެވެން ޖެހެ އެވެ. ސަރުކާރު އެ އަށް ވުރެ ފޯރުންތެރިވާން ޖެހޭނެ ކަމަށް ގަބޫލު ކުރަމެވެ. ކޯލިޝަނުން ނޮމިނޭޓްކޮށްފައިވާ ބޭފުޅުންނަށް، ޑެލިވާ ނުކުރެވޭ ނަމަ، އެ ނޫން ބޭފުޅުން އެތަންތަނަށް ފޮނުވައި ދިނުމަށް ދެންނެވުމަކީ ކުރައްވަން ޖެހޭނެ ކަމެކެވެ.\nކުރިން ދެންނެވި ފަދައިން ކެޕިޓަލިސްޓް އުސޫލުން ގައުމުގެ އިގްތިސާދު ކުރިއަރައިގެން ދިޔުމަކީ އަޅުގަނޑުގެ އުންމީދެވެ. އެހެނީ ކޮންމެ ރައްޔިތަކީ ސަރުކާރުން "އެތިކޮޅު" ދެވޭނެ ބަޔަކަށް ނުވެފައި އެ މީހުންގެ އަތްމަތި ތަނަވަސްވާނެ ހަމަ އެކަނި ގޮތަކީ ގައުމުގެ އުފެއްދުންތެރިކަން ކުރިއަރުވައި، އިގްތިސާދީ ފުއްދުންތެރިކަން ކުރިއެރުވުނު މިންވަރަކުން ކަމަށްވާތީ އެވެ. އެ އުސޫލުން ބަލާ އިރު ގައުމުގެ އިގްތިސާދީ މަސައްކަތް ކުރަން ހުރި މިނިސްޓްރީތަކުގެ ދައުރު މިހާރަށް ވުރެ އެތައް ގުނައެއް މަތީން ފެންނަން ޖެހެ އެވެ. އެ ގޮތުން އެގްރިކަލްޗާ މިނިސްޓްރީގެ ދައުރު ވަރަށް ބޮޑުތަނުން މަތިވާން ޖެހޭ ކަމަށް އަޅުގަނޑު ދެކެމެވެ. ރާއްޖޭގައި ޒަމާނީ ދަނޑުވެރިކަމަށް ހުޅުވެން ހުރި ކޮންމެ ދޮރެއްގައި ޓަކިދޭން ޖެހެ އެވެ. ޕޯލްޓްރީ ފާމްތަކާއި ކަރާ، ބަރަބޯ، ކައްޓަލަ އަދި ވެސް ޓްރޮޕިކަލް ގައުމުތަކުގައި ހެއްދިދާނެ ކޮންމެ ބާވަތަކީ ރާއްޖޭގައި ވެސް ގޮވާން ކުރެވިދާނެ އެއްޗިއްސެވެ. ބޭނުން ވަނީ އެ މަގަށް މަސައްކަތް ކުރުމެވެ. ޑައިރެކްޝަން ދެއްކުމެވެ. ވިޔަފާރިވެރިން އިންވެސްޓް ކުރާނެ އެވެ. ރާއްޖޭގައި ހުރި ބޮޑެތި ފަޅުރަށްތަކާއި ގޮއިފާލުއްބަ ފަދަ ތަންތަން އެކަމަށް ހުޅުވާލާށެވެ. ހަނިމާދޫގައި ހުންނަ އެގްރިކަލްޗަރަލް ސެންޓަރަކީ ދަނޑުވެރިކަން ކުރުމަށް، މިނިސްޓްރީން ދެއްވާ، ޓޯޓަލް ސޮލިއުޝަން ކަމަށް ދެކޭ ނަމަ، އިތުރަށް ދަންނަވާނެ ވާހަކައެއް އަޅުގަނޑުގެ ނެތެވެ.\nއަޅުގަނޑު މިވާހަކަތައް ދަންނަވާލީ މިސަރުކާރާ ތޭތެރޭ ހިތްނުތަނަވަސް ކަމެއް އޮވެނެއް ނޫނެވެ. ޑިމޮކްރެސީގެ ހަމަތަކާއި އުސޫލުތަަކަށް ބަލާ އިރު އަޅުގަނޑު މިސަރުކާރަށް 75 ޕަސެންޓަށް ވުރެ މަތީން މާކްސް ދެވިދާނެ އެވެ. އެހެނަސް އަޅުގަނޑު ނިންމާލުމުން ވެސް ދަންނަވާލަން އޮތީ ރައްޔިތުން އިންތިހާބު ކުރީ ރައީސް އިބްރާހީމް މުހައްމަދު ސޯލިހު ވާހަކަ އެވެ. "އިސް ބަސް އަދި ފަހު ބަސް" ވެސް އަޅުގަނޑުމެން ބުނަން ބޭނުން ވަނީ ރައީސްގެ ދޫފުޅުންނެވެ. ޑޮކަޓަރުނާއި އިގްތިސާދީ ދާއިރާގެ ފަރާތްތަކާއި އަދި ވިޔަފާރިވެރިން ބައިވެރިކޮށްގެން ކަލެކްޓިވް ނިންމުންތައް ނިންމިދާނެ އެވެ. ޑަބްލިޔުއެޗުއޯ އިން ބުނާ، މުޅި ސަރުކާރު އަދި މުޅި މުޖުތަމިއު ބައިވެރިވެގެން އެކިޔާ "ހޯލިސްޓިކް" އެޕްރޯޗަކީ އެއީ ނޫންތޯ އެވެ.\nhirigazahir އަހުމަދު ޒާހިރު (ހިރިގާ)\nތެދެކެވެ؛ ބުރޯއަކީ މަށެވެ.\nއަލީ ވަހީދަކީ "ކަތިލި ކަންބަޅިއެއް"ތަ؟\nމޫނަށް ބެލުމެއް ނެތި ފިޔަވަޅު އަޅާށެވެ.\nގާނޫނީ ހަމަހަމަ ކަމޭތޯ އެވެ؟


Gamun Goathi Libunu Meehunge List Aammu Koffi | Hathaavees\nގަމުން ގޯތި ލިބުނު މީހުންގެ ލިސްޓު އާއްމުކޮށްފި\nލ. ގަމުން އަލަށް ދޫކުުރުމަށް ކަނޑައެޅި ގޯތިތަކަށް ކުރިމަތިލި ފަރާތްތަކުގެ ތެރެއިން ގޯތި ލިބުނު މީހުންގެ ލިސްޓު ގަމު ކައުންސިލުން އާއްމުކޮށްފިއެވެ.\nގަމުން ވަނީ 400 ގޯއްޗަށް ކުރިމަތިލުމުގެ ފުރުސަތު ދީފައެވެ. އެކަމަށް އެދި 1400 އެއްހާ މީހުން ފޯނު ހުށަހެޅިއެވެ. ގޯތި ލިބުނު މީހުންގެ ލިސްޓު ކައުންސިލުން އާއްމު ކުރިއިރު ފަހުން އެ ލިސްޓު ވަނީ ނަގާފައެވެ.\nނަމަވެސް ގަމު ކައުންސިލުން ބުނީ އެ ލިސްޓު އޭރު ނެގީ އިދާރީ މައްސަލަތަކެއް ހުރުމުން ކަމަށެވެ. ގަމު ކައުންސިލުން ބުނެފައިވަނީ ގޯތި ދޫކުރާނީ އެންމެ މަތިން މާކްސް ލިބުނު މީހުންނަށް ކަމަށެވެ.\nއެއްވެސް ސަބަބަކާހުރެ ލިސްޓުން މީހަކު އުނިކުރަން ޖެހިއްޖެނަމަ އެ ގޯތިތައް ލިބޭނެ މީހުންގެ ތަރުތީބު ލިސްޓެއްވެސް ވަނީ އާއްމުކޮށްފައެވެ. ކައުންސިލުން ބުނެފައި ވަނީ ގޯތި ލިބޭ ސަރަހައްދު ކަނޑައެޅުމަށް ބާއްވާ ގުރުއަތުނެގުން އޮންނާނީ ސިއްހީ ކުއްލި ނުރައްކަލުގެ ހާލަތު އުވާލައި އާއްމު ހާލަތަށް ކަންކަން ރުޖޫއަވުމުން ކަމަށެވެ.\nއާއްމު ކޮށްފައިވާ ލިސްޓަށް އެއްވެސް ޝަކުވާއެއް ހުށަހަޅަން ބޭނުންވާ ނަމަ އެ ފުރުސަތު ވެސް މިހާރު ވަނީ ހުޅުވާލައިފައެވެ. ޝަކުވާތަށް ބަލައި، ކުރިއަށް އޮތް 15 ދުވަހުގެ ތެރޭގައި ގޯތި ލިބުނުކަމުގެ ލިޔުން، ލިސްޓްގައި ހިމެނޭ މީހުންނާއި ހަވާލުކުރާނެ ކަމަށް ކައުންސިލުން ވަނީ ބުނެފައެވެ. މި ލިޔުން ދޫކުރުމަށް ހަމަޖެހިފައިވަނީ އީމެއިލްގެ ޒަރިއްޔާއިންނެވެ.\nގަމުން ގޯތި ދޫނުކުރާތާ 13 އަހަރުވެއްޖެއެވެ. އެންމެ ފަހުން ގޯތި ދޫކޮށްފައިވަނީ ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި 2007ވަނަ އަހަރުއެވެ.\nPrevious މިހާތަނަށް ކޮވިޑާއި ގުޅިގެން 923.2 މިލިއަން ރުފިޔާ ހަރަދުކޮށްފި\nNext ވަޒީފާ އަށް އަސަރުކުރި މީހުންނަށް އެހީވުމަށް ވޯލްޑް ބޭންކުން 12.8 މިލިއަން ޑޮލަރުގެ އެހީއެއް


މިނިސްޓްރީ އޮފް އެންވަޔަރަންމަންޓްގެ ޕާރމަނަންޓް ސެކްރެޓަރީއަކަށް އަޖުވަދު މުޞްޠަފާ ހަމަޖައްސަވައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ މިނިސްޓްރީ އޮފް އެންވަޔަރަންމަންޓްގެ ޕާރމަނަންޓް ސެކްރެޓަރީއަކަށް އަޖުވަދު މުޞްޠަފާ ހަމަޖައްސަވައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ\nމިނިސްޓްރީ އޮފް އެންވަޔަރަންމަންޓްގެ ޕާރމަނަންޓް ސެކްރެޓަރީއަކަށް އަޖުވަދު މުޞްޠަފާ ހަމަޖައްސަވައިފި\n23 ޖަނަވަރީ 2019 ކޯޕޮރޭޓް ޙިއްސާކުރެއްވުމަށް\nސިވިލް ސާރވިސް ކޮމިޝަން (ސީ.އެސް.ސީ) އިން މިނިސްޓްރީ އޮފް އެންވަޔަރަންމަންޓްގެ ޕާރމަނަންޓް ސެކްރެޓަރީއަކަށް އަލްފާޟިލް އަޖުވަދު މުޞްޠަފާ ހަމަޖައްސަވައިފިއެވެ. އެ ބޭފުޅާ އެ މަޤާމަށް ހަމަޖެއްސެވިކަން އިޢުލާންކޮށް މަޤާމުގެ ފަތްކޮޅު ޙަވާލުކޮށްދެއްވީ މިއަދު މިނިސްޓްރީގައި އެކަމަށްޓަކައި ބޭއްވި ޚާއްޞަ ރަސްމިއްޔާތެއްގައެވެ.\nއަޖުވަދު މުޞްޠަފާ ވަނީ ވޭތުވެދިޔަ ފަސް އަހަރުގައި މިނިސްޓްރީ އޮފް އެންވަޔަރަންމަންޓް އެންޑް އެނަރޖީގެ ޕާރމަނަންޓް ސެކްރެޓަރީގެ މަޤާމުވެސް ފުރުއްވާފައެވެ. މި ޙަފްލާގައި ވާހަކަފުޅު ދައްކަވަމުން ސީ.އެސް.ސީގެ ރައީސް ޑރ. ޢަލީ ޝަމީމު ވަނީ އޮފީސް ހިންގުމުގެ ހުރިހާ ކަމެއްވެސް ސިވިލް ސާރވިސްގެ ޤާނޫނާއި ޤަވާޢިދާއި އެއްގޮތަށް ކުރިއަށް ގެންދިއުމަށް އިލްތިމާސްކޮށްފައެވެ. އަދި މި ރަސްމިއްޔާތުގައި ވާހަކަފުޅު ދައްކަވަމުން މިނިސްޓްރީގެ ޕާރމަނަންޓް ސެކްރެޓަރީ އަޖުވަދު މުޞްޠަފާ ވަނީ ކުރިއަށްވުރެވެސް ރަނގަޅަށް އޮފީސް ހިންގުމުގެ ކަންތައްތައް ކުރިއަށްގެންދަވާނެ ކަމުގެ ޔަޤީންކަން އަރުވާފއެވެ. މީގެ އިތުރުންވެސް މިނިސްޓަރ ޑރ. ހުސެއިން ރަޝީދު ހަސަން ވަނީ ޣައިރު ޤާނޫނީ އެއްވެސް ކަމެއްކުރަން ފުރުސަތު ނުދެއްވާނެ ކަމަށާއި އެގޮތުން އެފަދަ އެއްވެސްކަމެއް ކުރަން ވިދާޅުނުވާނެ ކަމުގެ ޔަޤީންކަން ސީ.އެސް.ސީގެ ރައީސަށް އަރުވާފައެވެ.\nޕާރމަނަންޓް ސެކްރެޓަރީގެ މަޤާމަކީ ފަސް އަހަރުގެ މުއްދަތުގެ މަޤާމެކެވެ. އަދި ފަސް އަހަރުގެ ދައުރު ހަމަވުމުން އަނެއްކާވެސް އެ މަޤާމަށް ކުރިމަތިލުމުގެ ފުރުސަތު ލިބިގެންދާނެއެވެ.


އިންޑިޔާގެ ރައީސާއަށް ރައީސުލްޖުމްހޫރިއްޔާ ތަޢުޒިޔާ ވިދާޅުވެއްޖެ – Maldivian Democratic Party\nއިންޑިޔާގެ ރައީސާއަށް ރައީސުލްޖުމްހޫރިއްޔާ ތަޢުޒިޔާ ވިދާޅުވެއްޖެ\nއިންޑިޔާގެ ކުރީގެ ބޮޑުވަޒީރު އައި.ކޭ. ގުޖްރާލްގެ އަނބިކަނބަލުން ޝީލާ ގުޖްރާލް އަވަހާރަވުމާ ގުޅިގެން، އިންޑިޔާގެ ރައީސާ ޕްރަތިބާ ޕާޓިލަށް ރައީސުލްޖުމްހޫރިއްޔާ މުޙަންމަދު ނަޝީދު ތަޢުޒިޔާ ވިދާޅުވެއްޖެއެވެ.\nއިންޑިޔާގެ ރައީސާއަށް ރައީސުލްޖުމްހޫރިއްޔާ ފޮނުއްވި ތަޢުޒިޔާގެ މެސެޖުގައި، އެޤައުމުގެ ކުރީގެ ބޮޑުވަޒީރު އައި.ކޭ ގުޖްރާލްގެ އަނބިކަނބަލުން ޝީލާ ގުޖްރާލް އަވަހާރަވި ޚަބަރު އެއްސެވީ، ފުން ހިތާމައާ އެކުގައި ކަމަށް ވިދާޅުވެފައިވެއެވެ. ޝީލާ ގުޖްރާލަކީ، އިންޑިޔާގެ ރައްޔިތުންނަށް މުހިންމު ޚިދްމަތްތަކެއް ކޮށްދެއްވި، ޚާއްޞަ ގޮތެއްގައި ލިޔުންތެރިކަމުގެ ދާއިރާއަށް އަގުހުރި މަސައްކަތްތަކެއް ކޮށްދެއްވި ބޭފުޅެއް ކަމުގައި ރައީސުލްޖުމްހޫރިއްޔާ ވިދާޅުވެފައިވެއެވެ. އަދި އިންޑިޔާގެ އެކި ޖަމާޢަތްތަކުގެ މެދުގައި ގުޅުން ވަރުގަދަ ކުރައްވައި، އިޖްތިމާޢީ ގުޅުންތައް ހަރުދަނާކުރެއްވުމަށް އެކަމަނާ ކުރައްވާފައިވާ މަސައްކަތްތައްވެސް ރައީސުލްޖުމްހޫރިއްޔާ ފޮނުއްވި ތަޢުޒިޔާގެ މެސެޖުގައި ފާހަގަކުރައްވާފައިވެއެވެ.\nރައީސުލްޖުމްހޫރިއްޔާގެ މެސެޖުގައި، ޤައުމީ ހިތާމައިގެ މި ދަނޑިވަޅުގައި، ދިވެހި ސަރުކާރާއި، ރައްޔިތުންނާއި، އެމަނިކުފާނުގެ އަމިއްލަ ނަންފުޅުގައި، އިންޑިޔާގެ ރައީސާ ޕްރަތިބާ ޕާޓިލަށާއި، އެ ޤައުމުގެ ސަރުކާރަށާއި ރައްޔިތުންނަށް ވަރަށް އިޚްލާޞްތެރިކަމާއެކު ހަމްދަރުދީ ފޮނުއްވާފައިވެއެވެ. އަދި ކުރީގެ ބޮޑުވަޒީރު ގުޖްރާލަށާއި، އާއިލާގެ ބޭފުޅުންނަށް ރައީސުލްޖުމްހޫރިއްޔާގެ އިޚްލާޞްތެރި ތަޢުޒިޔާ ރައްދު ކޮށްދެއްވުމަށްވެސް އެދިވަޑައިގެންފައިވެއެވެ.


މާލެއަށް މޫސުން ގޯސް، އެއްގަމާއި ކަނޑުގެ ތަފާތު ހާދިސާތައް ހިނގައިފި\nފައުޒާ މުހައްމަދު 29 މާރޗް 2021\nރާއްޖެއަށް ކުރަމުން މިދާ ވިއްސާރާގައި މާލެއަށް މޫސުން ގޯސް، އެއްގަމާއި ކަނޑުގެ ތަފާތު ހާދިސާތައް ހިނގައިފިއެވެ.\nސޯޝަލް މީޑިއާގައި އާންމުވި ވީޑިއޯއަކުން ފެންނަ ގޮތުގައި ވައިގަދަވެ އައިޖީއެމްއެޗް ސަރަހައްދުގައި ޕާކު ކޮށްފައި ހުރި ސައިކަލްތަކެއް ވަނީ މަގުމައްޗަށް ވެއްޓިފައެވެ.\nއޭގެ އިތުރުން ބުރުޒު މަހު އެމްޕްލޮއިމެންޓް ޓްރިބިއުނަލް ކައިރި ހުރި ގަހެއް ވެސް ބުޑުން ލުހިގެން ވަނީ މަގުމައްޗަށް އަރިއަރާލާފައެވެ. އަދި ރާޅުގަނޑު ސަރަހައްދުގައި ހުރި ކުރެދި ގަސް ވެސް ވަނީ ބިންދައިގެން ގޮސްފައެވެ.\nމީގެ އިތުރުން ވެސް މޫސުން ގޯސްވެ، ވައިގަދަވުމާ ގުޅިގެން މާލެއަށް އެކި ކަހަލަ ގެއްލުންތައް އަންނަނީ ލިބެމުންނެވެ.\nމޫސުން ގޯސްވުމާ ގުޅިގެން މުސުމަށް ސަމާލުކަމެއް ދިނުމަށް މެޓް އޮފީހުން އަދި އެމްއެންޑީއެފުން ވެސް ވަނީ އިލްތިމާސް ކޮށްފައެވެ. ހާއްސަކޮށް ކަނދުދަތުރު ކުރާ ފަރާތްތަކުން މޫސުމަށް ސަމާލުކަން ދިނުމަށް ވަނީ އެދިފައެވެ.\nއެމްއެންޑީއެފުން ވަނީ ކަނޑުމަތީގެ ހާދިސާތައް ހިނގާ ކަމުގެ މައުލޫމާތު ލިބެމުން އަންނަ ކަމަށާއި ކަނޑު ދަތުރުކުރާ ފަރާތްތަކުން މޫސުމަށް ސަމާލުވުމަށް އިލްތިމާސްކޮށްފައެވެ\nއެގޮތުން ތިން މީހުންނާއެކު ދަތުރުކުރި ތެޔޮ ފުލާ ދޯންޏެއް ކަނޑު ގަދަވެ އަޑިޔަށް ދާތީ އެމްއެންޑީއެފް މާލެ އޭރިއާ ކޯސްޓް ގާޑު ސްކޯޑަން އިން ދަނީ ހަރަކާތްތެރިވަމުންނެވެ.\nމޫސުމާ ބެހޭ ގައުމީ އިދާރާ (މެޓް އޮފީސް) އިން ވަނީ ރާއްޖޭގެ އެކިހިސާބަށް ގުގުރުމާއިއެކު ވިއްސާރަކުރާނެ ކަމަށާއި އަދި ދެކުނާއި މެދުރާއްޖެތެރޭގެ ބައެއް ރަށްތަކަށް ބޯކޮށް ވާރޭވެހުން އެކަށީގެންވާ ކަމަށް ބުނެފައެވެ.\nއޭގެ އިތުރުން މެޓް އޮފީހުން ވަނީ މޫސުން ގޯސްވެ މިއަދު ހެނދުނު 10:00 އިން މެންދުރުފަހު 02:00 އަށް ބ އަތޮޅުން އައްޑޫ ސިޓީއަށް ޔެލޯ އެލާޓް ވެސް ނެރެފައެވެ. އެގޮތުން އެ ސަރަހައްދަށް ގުގުރުމާއެކު ބޯކޮށް ވާރޭ ވެހޭނެ ކަމަށް މެޓް އޮފީހުން ބުނެއެވެ.\nއަދި ގަޑިއަކު 25 މޭލާ 30 މޭލާ ދެމެދުގެ ބާރުމިނުގައި ވައި ޖެހި، ވިލާގަނޑުގައި ގަޑިއަކު 55 މޭލަށް ވައި ގަދަވެ، ކަނޑުތައް ގަދަވާނެ ކަމަށް ލަފާކުރެވޭ ކަމަށް ވެސް މެޓް އޮފީހުން ވަނީ ބުނެފައެވެ.\nއަރުޝީފަށް ނެގީ 29/03/2021 13:22\nއެންމެފަހުން އަޕްޑޭޓްކުރީ 29/03/2021 13:22\nމަރިޔަމް އަނާ9މިނެޓު ކުރިން\nމަރިޔަމް އަނާ 29 މިނެޓު ކުރިން\nއަލީ ރާޒީ 29 މިނެޓު ކުރިން


Vanezuela Gai Kaanaa Eh Feneh Neh, Ethah Kudhinneh Maruvejje - Vaguthu\nވެނިޒުއޭލާގައި ކާނާއެއް ބޭހެއް ނެތް، އެތައް ކުދިންނެއް މަރުވެއްޖެ\nވެނިޒުއޭލާގައި ކާނާއާއި ފެނަށް ޖެހި، އެގައުމުގެ އެތައް ބަޔަކު ބޭސް ފަރުވާއަށް ޖެހިއްޖެއެވެ.\nވެނުޒުއޭލާއަށް ސިޔާސީ ހަލަބޮލި ކަމެއް އައިސްފައިވާ އިރު، އެގައުމުގެ ވެރިކަމާ ތަޅާ ފޮޅުން އެބައޮތެވެ. އިދިކޮޅު ލީޑަރު ހުއާން ގުއާޑޯ އަމިއްލައަށް ރައީސް ކަމަށް ނިންމާފައިވާ އިރު، އޭނާ ބުނެފައި ވަނީ ގައުމަށް ވަރަށް އަވަހަށް ބޭހާއި ކާނާ ބޭނުންވާ ކަމަށެވެ. މީގެ ކުރިންވެސް ވެނިޒުއޭލާގައި ފެނާއި ކާބޯތަކެއްޗަށް ޖެހިފައި އޮތް އިރު، މިހާރު އެގައުމުގެ ރައީސްގައި ރަސްމީކޮށް ހުރި ވެރިޔާ އެކަން ގަބޫލުކޮށްފައެއް ނުވެއެވެ.\nވެނިޒުއޭލާގައި އަމޮއިބިއޯސިސް ފެތުރިފައިވާ އިރު، އެ ބައްޔަކީ ތަގައްޔަރުވެފައިވާ ކާނާއާއި ފެނުން ޖެހޭ ބައްޔެކެވެ. އެ ބަލީގެ ސަބަބުން މި ހަފްތާ އެކަނިވެސް އެގައުމުގެ ހޮސްޕިޓަލެއްގައި ވަނީ 14 ކުދިން މަރުވެފައެވެ.\nވެނިޒުއޭލާއަށް ސަޕްލައި ފޯރުކޮށްދޭން ޖެހޭ ކަމަށް އދ އިންވެސް ބުނެފައިވާ އިރު، އެގައުމަށް ތަކެތި ފޯރުކޮށްދިނުމުގެ މަގުތައް ވަނީ ބަންދު ކުރެވިފައެވެ. ގައުމު ބަންދުވެފައި އޮތުމުން އެތައް ބަޔަކު ދަނީ ގައުމުން ބޭރަށް ހިޖުރަވެސް ކުރަމުންނެވެ. އެގައުމުގެ ކައިރި ގައުމުތަކަށް ދުވާލަކުވެސް 50،000 އެއްހާ މީހުން ގައުމުން ބޭރުވާން މަސައްކަތް ކުރެއެވެ.\nފެބުރުއަރީ 9, 2019 11:12


Eh kameh ves Koh nudhey, FAM Rangalheh nuvaane: Coach\nއެއްކަމެއްވެސް ކޮށްނުދޭ. އެފްއޭއެމް ރަނގަޅެއްނުވާނެ: ކޯޗު\nގައުމީ ފުޓްބޯޅަ ޓީމާއެކު މަސައްކަތް ކުރުމަށް އޭނާ އަށް ފަހިކޮށްދޭން ބުނި އެއްވެސް ކަމެއް ކޮށްނުދޭ ކަމަށާއި ރާއްޖޭގެ ފުޓްބޯޅަ އެސޯސިއޭޝަން ރަނގަޅުވާނެ ކަމަށް ގަބޫލުނުކުރާ ކަމަށް ގައުމީ ކޯޗުކަމުން ވަކިވި ރިކީ ހާބަޓް ބުނެފި އެވެ.\nވޯލްޑް ކަޕުގައި ނިއުޒީލޭންޑަށް ކޯޗުކޮށްދިން ރިކީ ހާބަޓް މިހެން ބުނެފައިވަނީ އޭނާގެ ފުޓްބޯޅަ އެކަޑަމީގެ ނަމުގައި ނެރުނު ބަޔާނުގަ އެވެ. ކޯޗު ބުނެފައިވަނީ ހުސްވި މަހުގެ 31ގައި ބޭއްވި އެފްއޭއެމުގެ އިންތިހާބަށް ފަހު މަގާމުން ވަކިވާން އިސްވެ އެފްއޭއެމުގައި އެދުނީ އޭނާ ކަމަށެވެ.\n"އަހަރެން އިސްވެ ބުނީ ކޮންޓްރެކްޓް ބާތިލްކޮށްދޭން. ރާއްޖޭގެ އެފްއޭއިން އިންޓަނޭޝަނަލް ފެންވަރުގައި ވާދަކުރަންވާ ޓީމެއް އުފައްދަން އަހަންނަށް ފުރުސަތު ފަހިކޮށްނުދޭ،" ކޯޗު ބުންޏެވެ.\nހުސްވި އަހަރުގެ ސެޕްޓެމްބަރު މަހު ގައުމީ ޓީމާ އޭނާ ހަވާލުވިއިރު ޒުވާން ކުޅުންތެރިން ޓީމަށް ގެނައުމަށާއި އަދި ޓްރޭނިން ކޭމްޕް ޖަހަން ފުރުސަތު ހޯދައިދޭން އެފްއޭއެމުން ބުނެފައިވީ ނަމަވެސް އެކަން ވެސް ކޮށްނުދޭ ކަމަށް ކޯޗު ބުންޏެވެ.\n"ޓީމަށް ގިނަ މެޗުތަކެއް ކުޅެން ފުރުސަތު ލިބުނު. އެއީ ވޯލްޑް ކަޕް ކޮލިފައިން އާއި ދެ މުބާރާތެއްގައި (ސާފް ޗެމްޕިއަންޝިޕާއި ބަންގްބަންދު ގޯލްޑް ކަޕް) ބައިވެރިވުމުން. އަހަންނަށް ކުޅުންތެރިންނާއެކު މަސައްކަތް ކުރުމުގެ ފުރުސަތު ނުލިބޭ. ކޯޗެއްގެ ގޮތުން އަހަރެން ބޭނުންވީ ދަނޑުމަތީގައި ކުޅުންތެރިންނާއެކު މަސައްކަތް ކުރަން. އިންޓަނޭޝަނަލް ސްޓޭންޑަޑްގައި ވާދަކުރާނެގޮތް ދަސްކޮށްދޭން. އެކަމަކު އެކަމެއްނުވި،" ކޯޗު ބުނެފައިވެ އެވެ.\nހާބަޓް، 55، ބުނީ އެފްއޭއެމުގެ އިންތިހާބު ނުބޭއްވި ދިގުލައިދިއުމުން ގައުމީ ފުޓްބޯޅަ އިދާރާ އޮތީ ހުއްޓިފައި ކަމަށާއި މަސައްކަތް ކުރަން އުނދަގޫވި ކަމަށެވެ.\n"ފީފާއިން އޮތީ 31މެއިގެ ކުރިން އިންތިހާބު ނުބާއްވައިފިއްޔާ ރާއްޖެ ސަސްޕެންޑްކުރަން ފަހު ފުރުސަތު ދީފައި. އަހަރެން ކޯޗަކަށް ގެންދިޔަ ޗެއާމަަން (މުހައްމަދު ޝަވީދު) ހިނގައްޖެ. އޭނާގެ ބަދަލުގައި އައި ޗެއާމަން (އަހުމަދު ތޯރިގް، ޓޮމް)ގެ ފޯކަސް ހުރީ ސިޔާސީ މަސައްކަތްތަކަށް. ކޮންގްރެސްގައި ވެސް މަސައްކަތް ކުރީ އެގޮތަށް. އަހަންނަކަށް ނުފެނޭ އެއްވެސް ކަމެއް ބަދަލުވެގެންދިޔަ ތަނެއް. އޭގެ ސަބަބުން އަހަރެންގެ ބޭނުންވާ ފެންވަރުގައި މަސަައްކަތް ކުރެވޭނެ ކަމަށް ނުފެނުނު. (މިހެންވެ) ކޮންޓްރެކްޓް ހަމަވުމުގެ ކުރިން އަހަރެން ދޫކޮށްދޭން އަހަރެން އެދުނީ،" ގިނަ އަދަދަކަށް ޒުވާން ކުޅުންތެރިންނަށް ގައުމީ ޓީމުން ފުރުސަތުދިން ކޯޗު ބުންޏެވެ.\nހާބަޓް ބުނީ އޭނާގެ އިރުޝާދުގެ ދަށުން ރާއްޖެ ކުޅުނު 14 މެޗުގެ ތެރެއިން މާލޭގައި ކުޅުނީ އެންމެ ތިން މެޗު ކަމަށާއި ހަ މެޗަކުން މޮޅުވި ކަމަށެވެ. އަދި ރާއްޖޭގައި މަސައްކަތް ކުރަން ފުރުސަތު ލިބުމަކީ ހުރިހާ ގޮތަކުން ޝައުގުވެރިކުރުވަނިވި ކަމަކަށްވި ކަމަށެވެ. އަދި ކުރިއަށް އޮތްތަނުގައި ރާއްޖޭގެ ނަތީޖާ އޭނާ ބަލަމުންދާނެ ކަމަށެވެ.\nއަދި މިވަގުތު މަސައްކަތް ކުރަމުންދަނީ އޭނާގެ އެކަޑަމީގައި ކަމަށާއި ނަމަވެސް ސިންގަޕޫރާއި މެލޭޝިޔާ ލީގުގައި ކޯޗުކޮށްދިނުމުގެ ފުރުސަތު ލިބިފައިވާތީވެ އެކަމާމެދު ވިސްނަމުންދާ ކަމަށެވެ.\nކޯޗުގެ ވާހަކަތައް މިގޮތަށް ހުރި ނަމަވެސް ގައުމީ ޓީމުގައި އޭނާއާ ގިނަ ކުޅުންތެރިންނާއި އޮފިޝަލުންނާ މައްސަަލަ ޖެހުނެވެ. ކުޅުންތެރިން ލައްވައި އޭނާ އަށް ތައުރީފްކުރުވައި މީޑިޔާ އަށް ވާހަކަ ދެއްކުން ފަދަ ކަންތައްތައް ކޮށްފައިވާއިރު ކޯޗަށް ފާޑުކިއުމުން މުހައްމަދު އާރިފް (ބަކާ) ފަދަ ކުޅުންތެރިންނާ ޒާތީ ގޮތުން ޖައްސާލި އެވެ. އަދި ފުރަތަމަ ކޮޅު ހުރިހާ ކުޅުންތެރިންނަށް އެއްހަމައަކުން ކަންތައްތައް ކުރަމުންދިޔަ ނަމަވެސް ފަހުން ކޯޗު ހުރީ ވަރަށް ބޮޑަށް ބައެެއް ކުޅުންތެރިންގެ ދަށުވެފަ އެވެ.\nޓީމުގެ ހުރިހާ އޮފިޝަލުންނާ ވެސް އޭނާއާ މައްސަލަ ޖެހުނެވެ. އެސިސްޓެންޓް ކޯޗު އައްސަދު އަބުދުލްގަނީ އާއި ގޯލްކީޕަރު ޓްރޭނަރު އަސްލަމް އަބުދުއްރަހީމް ޓީމުން އިސްތިއުފާދިނީ ކޯޗާމެދު ވަރަށް ބޮޑަށް ހިތްހަމަނުޖެހިގެންނެވެ. މީގެ ތެރެއިން މިހާރު އެފްއޭއެމުގެ އެކްސްކޯ މެމްބަރަކަށް ހުރި އައްސަދު ބުނެފައިވަނީ ދިވެހިންނަށް ކޯޗު އެއްގޮތަކަށްވެސް އިހްތިރާމް ނުކުރާ ކަމަށެވެ. އަސްލަމް ބުނީ ގޯލްކީޕަރު ޓްރޭނަރަކަށް އޭނާ ހުރުމުގެ އެއްވެސް ބޭނުމެއްް ނެތް ކަމަށާއި އޭނާ ބުނާ އެއްވެސް ގޮތެއް ނުހަދާއިރު ލަފައެއްވެސް ނުހޯދާ ކަމަށެވެ.


SunOnline: Toursim ministry ge is magaamakah Smith ayyan koffi\nޓޫރިޒަމް މިނިސްޓްރީގެ އިސް މަގާމަކަށް ސްމިތު އައްޔަންކޮށްފި\nއަލީ ހާޝިމް (ސްމިތް) ---\nސަރުކާރު ހިންގާ މައި ޕާޓީ އެމްޑީޕީގެ އެކްޓިވިސްޓެއް ކަމަށްވާ އަލީ ހާޝިމް (ސްމިތު) ޓޫރިޒަމް މިނިސްޓްރީގެ އިސް މަގާމަކަށް އައްޔަންކޮށްފި އެވެ.\nސުމިތަކީ ރައީސް ޔާމީނުގެ ސަރުކާރާ ދެކޮޅަށް އޭރުގެ އިދިކޮޅު ފަރާތްތަކުން ބޭއްވި ހަރަކާތްތަކުގައި އުޅުނު އެކްޓިވިސްޓެކެވެ. އެމްޑީޕީގެ ހަރަކާތްތަކުގެ ތެރެއިން އޭނާ ވަނީ ވަރަށް ގިނައިން ހައްޔަރުވެސްކޮށްފަ އެވެ.\nރައީސް އިބްރާހިމް މުހައްމަދު ސޯލިހު ސްމިތު އައްޔަނު ކުރީ ޓޫރިޒަމް މިނިސްޓްރީގެ ސީނިއާ އެގްޒެކެޓިވްގެ މަގާމަށެވެ. އޭނާ އެ މަގާމަށް އައްޔަނު ކުރީ މިދިޔަ ބުދަ ދުވަހު އެވެ.\nސްމިތުގެ މައްޗަށް މީގެ ކުރިން އިނގުރައިދޫ ދާއިރާގެ ކުރީގެ މެމްބަރު އިބްރާހިމް ފަލާހަށް ބިރުދެއްކި ކަމުގެ ތުހުމަތުވެސް ކުރެވުނެވެ. އަދ ހޯމް މިނިސްޓްރީގެ ކުރީގެ ޑެޕިއުޓީ މިނިސްޓަރު އަހުމަދު ސިއްދީގަށް ހަމަލާދިން ކަމަށްވެސް އޭނާއަށް ތުހުމަތު ކުރެވުނެވެ. އެ މައްސަލައިގައި އޭނާ ހައްޔަރުވެސް ކުރި އެވެ. އެކަމަކު ފަހުން ދޫކޮށްލީ އެވެ.\nމީގެ އިތުރުން އޫނގޫފާރު ދާއިރާގެ ކުރީގެ މެމްބަރު އަފްރާޝީމް އަލީ އަވަހާރަކޮށްލި މައްސަލައާ ގުޅިގެންވެސް އޭނާ ހައްޔަރު ކުރި އެވެ. އެކަމަކު، އޭނާ ފަހުން ދޫކޮށްލި އެވެ. އެ މައްސަލައިގައި އޭނާގެ މައްޗަށް ދައުވާއެއް ނުކުރެ އެވެ. އޭރު އިދިކޮޅުން ބުނަމުން ދިޔައީ އޭނާ ހައްޔަރު ކުރީ ސިޔާސީ ގޮތުން ކަމަށެވެ.\nއެމްޑީޕީގެ ހަރަކާތްތަކުގައި އުޅުނު މީހުންނަށް ވަޒީފާ ހަމަޖައްސައިދިނުމާ ގުޅޭގޮތުން ވާހަކަ ދައްކަވަމުން އެމްޑީޕީގެ ރައީސް، ރައީސް މުހައްމަދު ނަޝީދު ދާދި ފަހުން ވިދާޅުވެފައި ވަނީ އެ ޕާޓީގެ ހަރަކާތްތަކުގައި އުޅުނު އެންމެންނަށް ސަރުކާރުގެ ވަޒީފާ ހަމަޖައްސައިދިނުމަކީ ކުރެވޭނެ ކަމެއް ނޫން ކަމަށެވެ.\n"ރަނގަޅު ޕެޕާ ސްޕްރޭ ޖެހުނު މީހުންނަށް ވެސް ކަމެއް އޮންނަން ވާނެ. އެ މީހުން ވެސް ކަމެއްގައި އުޅެން ވާނެ. އެކަމަކު ހުރިހާ އެންމެންނަށް ސަރުކާރުން ވަޒީފާ ދީގެން ފުލް އމްޕްލޮއިމަންޓަކަށް ނުގެންދެވޭނެ، އެއީ ވާނެ ކަމެއް ނޫން. އެއީ ކުރެވޭނެ ވެސް ކަމެއް ނޫން،" އެމްޑީޕީގެ ޔޫތް ކޮންފަރެންސުގައި ރައީސް ނަޝީދު ވިދާޅުވި އެވެ.\nއެމްޑީޕީގެ އެކްޓިވިސްޓުންނަށް ސަރުކާރުން ސިޔާސީ މަގާމުތައް ދޭތީ ބައެއް އާންމުން ކަންބޮޑުވުން ފާޅު ކުރެ އެވެ. އަދި ސަރުކާރުގެ ސިޔާސީ މަގާމުތައް ގިނަވާތީވެސް ކަންބޮޑުވުން ފާޅުކުރެ އެވެ.\nމިިދިޔަ ޖުލައި މަހު ބޭއްވި ނޫސްވެރިންގެ ބައްދަލުވުމެއްގައި ރައީސް ސޯލިހު ހާމަކުރެއްވި ގޮތުގައި ސަރުކާރުގައި އެ ދުވަހުގެ ނިޔަލަށް 334 ސިޔާސީ މަގާމު ހުއްޓެވެ. އެމަނިކުފާނު ވިދާޅުވި ގޮތުގައި ރައީސް ޔާމީންގެ ވެރިކަމުގައި 465 މީހުން ސިޔާސީ މަގާމުތަކަށް އައްޔަން ކުރި އެވެ. ރައީސް ވަނީ ކުރީގެ ސަރުކާރުގެ ސިޔާސީ މަގާމުތަކަށް ވުރެ މި ސަރުކާރުގެ ސިޔާސީ މަގާމުތައް މަދު ކުރައްވާނެ ކަމަށް ވައުދުވެ ވަޑައިގެންފަ އެވެ.


ލަންދޫ އިންޖީނުގޭގައި ކުންފުނީގެ ދިދަ ނަގަން ފަށައިފި. | Landhooinfo\nލަންދޫ އިންޖީނުގޭގައި ކުންފުނީގެ ދިދަ ނަގަން ފަށައިފި.\nނ.ލަންދޫ އިންޖީނުގޭގައި ނޯތު ޔުޓިލިޓީސްގެ ދިދަ މިދިޔަ އާދިއްތަދުވަހުން ފެށިގެން ނަގަން ފަށައިފިއެވެ. މިދިދަޔާއިއެކު ދިވެހި ޤައުމީ ދިދަވެސް ނަގަން ފަށައިފާ ވެއެވެ.\nދެ ދިދަ ދަނޑިއާއި، ނަންބޯޑު މިހާރު ޒަމާނީ ފެންވަރަށް ހަދަމުން ދަނީ އިންޖީނުގޭގެ ގޯތިތެރޭގައި މަގުމައްޗަށް ފަސޭހައިން ފެންނާނެހެންނެވެ.\nކުންފުނީގެ ދިދައާއި، ނަންބޯޑު އައުކޮށް ރީތި ގޮތްގޮތަށް ބަހައްޓަމުންދާއިރު އިންޖީނުގެއިން ދެމުންދާ ކަރަންޓްގެ ޚިދުމަތް ރަގަޅު ކުރުމަށްވެސް ކުންފުނީގެ ފަރާތުންދަނީ ބޮޑެތި މަސައްކަތްތަކެއް ކުރަމުންނެވެ. އެގޮތުން ހަލާކުވެ ބޭނުން ނުކުރެވި ހުރި އިންޖީނުތައް މަރާމާތު ކުރުމާއި، އިދާރީ ބައި އިސްލާހްކޮށް ރަގަޅު ކުރުމުގެ މަސައްކަތްތައް ކުރެވެމުންދާ ކަމަށް މައުލޫމާތު ލިބެއެވެ.\nނަމަވެސް ހިތާމައަކީ ޚިދުމަތް ރަގަޅުކުރުމަށް ކުރެވެމުންދާ މި މަސައްކަތްތަކުން އެދެވޭ މިންވަރަކަށް ނަތީޖާ ނެރެވެމުން ނުދާކަމެވެ. ރަށުގެ ރައްޔިތުންނަށް ބޭނުންވާމިންވަރަށް ކަރަންޓް ފޯރުކޮށް ނުދެވެނީ އެވަރުގެ ކެޕޭސިޓީއެއް ހުރި އިންޖީނެއް ލަންދޫ އިންޖީނުގޭގައި ނެތިގެން ކަން ކުންފުނިންވެސް ޤަބޫލުކުރާއިރު އެކަން ރަގަޅު ކުރުމަށް މަސައްކަތްތަކެއް ނުކުރެވޭތީއެވެ. ދަންނަވަން މިއުޅޭ ވާހަކަައަކީ މުޅިން ބްރޭންޑް ނިއު އިންޖީނެއް ނުލިބުނުނަމަވެސް ލަންދުއަށް ކަރަންޓް ދެވޭވަރުގެ ބޮޑު އިންޖީނެއް ކުންފުނީގެ ފަރާތުން ލަންދުއަށް ހޯދައިދޭން ޖެހިއްޖެ ކަމުގެ ވާހަކައެވެ.\nމަގުމަތީ ކޭބަލް ނެޓްވޯރކްގެ ހާލަތުވެސް ވަނީ ހަމަ މިދަންނަވާ ފަދަ ދަށު ދަރަޖައަކަށް ގޮސްފައެވެ. ބައެއް ހިސާބު ތަކުން ފޭސްތައް ވަނީ އޮޅުން ބޮޅުންވެ އެގަހުކޭލެއް މިގަހުކޭލެއް ވަކިނުވާ ހިސާބަށް ގޮސްފައެވެ. އަދި ޑިސްޓްރިބިއުޝަން ފޮށިތައްވެސް ހަމަ މިފަދައެވެ.\nމިހާހިސާބަށް ކަންކަން ގޮސްފައިވާ އިންޖީނުގެއެއްގައި އެންމެ އިސްކަމެއް ދޭންވީ ނަންބޯޑާއި، ދިދައަށް ނޫންކަމަށް މިއަދު ލަންދޫގެ ގިނަރައްޔިތުންތަކެއް މިދަނީ ބުނަމުންނެވެ.


Mihaarakah Ais Laadheenee Program Thah Fenna Manzaru Ithuru Vejje- Ali Rameez - Vaguthu\nފަހަކަށް އައިސް ލާދީނީ ޕްރޮގްރާމްތައް ފެންނަ މަންޒަރު އިތުރުވެފައިވާ ކަމަށް ލަވަކިޔުން ދޫކޮށްލުމަށްފަހު، ދީނީ ހޭލުންތެރިކަން އިތުރު ކުުރުމަށް މަސައްކަތް ކުރައްވަމުން ގެންދަވާ އަލީ ރަމީޒް ވިދާޅުވެއްޖެއެވެ.\nއަލީ ރަމީޒު މިފަދައިން ވިދާޅުވެފައިވަނީ ލ. އަތޮޅު ފޮނަދޫ ސްކޫލެއްގެ ދަރިވަރުންތަކެއް ގޮނޑުދޮަށް ކައިރީގައި "ޔޯގާ" ހަދަމުންދާ މަންޒަރު ކަމަށް ބުނެ މީސްމީޑިއާގައި ދައުރުވަމުން އަންނަ ފޮޓޯތަކެއް އޭނާގެ އަމިއްލަ ފޭސްބުކު އެކައުންޓުގައި ހިއްސާ ކުރައްވަމުންނެވެ.\nއެގޮތުން އަލީ ރަމީޒު ވިދާޅުވީ، ކާފަރު ފަރަންޖީން މި ގައުމުގެ ސްކޫލްތަކަށް އައިސް ދަރިވަރުންނާއެކު ހިންގަމުންދާ ލާދީނީ ހަރަކާތްތަކާއި، އިސްލާމް ދީނާ ބީރައްޓެހި އާދަކާދައަށް ކުދިން ލަންބުވައި، ދަރިވަރުންގެ ދީނީ އަގީދާ ބަލިކަށި ކުރުމަށް ކުރަމުން ގެންދާ ޕްރޮގްރާމްތަކާ މެދު ބެލެނިވެރިން ވަރަށް ބޮޑަށް ފާރަވެރިވާނެ ޖެހޭ ކަމަށެވެ.\nމިފަދަ މަންޒަރުތައް ހުރިހާ ވެރިކަމެއްގައި ވެސް ފެންނަ ކަމަށާއި އެހެން ނަމަވެސް މިހާރަކަށް އައިސް އެމަންޒަރުތައް އިތުރުވެފައިވާ ކަމަށް އަލީ ރަމީޒު ވިދާޅުވިއެވެ.\n"އަޅުގަނޑުމެންގެ ދަރިން ސަލާމަތް ކުރުމަކީ އަޅުގަނޑުމެންގެ ވާޖިބެއް" އަލީ ރަމީޒު ވިދާޅުވިއެވެ.\nމީސްމީޑިއާގައި މިހާރު ދައުރުވަމުން އަންނަ ފޮޓޯތަކުން ފެނިގެން ދަނީ ބޭރުގެ މީހަކު ރާއްޖޭގެ ކުދިންތަކެއް ގޮވައިގެން ގޮނޑުދޮށުގައި 'ޔޯގާ'ގެ ވައްތަރެއް ދަސްކޮށްދޭން އޮންނަ މަންޒަރެވެ. އަދި އޭނާ އާއިއެކީ އެކުދިންތައް ވެސް އެގޮތަށް އަމަލު ކޮށްފައިވާކަން އެ ފޮޓޯތަކުން ފެނިގެންދެއެވެ.\nމިފޮޓޯތަކާއި ގުޅިގެން އެޑިއުކޭޝަން މިނިސްޓްރީން ބުނީ، އެފޮޓޯތަކަކީ އެއީ ސްކޫލަކާއި ގުޅުން ހުރި ފޮޓޯތަކެއް ނޫން ކަމަށެވެ.\n“ވަގުތު” އަށް އެނގިފައިވާ ގޮތުގައި އެފޮޓޯތަކަކީ އެއީ ޓިއުޝަން ދޭ މީހަކު ބޭއްވި އިވެންޓެއްގެ ތެރެއިން ނަގާފައިވާ ފޮޓޯތަކެކެވެ. އަދި އޭގެ ތެރެއިން ބައެއް ކުދިންނަކީ އޭނާ ޓިއުޝަން ނަގައިދޭ ކުދިންތަކެއް ކަމަށް ވެސް ބައެެއް ފަރާތްތަކުން ވަނީ ބުނެފައެވެ.\nއަންހެނަކު ގެއަކަށް "ފެން" އަޅާ މަންޒަރު، އަލީ ރަމީޒުގެ ތުހުމަތު "އެއީ ސިހުރަށް"\nއަލީ ރަމީޒް ބަނގުރާ ބުއި ކަމަށް ބުނި މީހާ މާފަށް އެދިއްޖެ\nސެޕްޓެމްބަރު 12, 2021 20:47\nހައްދު ފަހަނައެޅި ފިކުރުފަތުރާ ކަލޭގެ އަނެއްކާ މޮޅު ވާހަކައެއް\nސެޕްޓެމްބަރު 13, 2021 08:25\nކޮބާ ތިބުނާ ފިކުރަކީ....5ވަގުތު ނަމާދު ކުރަން ބުނުން ތަ\nސެޕްޓެމްބަރު 13, 2021 09:54\nޔޯގާގައި ހަދަނީ، ބުދު ދީނުގެ އަޅުކަމުގައި ގެންގުޅޭ ހަރަކާތްތައް. ދެން އެހަދާ ޓްރޭންގަލްއަކީ، އިލުމިނާޓީ (ދައްޖާލު/ޝައިޠާނާ) ގެ ސައިން. ގަބޫލުނުކުރާ މީހަކު ނުކުރިއަސް، އެއީ ނިއުވޯލްޑް އޯޑަރ (ދައްޖާލުގެ ވެރިކަން) ގެނައުމަށް އުފެއްދި އެމެރިކާ ޑޮލަރުގައި އިންނަ ސައިން. އިލުމިނާޓީންގެ 33 ޑިގްރީ ފްރީމޭޝަން ބޭނުންކުރާ ސައިން. އެލްބަޓް ޕައިކްގެ ފޮތުގައި ބުނާ ލުސިފާގެ ސައިން.\nސެޕްޓެމްބަރު 13, 2021 10:41\nޥައްތިޔަރަ ކަލޭ ތިޔަބުނަނީ ސުންނަތަށް އުޅޭ މީހުނަކީ ހައްދުފަހަނަ އެޅި މީހުނޭތޯ. ކަލޭ ގެ ތިބަހުން ކަލެޔަކީ ހައްދުފަހަނަ އެޅި ލާދީނީ ގޮލަޔެއް ކަމަށް ތުހުމަތުކުރެވޭ އެބަ. ރަމީޒް އަކީ ހިތްތިރި އަޙްލާޤު ރަނގަޅު ދީންވެރި ހެޔޮލަފާ އިންސާނެ. ކަލޭގެ ތިޔަ މުޑު ދާރު އަނގައިން ތަނެއް ދޮރެއް ނުބަލާ ވާހަކަ ނުދައްކަބަލަ. އާޚިރަތް މަތީން ހަނދާކޮށްލަބަލަ.\nސެޕްޓެމްބަރު 12, 2021 20:49\nއައްޔާ ލާދީނީ މީހުން ކުރާނެ އެކަހަލަ ކަންތައް އެކަމާ ދެރަވިއަސް ކުރާނެ ކަމެއް ނެއް ކަމެއް ބަލަންތިބީ އޭގެ މުއްލާ އިން\nސެޕްޓެމްބަރު 12, 2021 20:54\nޓިއުޝަން ސެންޓަރުތައް ހިންގަނީ ޓުއަރިޒަމް މިނިސްޓްރީންތަ؟ ހެހެހެ\nސެޕްޓެމްބަރު 12, 2021 20:55\nސެޕްޓެމްބަރު 12, 2021 21:33\nއާދެ "މާތް ކާހީނު"\nސެޕްޓެމްބަރު 12, 2021 21:54\nޔޯގާޔަކީ ސިއްހީގޮތުން ރަނގަޅު ކަމެއްކަން ޒަމާނީ ހޯދުންތަކުން ވަރައް ސާފުކޮން ސާބިތުވާއިރު، ކޮބައިތޯ މައްސަލަޔަކީ! ބަނގުރަލާ އޫރުމަސް ވިއްކުމަކީ ދީނުގަ ކަނޑަ އެޅިގެން ހަރާންމް ކަމެކަން އެގޭއިރު ތީއީ އާލީރަމީޒުމެއް އިހުލާސް ތެރި ކަމެއް ހުރެގެން ދައްކާވާހަކަނަމަ އެކާމާ ދެކޮޅައް ތެދުވީސް\nސެޕްޓެމްބަރު 13, 2021 09:06\nޔޯގާގެ ތާރީޚު ކަލޭގޮސް ބަލާބަލަ. ޣާފިލުކަންމަތީކަން ތިޔަ ހުރެވެނި ނިކަން ރީއްޗައް އެނގިގެންދާނެ. މާތް ރަސްކަލާނގެ ދެއްވި ބުއްދީގެ ބޭނުންކުރައްވާ.\nސެޕްޓެމްބަރު 13, 2021 09:08\nމައްސަރު ދުވަސްވަރު ވޭންއަޅަންޏާ މަ ޔޯގާހަދަން ވޭންވަރުކުޑަވޭ އެއްޗަކަށް އަޅުކަން ކުރާކަށްނޫން ޔޯގާހަދަނީ އެއީ ކަސްރަތެއް.\nސެޕްޓެމްބަރު 12, 2021 22:03\nހުވާ ބިރުން ހަމަ ހަލާކު ވެއްޖެ.ޔޯގާ ހަދަނި ކޮށް ކޮންމެ ފަދަ ކޯފާ އެއްވެސް އައިސްދާނެ\nސެޕްޓެމްބަރު 13, 2021 02:22\nސެޕްޓެމްބަރު 12, 2021 22:06\nއަގީދާ ގަދަފަދަ ވަމުންގޮސް ދެން ވާނީ ތާލިބާނުންނަށް ދޯ؟\nސެޕްޓެމްބަރު 13, 2021 09:51\nވަޓްސް ރޯންގް ވިތް ތާލިބާން؟ އެނގޭ ބަޔަކަށް އެނގޭނެ ތާލިބާނުން އުފެދުނީ އަންހެން ދަރިން ރޭޕްކުރުމާ ދެކޮޅަށް ނުކުންނަން ޖެހިގެންކަން.\nތާލިބާނުންނޭ ކިޔައިގެން މުސްލިމުންވެސް ބިރުގަންނުވަނީ، ރަސޫލުﷲ ޞޢވ ގެ ހަދީޘްގައި އޮވޭ، ޚުރާސާން އައުނީ އަފްޣާނިސްތާނުން ނުކުންނަ ލަޝްކަރަކީ އިމާމް މަހުދީގެ ފާނުގެ ލަޝްކަރު ކަމަށާއި، އަދި އެލަޝްކަރު އެއީ ފަލަސްތީން މިނިވަންކުރާނެ ލަޝްކަރުކަމަށް.\nއެކަމާގަންނާކުރައްވާ ބިރުން ޒައިނިސްޓުން އެތަނުގައި ވެރިކަމެއް ކުރިއަނުދޭން ކުރެވެންއޮތްހާ މަސައްކަތެއް ކުރަމުންދިޔައީ. އަދިވެސް އެމީޙުން އެމަސައްކަތްކުރަނީ އެތަނުގައި ސިވިލް ވޯރއެއް ހިންގޭނެގޮތެއްވޭތޯ. މުސްލިމުންނަށްވެ ތިބެ ދިވެހިން އެބަޖެހޭ ޤުރުއާނާ ހަދީޘްއާއި އިސްލާމީ ތާރީހްފަދަ އިލްމުތައް ދަސްކުރަން. ތި ޒައިނިސްޓުންގެ ސޯޝަލް މީޑިޔާތަކަކީ ދައްޖާލުގެ އެޖެންޑާތަންފީޒު ކުރުމަށް އުފައްދާފައިވާ ތަކެތިކަން ދަންނަންވެއްޖެ.\nސެޕްޓެމްބަރު 13, 2021 10:40\nހަމަ އެއްޗެއް ބުނެލީއޭ ތިޔަ. މާތްކަލާނގެއޭ ރަސޫލާއޭ ކިޔާފަ ދެން ކިތަންމެ ބޮޑު ދޮގެއް ލިޔުނަސް ފުލޯކެއް ލިޔުނަސް އެވާނެތަ ތެދަކަށް. ކަލޭ ތިޔަ ލިއުނު ހާސަރެއް ތިޔަ ލިއުނީ ކަލެއަށް ކިހިނެއް ލިބުނު މައުލޫމާތެއްގެ މައްޗަށް ބުރަވެ ތަ؟\nއަސްލު ވަރަށް ދެރަކަމެއް މިހާރު ހަރުކަށި ސެކިލަރިސްޓުން ގިނަވެގެން ގޮސް އެމީހުނަށް އޮންނަނީ ނާސާރާއީންނާ ޔަހޫދީންނާ ބުދުދީނުގެ މީހުންނަކީ ހައްގަށް މަސްއްކަތްކުރާ ރަގަޅު ފަރާތްކަމަށް ވެފަ. އެމީހުންބުނާ ހުރިހާ އެއްޗަކީ ތެދުކަމަށް ވެފަ. އެމީހުންނާ އެއްބާވެގެން މުސްލިމުން އަގުވައްޓަން ކެންޑިނޭނި ދަނީ މަސައްކަތްކުރަމުން. އެމީހުންނަށް ދިމާލަށް ޓެރަރިސްޓުން ނުގޮވާތާ މުސްލިމުންނާ ދިމީލަށް ޓެރަރސްޓުންގެ ނަމުން މުހާތަބު ކުރުންވަނީ ފަހުރަކަށް ހަދާފަ.\nސެޕްޓެމްބަރު 12, 2021 22:30\nއާއްމުގޮތަކައް ބަލާއިރު ދީނީ އިލްމުވެރިން ގޯސް ކަން ތައް މަނާކުރުމައް އެކަށީގެންވާ މަސައްކަތެއް ކުރާތަން ނުފެނެއެވެ. ސަރުކާރުތަކުން ގައުމުގެ ޚަޒާނާ އެއްކޮއްކަމުން ދާއިރުވެސް އަދި ރިބާ ރާ ކަރެޕްށަން ނާއިންސާފު ހައްދުންނެއްޓި މެދުނުކެނޑި ކުރަމުންދާއިރު މުސާރަލިބެމުންދާތީ ހަލާލު އެންގަލުން އެއައްބަލަިގެން ކޮންމެގޮތަކައް އާމްދަނީ ސަރުކާރައްލިބުނަސް މުސާރަ ބޮޑުވުމުގެ އުއްމީދުގައި ރިބާ ރާ ނާއިންސާފު ގެވާހަކަ ނުދައްކާ ކަން ފާހަގަ ކުރެވެއެވެ.\nސެޕްޓެމްބަރު 12, 2021 22:33\nއެޑިއުކޭޝަން މިނިސްޓަރީ އަކީ ކޮން ބޭނުމަކު އުފައްދާފަ އޮތްތަނެއް؟ ބަލަ ލާދީނީ ފިކުރުތަކުން މިޖީލު ސަލާމަތް ކުރުމަކީ މައިންބަފައިންގެ އިތުރަށް ޓީޗަރުންނާ މިނިސްޓަރީއާ މުޅި މުޖުތަމައުގެ ވާޖިބެއް. މިފަދަ ކަންތައްތަކަށް ދައުލަތުގެ މިނިސްޓަރީއަކުން ތިފަދަ ފިނި ޖަވާބެއް ދިނީމަ ކުދިންނަށާ ލާދީނީ ފިކުރަށް ލޯބިކުރާ މީހުންނަށް އެލިބެނި ހިތްވަރު. އެފަދަ ކަންކަން ނުކުރުމަށް އާންމުކޮށް އެންމެނަށް އެންގުމަކީ މިނިސްޓަރީއަށް ކުރެވޭނެ ކަމެއް. މިނިސްޓަރީއާ ބެހޭކަމެއް ނޫނޭ ކިޔާ ބޯދަމައިގަންނަން ނޫޅޭ.\nސެޕްޓެމްބަރު 12, 2021 22:36\nޅަދަރިންގެ ސިކުނޑި ކާލުމުގައި އަވަދި ނެތި. ޙަރުކައްޓޭ ކިޔާފައ މުސްތަގުބަލުގެ ދަރިން ހަލާކު ކޮށްލައިފި. ދީނަށް ނިކަމެތިކަން ދިނުމައްވުރެ ބޮޑު ކުށެއް އިސްލާމީ ގައުމެއްގައި ނޯންނާނެ\nސެޕްޓެމްބަރު 13, 2021 02:26\nގައުމަކީ އިސްލާމްވެ ކާފަރުވާއެއްޗެއްނޫން ބޭފުޅާ\nސެޕްޓެމްބަރު 13, 2021 10:23\nއިސްލާމީ ގައުމެކޭ ބުނެވެނީ، އެތަނެއްގެ ގާނޫނު އަސާސީގައި، އެތަނުގެ ދީނަކީ އިސްލާމް ދީނޭ އޮތުމުން. މީހުން ކާފަރުވެ މަގުފުރެދި ޝައިޠާނާގެ އަޅަކަށްވަނީ. ކީރިތި ޤުރުއާނުގައި ﷲ ތައާލާ ވަހީކުރައްވާފައިވަނީ، އަނދިރި ހިތްތަކަކަށް ނުފެންނާނެކަމަށް. ދެން ކަލޭ ޖަދަލުކުރަންވީނު ހިތަށް ފެނޭތޯ. ދިވެހިންނަކީ ޖަންގަލީގަ އުޅޭ ދުވަހަކު ސިވިލައިޒޭޝަނެއް ދެކިފައިނުވާބައެއްފަދަ ޖާހިލު ބައެއް.\nސެޕްޓެމްބަރު 12, 2021 23:34\nލާދީނީ ޔޯގާއެއް ބަގުއާނު ޔޯގާއެއް ތީ\nސެޕްޓެމްބަރު 13, 2021 01:08\nމިއަލީރަމީޒް އަކީ މައުމޫންދައުރުގަ އޭނަކަމުނުގޮސްގެން ގުނޫތުކިޔާތީވެ އަދާލަތުބައިގަނޑާއެކު ދެޅުނުމީހުން އެމްޑީޕީ ވެރިކަމަށްގެންނަން...ހހެހހެ މިހާރު ފެނޭނު ލާދީނީ ބައިގަނޑު ގެނައިމަވާގޮތް...؟! މިސަރުކާރުގެ ވަޒީފާތަކުގަ ތިސަލަފު ޖަމިއްޔާގެ އަދި ޖަހާލަތު ޕާޓީގެކިތައްމީހުން އެބަތިބިތޯ..ނަގޫފިތިފަތިތިބީ..؟!\nސެޕްޓެމްބަރު 13, 2021 01:36\nއ އަލީ ގެ ޒުވާން އުމުރުގެ ކިހިނެތް އުޅުނީ!🤔\nސެޕްޓެމްބަރު 13, 2021 07:28\nމީހަކު އިސްލާހުވީމަ ދެން އޭނާގެ ކުރީގެ ވާހަކަދެއްކުމަކީ ނާތަހުޒީބު ވިސްނުމެއް\nސެޕްޓެމްބަރު 13, 2021 06:31\nވަރަށް ރަނގަޅު ވާހަކައެއް. މި ޤައުމު މިއަދު ވެއްޓެމުންދާ އަނދަވަޅަކީ ދުވަހުން ދުވަހަކަށް އިސްލާމީ އަޚްލާޤާއި ތަޢުލީމް ބޮއްސުންލަމުން ދިޔުން. މުހިންމީ ދޮން މީހުން އުޅޭގޮތް. ﷲ ގެ ޝަރީޢަތް ބާއްވާފާ، އެމީހުން ދިން އެއްޗެއް ކައިގެން، ދިން އެއްޗެއް ބޮއެގެން އެމީހުން ބުނިއްޔާ ބުނިގޮތެއް ހަދަމުން ދާ މަންޒަރު މި ފެންނަނީ. ދެން ކަމާ ގުޅޭ މިނިސްޓްރީން ވެސް ކުރި ކަމެއް ކުރާ ކަމެއް ނޭނގެ.\nދެން ތަންދޮރު ނުދަންނަ ޖާހިލުންގެ މީހަކަށް ހެޔޮ ނަސޭޙަތެއް ދިނަސް، ޙިކްމަތުގެ ބަހެއް ބުންޏަސް، ރަސޫލު ﷲ ގެ ފާނުންގެ ޙަދީސެއް ބަޔާންކޮއްދިނަސް، ޤުރުއާނުގެ އާޔަތެއް ކިޔައި ދިނަސް އެ ވާނީ ހަރުކައްޓަށް ނުވަތަ ހަރުކަށި ފިކުރަށް. މިއީ މިއަދު ޝައިޠާނާ އަހަރުމެން ގެންގޮއްސާ ތިބި ހިސާބު. ވަރަށް ބޮޑަށް ވާވައްދާ މަގުފުރައްދާލީޔެއް ނުން.\nސެޕްޓެމްބަރު 13, 2021 07:02\nތާލިބާން ޖަމާޢަތުގެ މީހަކާއި މީނާހާދަވައްތަރޭދޯ\nސެޕްޓެމްބަރު 13, 2021 08:17\nވަރަށްގިނައިން މަންޒަރުފެނޭ ގައުމީޓީވީއިންވެސް ރަމީޒްގެލަވައަށް ބަރަހަނާހެދުންއަޅައިގެން\nހިލޭއަންހެނުންނާއި،ފިރިހެނުން ގައިގޯޅިވެ (އިސްލާމްދީނުގައި މަނާކުރައްވާފައިވާ) ނަށާމަންޒަރުފެންނައިރު ކީއްވެތޯ މިކަންފާހަގަކުރައްވާ އެކަންހުއްޓުވުމަށް މަސައްކަތްނުކުރައްވަނީ\nއިސްލާމްދީނާ ޚިލާފްވަރަށްގިނަކަންތަށްހިންގާ ލާދީނީކަންތަކަށް ހިތްވަރުލިބޭގޮަތަށް ހިނގަމުންދާއިރު\nއަދުލުއިންސާފުން ބައެއްކަންތައް ( ގައުމުގެ ރައީސްކަންކުރެއްވި ގައުމުގެ ތަރައްޤީގެބާނީ) އެއްކިބާވެ އިސްލާމީ ގައުމެއް އެހެންގައުމެއްގެ އަޅުވެތިކަމަށްދާއިރު ކީއްވެތޯ ހިމޭނުންހުންނަވަނީ މިއީ ތެދުވެރި ފަރާތަކުން ޢަމަލުކުރާނެގޮތެއްނޫން\nސެޕްޓެމްބަރު 13, 2021 09:22\nއައްޔާ ލާދީނީ މީހުންގެ ފިކުރު ގިނަވެއްޖެކަން މިތާ ކޮށްފައި ހުރި ކޮމެންޓުތަކުންވެސް އެނގޭ.\nމިކަމުގެ ފުރިހަމަ ޒިންމާ ނަގަންޖެހޭނެ ހިތުން ދީނީ އިލްމުވެރިންނަށް ހެދިގެން ތިބި ސިޔާސީ އަމިއްލަ މަންފާ ހޯދާ ތުބުޅި ލީ ގްރޫޕްވެސް\nސެޕްޓެމްބަރު 13, 2021 09:25\nއަލީރަމީޒު ކިޔެވިއިރު ތިބި ފަރަންޖީންނަށްވުރެ މިހާރު ތިބި މީހުންގެ އަދަދު އެތައް ގުނައެއް މަދު. މިހާރު ކިޔަވައި ދިނުމުގައި ގިނައިން އުޅެނީ ދިވެހިން.\nތަލަބާނުން ނަށް ވާކަށް ނުޖެހޭ. އެމެރިކާ މީހުން އިސްލާމީ ގައުމަތަކަށް އަރާ ހިންގި ޖަރީމާތައް އެންގޭތަ. އެމެރިކާ އަށް ދޯ އިންގޭން ކަލޭ އުޅެން ޖެހޭ ގޮތް.


Mundooge Gey Geyah Vadaigen Dr.Shaheem Rayyithunge Haalu Gaathun Bahlavaifi - Vaguthu\nމުންޑޫގެ ގޭގެޔަށް ވަޑައިގެން ޑރ.ޝަހީމް ރައްޔިތުންގެ ހާލު ގާތުން ބައްލަވައިފި\n(ލ.މުންޑޫ) ރައީސް އަބްދުﷲ ޔާމީން އަބްދުލް ޤައްޔޫމްގެ އިންތިޚާބީ ބައިވެރިޔާ ޑރ މުޙައްމަދު ޝަހީމް އަލީ ސަޢީދު މުންޑޫގެ ގޭގެޔަށް ވަޑައިގެން އެރަށުގެ ރައްޔިތުންގެ ހާލު ގާތުން ބައްލަވައިފިއެވެ.\nމިހާރު ލ.އަތޮޅަށް ކުރައްވަމުން ގެންދަވާ ކެންޕެއިން ދަތުރުފުޅުގައި އެއަތޮޅު މުންޑޫއަށް ވަޑައިގަތުމުން އެރަށުން އެމަނިކުފާނަށް ވަނީ ހޫނު މަރުޙަބާއެއް ދަންނަވާފައެވެ.\nމުންޑޫގެ ގިނަ ގެތަކަށް ވަޑައިގެން ޝަހީމްވަނީ މުންޑޫގެ ރައްޔިތުންގެ ޝަކުވާތަކުގެ އަޑު އައްސަވާފައެވެ. އަދި އެޝަކުވާތަކަށް އަވަސް ހައްލެއް ގެނައުމަށް މަސައްކަތް ކުރައްވާނެ ކަމަށް ޝަހީމް ވިދާޅުވިއެވެ.\nމީގެ އިތުރުން އެމަނިކުފާނުވަނީ އެރަށު ޕީޕީއެމް ޖަހަގަ ހުޅުއްވާ ދެއްވާފައެވެ. މިރަށުގެ ޖަގަހަ ހުޅުވާދެއްވުމަށްފަހު ވާހަކަފުޅު ދައްކަވަމުން ޑރ ޝަހީމް ވިދާޅުވީ، ރާއްޖެއަށް ތަރައްޤީ ގެނެވި ބޮޑެތި މަޝްރޫޢުތައް ރާއްޖޭގެ އެކި ކަންކޮޅުތަކުގައި ހިނގަމުން އެދަނީ ރައީސް ޔާމީން ވެރިކަމުގައި ހުުރުމުން ކަމަށާއި މި ތަރައްޤީ ކުރިޔަށް އޮތް ތަނުގައިވެސް ބޭނުން ނަމަ ރައީސް ޔާމީން ދެވަނަ ދައުރަކަށް ހޮވަން ޖެހޭ ކަމަށެވެ.\nމުންޑޫގައި ރައްވެހި ވެފައި ގާތްގަނޑަކަށް 200 މީހުން ތިބިނަމަވެސް އެރަށުގައި ދިރިއުޅެމުން ދަނީ މަދުބައެއްކަން ފާހަގަކޮށްލެވެއެވެ. ސުނާމީގެ ކާރިސާގައި އެރަށައް ލިބުނު ގެއްލުންތަކުގެ ސަބަބުން މުންޑޫގެ ގިނަ ރައްޔިތުންވަނީ އެއަތޮޅު ގަމަށް ބަދަލުކޮށްފައެވެ.\nޑރ ޝަހީމް ލާމު އަތޮޅަށް ކުރައްވަވާ ދަތުރުފުލުގައި ދެން ވަޑައިގަތުމަށް ހަމަޖެހިފައިވަނީ އެއަތޮޅު މާބައިދޫ އަށެވެ. މާބައިދޫއަކީ ޕީޕީއެމްއަށް ބޮޑު ތާޢީދެއް އޮންނަ ރަށެއްކަން ފާހަގަކޮށްލެއެވެ. މާބައިދޫއަށް ވަޑައިގަތުމަށްފަހު މިރޭ ފޮނަދޫގެ ކުރިގަމު އަވަށުގައި ހުންނަ ޕީޕީއެމްގެ ޖަގަހައެއް ޑރ ޝަހީމް ހުޅުވާދެއްވުމަށްވަނީ ނިންމަވާފައެވެ.\nހަރުކަށި ފިކުރު ނައްތާލުމަށް ސަރުކާރަށް އެހީތެރިވެދޭން ޝަހީމް ހުށަހަޅުއްވައިފި


City Council Ge Veriyaa Ah Mayor Nukiyey Goi Hedhumakee Bainalaguvaamee Haibathu Kandaalan Kuraa Kameh - Vaguthu\nރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގައި ސިޓީ ކައުންސިލްގެ ރައީސާ މުހާތަބު ކުރާގޮތް ބަޔާންކޮށްފައިވާ މާއްދާ އުނިކުރަން، އެ ގާނޫނަށް އިސްލާހު ހުށަހެޅުމަކީ ބައިނަލްއަގުވާމީ ހައިބަތު ކަނޑާލަން ކުރާ ކަމެއް ކަމަށް އަމިއްލަ ގޮތުން މާލެސިޓީ ކައުންސިލްގެ މޭޔަރުގެ މަގާމަށް ވާދަކުރައްވާ އަލްހާން ފަހުމީ ވިދާޅުވެއްޖެއެވެ.\nއަލްހާން ފަހުމީ ކުރެއްވި ޓްވީޓެއްގައި މިއަދު ވިދާޅުވީ ރިޔާސީ ނިޒާމުގައި ހިންގާ ލާމަރުކަޒީ ވެރިކަމުގައި ސިޓީތަކުގެ ވެރިންނަށް ކިޔަނީ މޭޔަރުގެ ނަމުން ކަމަށެވެ. އަލްހާން ވަނީ ލާމަރުކަޒީ ވެރިކަމަށް ބިރު ގަންނަނީތޯ ސުވާލު އުފައްދާފައެވެ.\n"ހާލި ހަދާ ބިސްވެސް އެޅިއްޖެ، ދެންއޮތީ ފިޔޮއް ފީނުވަނީސް ބިސް ތަޅާލުން،" ފާޑު ވިދާޅުވެ އަލްހާން ކުރެއްވި ޓްވީޓުގައި ވިދާޅުވިއެވެ.\nލާމަރުކަޒީ ވެރިކަމަށް ބިރުގަތީ ތޯ؟\nމަގާމުތަކުގެ ބައިނަލްއަގުވާމީ ހައިބަތު ކަނޑާލަން ކުރާ ކަމެއް!\nރިޔާސީ ނިޒާމުގައި ހިންގާ ލާމަރުކަޒީ ވެރިކަމުގައި ސިޓީތަކުގެ ވެރިންނަށް ކިޔަނީ #މޭޔަރ\nހާލި ހަދާ ބިސްވެސް އެޅިއްޖެ!\nދެންއޮތީ ފިޔޮއް ފީނުވަނީސް ބިސް ތަޅާލުން!https://t.co/FecyxccNZ6\n— ALHAN FAHMY ?? (@AlhanFahmy) March 23, 2020\nމީގެއިތުރުންވެސް އަލްހާން ވަނީ އިތުރު ޓްވީޓެއް ކުރައްވާފައެވެ. މިކަމާއި ގުޅިގެން އަލްހާން ކުރެއްވި އިތުރު ޓްވީޓުގައި ވިދާޅުވީ އިންތިޚާބު އިއުލާނުކޮށް ކެންޑިޑޭޓުން ފައިނަލްކޮށްގެން ކެމްޕޭން ކުރިއަށް ދަނިކޮށް މިކަން ކޮށްގެން ނުވާނެ ކަމަށެވެ.\n"ލިބޭ މާލީ ގެއްލުމަށް ދައުވާ ކުރާނަން،" ފޭދޫ ދާއިރާގެ ކުރީގެ މެންބަރުކަން ވެސް ކުރައްވާ އަލްހާން ވިދާޅުވިއެވެ.\nއިންތިޚާބު އިއުލާނުކޮށް ކެންޑިޑޭޓުން ފައިނަލްކޮށްގެން ކެމްޕޭން ކުރިއަށް ދަނިކޮށް މިކަން ކޮށްގެން ނުވާނެ!\nލިބޭ މާލީ ގެއްލުމަށް ދައުވާ ކުރާނަން! @ElectionsMv @ibusolih https://t.co/W3Jsu5hWO6\nހުޅުމާލެ ދާއިރާގެ މެމްބަރު އަލީ ނިޔާޒު ލާމަރުކަޒީ ގާނޫނަށް އެ އިސްލާހު ހުށަހެޅުއްވި ބޭނުމަކީ ލޯކަލް ކައުންސިލުތަކުގެ އިންތިހާބުގެ ކުރިން އިސްލާހު ކުރަންޖެހޭ ބައެއް އިދާރީ ކަންކަން ހުރުމާއެކު އެ ކަންކަން އިސްލާހުކުރުމަށްޓަކައި އެ ގާނޫނަށް ގެންނަންޖެހޭ އިސްލާހު ތަކެއް ގެނައުން ކަމަށް ވަނީ ވިދާޅުވެފައެވެ.\nމި ގާނޫނަށް ހުށަހަޅާފައިވާ އިތުރު އިސްލާހުތަކުގެ ތެރޭގައި ކައުންސިލްތަކަށް ދެވޭ ހިލޭ އެހީގެ ފައިސާ ބޭނުންކުރުމުގައި ކައުންސިލްތަކުން އަމަލުކުރާނެ ގޮތް، ގާނޫނުގެ ދަށުން ފިނޭންސް މިނިސްޓްރީން ހަދާ ގަވާއިދަކުން ބަޔާން ކުރާގޮތަށް ބަދަލުގެނައުން ހިމެނެއެވެ. އަދި އަވަށު އޮފީސްތަކުގެ އާމްދަނީ އާއި ހަރަދާއި، މިލްކިއްޔާތާއި މާލީ ޒިންމާތަކުގެ އަހަރީ ހިސާބު، ކޮންމެ މާލީ އަހަރެއް ނިމޭތާ ލަސްވެގެން ދެ މަސް ދުވަހުގެ ތެރޭގައި، ސިޓީ ކައުންސިލަށް، ބޯޑުގެ ރައީސް ހުށަހަޅަންވާނެ ކަމަށް ބަޔާންކޮށްފައިވާ މާއްދާވެސް އުނިކުރަން ވަނީ ހުށަހަޅައިފައެވެ.\nމާޗް 23, 2020 18:03\nކަލެޔަށް ތިހިރީ މިހާރު މޭޔަރުކަން ލިބިފަ! ކަލޭތީ މޭޔަރު! ހެޕީ؟\nމާޗް 23, 2020 18:05\nކަލެޔަށް މޭޔަރުކަމާއި ލޭޔަރުކަމާއި ފޭލިޔަރުކަން ދީފިން! އިހަށް މަރިތިރިވެވޭތޯ ބަލާ!\nމާޗް 23, 2020 18:26\nވާ މިއީ ވަރުގަދަކަމެއް، މުޅިދުނިޔެއަށް ބޮޑު ބަލިމަޑުކަމާއި ތަދުމަޑުކަން ކުރިމަރިވެފައިވާ މިހިތާމައިގެ ދަނޑިވަޅުގައިވެސް މިކަލޭފެއަށް ދެވަނަ ވާހަކައެއްނުދެއްކޭ، މޭޔަރކަމުގެ އެދުން ކިތައްމެ ބޮޑުވިޔަސް ތިޔައީ ފުކެއް ބޮޑުވަރެއް އަލްހާނޫ!!! މޭޔަތ ކަމުގެ މަގާމަށް ކުރިމަތިލާފައިވާ ތިނޫން އެހެން ބޭފުޅުންވެސް އެބަތިބި، ތިޔަވަރަށް ވަރުއަރުވަނީ ތިބޭފުޅާ އެކަނިވިއްޔާ، ވަރަށްގިނަ ވޯޓްލިބި ހޮވޭނެކަމަށް ބަލަމާ، ވ. ސަލާމް\nމާޗް 23, 2020 20:37\nއިޞްލާޙު ގެނަޔަސް މިހާރު ޢަމަލުނުކުރެވޭނެ ސަބަބު އިންތިޚާބު އިޢްލާނުކޮށް ކެންޑިޑެންސީ ދިނީ އެނަމިގައިކަަމަށްވާތީ. ޤާނޫނީ ހަމައެއްވެސް ނޫން.\nދެން އަންނަ ކައުންސިލް އިންތިޚާބެއްގައި ޢަމަލުކުރެވިދާނެ.\nމާޗް 23, 2020 21:10\nމި ބުރާންތި މިއުޅެނީ ކިހިނެއްވެގެން\nމާޗް 23, 2020 21:35\nއެންޑީޕީ އިން ކުރިމަތިލި މީހުން މޭޔަރު ކަމަށް ނުހޮވޭނެތީ ބުއްޅަބޭ ބުނެގެން ތެޅެނީ ...\nމާޗް 23, 2020 22:00\nބަލަގަ ސިޓީ ކައުންސިލް ކިއުމެކޭ މުނިސިޕަލްޓީ ކިއުމެކޭ މޭޔަރު ކިއުމެކޭ އަވަށުވެރިޔާ ނުވަތަ ރަށުވެރިޔާ ކިއުމެކޭ ހުރީ ކޮންތަފާތެއް.ބަލަގަ ދުނިޔޭގެ ކުރިއަރާފައިވަގައުމުތަކުގާ ކިޔާ މޮޅެތި ނަން ކިަޔަކަސް ރާއްޖެ އެފެންވަރަކަށް ނުދާނެ އަދި މީގެ 100 އަހަރު ފަހުންވެސް ވީއިރު ނަމަކުން ކެއްކޭނީ ކޮންރިހައެއް. މާލޭ ސިޓީކައުންސިލް މިހަދަނީ އިގިރޭސިވިލާތުގެ ލަންޑަންއަށް . ލަންޑަނުގެ މޭޔަރަކު ހުރިމަ ދިވެހިރާއްޖޭގެ މާލެ ސިޓީގަ ވެސް ހުންނަންޖެހެނީ މޭޔަރަކު .މިއީ ދިވެހިގައުމު ކުރި ނާރާ ސަބަބަކީ ދެއްކުންތެރިކަން އަމަލަށްވުރެ އިތުރުވުން.\nމާޗް 23, 2020 22:59\nނަސީދުވެރިކަުގަކުރި ކަންތައްދެންރިޕީޓްކުރާނީ ރާއްޖެ4ބަޔައްބަހާފަ ކޮންމެތަނަކައް ސޯޓޭޓްމިނިސްޓަރެއްލާނެ.\nމާޗް 24, 2020 03:58\nމޭޔަރުކަން ކަނޑާލާފަ ކިޔަންވީނު މާލޭ މިޔަރު އައްޑޫމިޔަރު ފޯއްމުލަކު މިޔަރު ތިނަދޫމިޔަރު ކުޅުދުފުށީމިޔަރު ދިވެހި ނަންތަކެން މިކަންވއސް ދިވެހިކޮއްލީމަ ނުމުނީނޫންތޯ ތިޔަހާ ހާސްބޮޑުވެގެން ބައިނަލް އަގުވަމީ ވާހަކަ ތިޔަ ވިދަޅުވަނީ ކަނޑުގަވެސް ބާރުގަދައީ މިޔަރު އަނެއްކޮޅުން މިރީޖަނައް އިނގިރޭސިން ކިޔަނީވެސް އެއވަތަރުކޮއްލައް ސާކްގެ ގައުމުތައް


އެމެރިކާގެ އިންތިހާބީ ރައީސް ޖޯ ބައިޑެންގެ ހުވާކުރުމުގެ ރަސްމިއްޔާތުގެ ސަލާމަތީ ކަންތައްތައް ބަލަހައްޓަން ވޮޝިންގްޓަނަށް 25،000 ނެޝަނަލް ގާޑުން ނެރޭނެ ކަމަށް އެމެރިކާގެ ނެޝަނަލް ގާޑް ބިއުރޯއިން ބުނެފިއެވެ.\nނެޝަނަލް ގާޑް ބިއުރޯއިން ނެރުނު ބަޔާނެއްގައި ބުނެފައި ވަނީ ކޮލަމްބިއާގެ ކޮންމެ ޑިސްޓްރިކްޓެއްގައި ސަލާމަތީ ކަންތައްތައް ބެލެހެއްޓުމަށް ނެޝަނަލް ގާޑުން ހަރަކާތްތެރިވާނެ ކަމަށެވެ.\nސީއެންއެން ގައި ރިޕޯޓްކޮށްފައިވާ ގޮތުން ބުރާސްފަތި ދުވަހު 7000 ގާޑުން ވަނީ ވޮޝިންގްޓަންގައި ސްޓޭޝަން ކޮށްފައެވެ. އަދި ކުރިއަށް އޮތް ދުވަސްތަކުގެ ތެރޭގައި މި އަދަދު ތިން ގުނައަށް އިތުރުވެގެންދާނެ ކަމަށް އެނޫހުގައި ވަނީ ފާހަގަކޮށްފައެވެ.\nނެޝަނަލް ބިއުރޯއިން މިގޮތަށް ނިންމާފައި މިވަނީ ހުވާކުރުމުގެ ރަސްމިއްޔާތާ ދިމާކޮށް ޓްރަމްޕްގެ ސަޕޯޓަރުން ނުކުމެ ހަމަނުޖެހުން އުފައްދާނެ ކަމުގެ މައުލޫމާތު އެފްބީއައި އަށް ލިބިފައި ވަނިކޮށް ކަމަށާއި ސީއެންއެން.އަށް ލިބުނު ބުލެޓިންއެއްގައިވާ ގޮތުން 16 ޖެނުއަރީން ފެށިގެން 20 ޖެނުއަރީއާ ހަމައަށް ކެޕިޓޮލްގެ 50 ސްޓޭޓެއްގައި ހަމަނުޖެހުންތައް ކުރިއަށް ގެންދިއުމަށް ވަނީ ރާވާފައެވެ. އަދި ކެޕިޓޮލްގައި 17 ޖެނުއަރީން ފެށިގެން 20 ޖެނުއަރީއަށް ހަމަނުޖެހުންތައް ހިންގުމަށް ވަނީ ރާވާފައެވެ.\nއަންގާރަ ދުވަހު އެމެރިކާގެ ޑިޕާޓްމަންޓް އޮފް ޑިފެންސްއިން ވަނީ ވޮޝިންގްޓަންގެ ސަލާމަތީ ކަންތައްތައް ބެލުމަށް ނެރޭ ގާޑުން ތިބޭނީ ހަތިޔާރު ހިފައިގެން ކަމަށް ބުނެފައެވެ.\nބައިޑަންގެ ހުވާކުރުމުގެ ރަސްމިއްޔާތަށް ވޮޝިންގްޓަން ތައްޔާރުވަމުންދާ އިރު، ވައިޓް ހައުސްގެ އޮފިޝަލަކު ވަނީ ބައިޑަން ހުވާކުރައްވާއިރު، ޓްރަމްޕް ވޮޝިންގްޓަންގައި ނުހުންނަވާނެ ކަމަށް ބުނެފައެވެ.\nއަރުޝީފަށް ނެގީ 16/01/2021 23:22\nއެންމެފަހުން އަޕްޑޭޓްކުރީ 16/01/2021 23:22\nއިބްރާހިމް ޒަކީ 27 މިނެޓު ކުރިން\nއ-ވޮއިސް 37 މިނެޓު ކުރިން


Corona virusge asaru furathama faharah America meehegge gain fenijje\nދުނިޔެ - ކުޅިވަރު ފައިލް\nކޮރޯނާ ވައިރަސްގެ އަސަރު ފުރަތަމަ ފަހަރަށް އެމެރިކާ މީހެއްގެ ގައިން ފެނިއްޖެ\nމިމީހާއަށް މިހާރު ހޮސްޕިޓަލުން ފަރުވާދެމުން އަންނަކަމަށާއި އެމީހާގެ ހާލަތު ރަނގަޅުކަމަށް އެމެރިކާގެ އޮފިޝަލުން ބުނޭ\nއެމެރިކާ އަކީ ކްރޯނާވައިރަސްގެ އަސަރު ފެނުނު ފަސް ވަނަ ގައުމު\nޗައިނާއިން މިހާތަނަށް މިވައިރަސްގެ އަސަރުކޮށްގެން 275 ށް ވުރެ ގިނަ ކޭސް ރިޕޯޓްކޮށްފައިވޭ\nކ. މާލެ 22 ޖެނުއަރީ 2020 | ބުދަ 07:43 2,895\nކްރޯނާވައިރަސް އަށް ސްކޭން ކުރުމުގެ ކަންކަން އެކި ގައުމުތަކުގައި އަންނަނީ ކުރަމުން - އަލްޖަޒީރާ\nދާދިފަހުން ޗައިނާއަށް ދަތުރުކުރި އެމެރިކާގެ ރައްޔިތެއްގެ ހަށިގަނޑުން ކޮރޯނާ ވައިރަސްގެ އަސަރު ފެނިފައިވާކަމަށް އެމެރިކާއިން ބުނެފި އެވެ.\nޗައިނާގައި ކޮރޯނާވައިރަސް އެންމެ ބާރަށް ފެތުރެމުންދާ ވުހާން ސިޓީ ހުންނަ ޞަރަޙައްދަށް ދަތުރުކޮށްފައިވާ މިމީހާއަކީ އުމުރުން 30ގެ އަހަރުތައް ގުނަމުންދާ މީހެކެވެ. މިމީހާއަށް މިހާރު ހޮސްޕިޓަލުން ފަރުވާދެމުން އަންނަކަމަށާއި އެމީހާގެ ޙާލަތު ރަނގަޅުކަމަށް އެމެރިކާގެ އޮފިޝަލުން ބުނެއެވެ.\nއެމެރިކާ އަކީ ކޮރޯނާވައިރަސްގެ އަސަރު ފެނުނު ފަސް ވަނަ ޤައުމެވެ. އެންމެ ފުރަތަމަ މި ވައިރަސްގެ އަސަރުކޮށްގެން ރިޕޯޓުކޮށްފައިަނީ ޗައިނާއިންނެވެ. އޭގެފަހުން ތައިލެންޑް، ޖަޕާން އަދި ސައުތު ކޮރެއާއިންވެސް މިވައިރަސްގެ އަސަރު ކޮށްފައިވާ މީހުންވަނީ ފެނިފައިވެއެވެ.\nޗައިނާއިން މިވައިރަސްގެ އަސަރު ފެންނަން ފެށުމާއެކު މިދިޔަ ހަފުތާގައި އެމެރިކާގެ ޞިއްޙީ އޮފިޝަލުންވަނީ ޗައިނާއިން އަންނަ ފަސިންޖަރުން އެމެރިކާގެ ތިން އެއަރޕޯޓެއްގައި މިބައްޔަށް ސްކްރީން ކުރަން ފަށާފަ އެވެ. އެމެރިކާގެ އިތުރުން އެހެން ޤައުމުތަކުންވެސް އަންނަނީ އެއަރޕޯޓްތަކުގައި ފަސިންޖަރުން ސްކްރީން ކުރުމުގެ ޕްރޮގުރާމުތައް ހިންގަމުންނެވެ.\nމިވައިރަސްގެ އަސަރު ޗައިނާއިން ފެނިފައިވަނީ މިދިޔަ މަހު އެވެ. މިވައިރަސްގެ އަސަރު ފެނުމާއެކު ހުންއައިސް، ކެއްސާ ނޭވާލާން އުނދަގޫވެއެވެ. ޗައިނާއިން މިހާތަނަށް މިވައިރަސްގެ އަސަރުކޮށްގެން 275 ށް ވުރެ ގިނަ ކޭސް ރިޕޯޓްކޮށްފައިވެ އެވެ. މީގެ ގިނަ ކޭސްތައް ފެނިފައިވަނީ ވުހާން އިންނެވެ.\nއޮފިޝަލުން މީގެކުރިން ބުނެފައިވަނީ މިވައިރަސް އަކީ ޖަނަވާރުންގެ ކިބައިން ފެތުރެމުންދާ ވައިރަސް އެއް ކަމަށެވެ. ނަމަވެސް މިހަފްތާގައި ޗައިނާގެ އޮފިޝަލުން ވަނީ މިއީ އިންސާނުންގެ ގައިންވެސް ފެތުރެމުންދާ ވައިރަސް އެއް ކަމަށް ބުނެފައެވެ.\nކޮރަލް ފެސްޓިވަލް: ތިމާވެއްޓަށް އަހުުލުވެރިކުރަން ތަފާތު ގޮތެއް\nއާންމު ބޭނުންތަކުގެ ޚިދުމަތްތަކަކީ ހެޔޮ އަގެއްގައި ފޯރުކޮށްދެވޭ ޚިދުމަތްތަކަކަށް ހެދުމަށް ބިލެއް ހުށަހަޅައިފި\nއާންމު ހިއްސާދާރުންގެ ފަރާތުން ބޯޑު ޑިރެކްޓަރު ކަމަށް އަންހެން ބޭފުޅަކު ކުރިމަތިލުމަށް ދިރާގުން ބާރުއަޅާ\nޚަރަދުތައް ބެލެހެއްޓުން ހަރުދަނާކުރުމަށް ވަކި ޔުނިޓެއް ގާއިމުކުރަނީ\nރިޔާސީ ބަޔާނަށް ޖަވާބު ދިނުން މާދަމާގެ ޖަލްސާގައި\nއެންރީކޭ އަށް އަންހެން ދަރިއަކު ލިބިއްޖެ\nފިޝަރީޒް މިނިސްޓަރ އިސްތިއުފާ ދެއްވާ، މިއަދުން މިއަދަށް ކޯލިޝަން އުވާލަންޖެހޭ: ޢަބްދުﷲ ޝަހީމް\n"ލިވަޕޫލަކީ ވަރަށް ބޮޑު އާއިލާއެއް"\n"ބިންތް މައްކާ" ރެޕް ލަވަކީ ލަވަކިއުންތެރިޔާ ހައްޔަރުކުރުމުގެ އަމުރެއް ނެރެފި


STO in haasa aguthakeh gai Jadida margarine vihkan fashaifi\nއެސްޓީއޯ ސުޕަމާޓުން މިހާރު ޖަދީދާ މާޖިރީން ހާއްސަ އަގުތަކުގައި ލިބޭނެ.-- ފޮޓޯ: އެސްޓީއޯ\n3 އޭޕްރީލް 20190ކޮމެންޓް\nއެސްޓީއޯއިން ހާއްސަ އަގުތަކެއްގައި ޖަދީދާ މާޖިރީން ވިއްކަން ފަށައިފި\nޓިއުނީޝިއާގެ މަޝްހޫރު ބްރޭންޑެއް ކަމަށްވާ "ޖަދީދާ" މާޖިރީން ހާއްސަ އަގުތަކެއްގައި އެސްޓީއޯ ސުޕަމާޓުން ބާޒާރައް ނެރެފި އެވެ.\nރޯދައާ ދިމާކޮށް އެސްޓީއޯ އިން ހެޔޮ އަގުތަކުގައި ވިއްކަން ފަށާފައިވަނީ ތަފާތު ފަސް ސައިޒެއްގެ ޖަދީދާ މާޖިރީނެވެ. އެއީ އާންމު ގޭބިސީތަކަށް ހާއްސަ 250 ގުރާމް، 450 ގުރާމް، އެއް ކިލޯ އަދި 2.5 ކިލޯގެ އިތުރުން ބޭކަރީތަކާއި ރެސްޓޯރެންޓް ފަދަ ތަންތަނަށް ހާއްސަ 9.5 ކިލޯގެ ޖަދީދާ މާޖިރީން ޓައްޕެވެ.\nއެސްޓީއޯ އިން ބުނީ ޖަދީދާ މާޖިރީނަކީ ރަހަމީރު އަދި ކޮލެޓީ ރަނގަޅު ބްރޭންޑެއް ކަމަށާއި، މިވަގުތު ރާއްޖޭގެ ބާޒާރުން ލިބެން ހުންނާނެ އެންމެ އަގުހެޔޮ މާޖިރީން އަކީ ޖަދީދާ މާޖިރީން ކަމަށެވެ. އަދި ޖަދީދާ ބްރޭންޑްގެ މާޖިރީން ރީޓެއިލްކޮށް އެސްޓީއޯ ސުޕަމާޓުން ލިބެން ހުންނާނެ ކަމަށާއި، ހޯލްސޭލްކޮށް ގަންނަ ނަމަ ސުޕަމާޓް ހޯލްސޭލް ސެންޓަރުން އަދި އެސްޓީއޯ ރީޖަނަލް ފިހާރަތަކުން ވެސް ލިބެން ހުންނާނެ ކަމަށް އެ ކުންފުނިން ބުނެ އެވެ.\nއެގޮތުން ޖަދީދާ މާޖިރީންގެ ރީޓެއިލް އަގުތަކައް ބަލާލާއިރު 250 ގުރާމްގެ ތައްޓެއް 15ރ. އަށް، 450 ގުރާމްގެ ތައްޓެއް 22ރ. އަށް، އެއް ކިލޯގެ ތައްޓެއް 45ރ. އަށް އަދި 2.5 ކިލޯގެ ތައްޓެއް 90ރ. އަށް މިހާރު ލިބޭނެ އެވެ. އޭގެ އިތުރުން ބޭކަރީތަކާއި ރެސްޓޯރެންޓް ފަދަ ތަންތަނަށް ހާއްސަ 9.5 ކިލޯގެ ޓައްޕެއް 270ރ. އަށް ލިބޭނެ އެވެ.\nހޯލްސޭލްކޮށް ގަންނަ ފަރާތްތަކަށް އިތުރު ޑިސްކައުންޓް އަގުތަކެއްގައި ޖަދީދާ މާޖިރީން ލިބޭނެ ކަމަށް އެސްޓީއޯ އިން ބުނެ އެވެ.\nއެސްޓީއޯ ސުޕަމާޓުން އަންނަނީ ކާބޯތަކެތީގެ ކޮލިޓީ ރަނގަޅު ތަފާތު ގިނަ ބާވަތްތަކެއް އެކި ގައުމުތަކުން އެތެރެކޮށް ރާއްޖޭގެ ބާޒާރަށް ތައާރަފްކުރަމުންނެވެ. އަދި އެސްޓީއޯ ސްޕަމާޓަކީ ހާއްސަކޮށް ރޯދަމަހު ކާބޯތަކެތީގެ އަގުތައް އެއްވަރެއްގައި ހިފެހެއްޓުމަށް އެސްޓީއޯއިން ކުރާ މަސައްކަތުގެ މުހިއްމު ހިއްސާދާރެއް ކަމަށް އެ ކުންފުނިން ބުނެ އެވެ.